অপশক্তি রুখে দেয়ার শপথ | Wiki Bangla নিউজ ম্যাগাজিন -a Archive of Bangla Article\nঅপশক্তি রুখে দেয়ার শপথ\nহাতে ফুল, চোখে জল। আছে ক্ষোভের আগুন, প্রতিবাদের ভাষা। তবুও নিশ্চুপ সবাই। ধীর পায়ে এগোচ্ছেন বেদির দিকে। কারও কারও চোখ-মুখ বলে দিচ্ছে- কাঁদতে আসিনি, এসেছি ফাঁসির দাবি নিয়ে। পাঠক, বলছি শোকগাথা গুলশান হলি আর্টিজানের কথা। শনিবার সকালটা এভাবেই শুরু হয়েছিল। এক বছর আগের ভয়াল রাতের কথা স্মরণ করতে সকাল ১০টার আগে থেকে রাজধানীর সব পথ যেন একাকার হয়ে মিশেছিল গুলশান ৭৯নং সড়কের সামনে। পুরো জাতি বিনম্র শ্রদ্ধায় স্মরণ করছিল জঙ্গি সন্ত্রাসীদের হামলায় নির্মম মৃত্যুর শিকার নিরপরাধ মানুষগুলোর। হাজির হয়েছিলেন সাধারণ মানুষ থেকে শুরু করে বিভিন্ন শ্রেণী-পেশার হাজার হাজার মানুষ। এসেছিলেন নিহত বিদেশিদের স্বজন, শুভাকাক্সক্ষী বন্ধুরাও। ক্ষোভ আর অশ্রুভেজা চার ঘণ্টার শ্রদ্ধা নিবেদনে সবার মুখে ও মনে উচ্চারিত হচ্ছিল- এই শোক হবে অপ্রতিরোধ্য শক্তি, রুখে দেব সব অপশক্তি। দেখে যাও সন্ত্রাসী কাপুরুষরা, ভীত নই আমরা। আমরা আজ আরও ঐক্যবদ্ধ; সব ধর্মান্ধ, জঙ্গিবাদ-সন্ত্রাসের বিরুদ্ধে। সেই রাতের ভয়াবহতায় যেন থমকে গিয়েছিল পুরো বাংলাদেশ। আচমকা এক দুঃস্বপ্ন এসে আঘাত করেছিল। ইতিহাসের পাতায় জায়গা করে নিল এক কালরাত্রি। জঙ্গিবাদের অশুভ থাবায় তখন ক্ষতবিক্ষত হলি আর্টিজান বেকারি। বাংলাদেশের জন্য সেটি ছিল বড় বিষাদের রাত। গুলশান-২ এ অবস্থিত এ রেস্তোরাঁয় জঙ্গিদের আক্রমণ হতবাক করেছিল পুরো জাতিকে। রাত ৮টার একটু পরে কয়েক জঙ্গি অস্ত্র হাতে সজ্জিত হয়ে হলি আর্টিজানে অতর্কিত হামলা চালায়। ঘটনার প্রত্যক্ষদর্শীদের অনেকেই বলেছেন, আক্রমণের প্রায় ঘণ্টাখানিকের মধ্যেই তারা তিন বাংলাদেশি, এক ভারতীয়, নয় ইতালিয়ান, সাত জাপানি নাগরিককে নির্মমভাবে হত্যা করে। তাদের আক্রমণে প্রাণ হারান আইনশৃঙ্খলা বাহিনীর দু’জন চৌকস সদস্যও।\nযদিও এ হত্যাকাণ্ডের তথ্যগুলো পাওয়া গিয়েছিল ঘটনার একদিন পর। সেদিন রাত ২টা পর্যন্ত জঙ্গিদের সঙ্গে আইনশৃঙ্খলা বাহিনীর সংঘর্ষ হয়। পরদিন সকালে সেনাবাহিনীর এক অভিযানে পাঁচ জঙ্গি নিহত হয়। কিন্তু তার অনেক আগেই ঝরে যায় অনেক নিরীহ প্রাণ। নির্মম মর্মস্পর্শী এ ঘটনার এক বছর পূর্তিতে শনিবার দেশের শোকার্ত সাধারণ মানুষ, বিশিষ্ট নাগরিক, সুধী সমাজ, রাজনীতিক, আইনশৃঙ্খলা বাহিনীর কর্তাব্যক্তিরা সবার ঢল নামে হলি আর্টিজানে। শ্রদ্ধা আর ভালোবাসায় তারা স্মরণ করেন বর্বর এ হত্যাযজ্ঞে নিহতদের। শপথ নেন শোককে শক্তিতে পরিণত করে বাংলাদেশ থেকে সব ধরনের জঙ্গিবাদের আস্ফালনকে চিরতরে রুখে দেয়ার। তবে আগতদের সবার মনের মধ্যেই ছিল অনেক প্রশ্ন। জঙ্গিবাদ দমনে বাংলাদেশের সফলতা আছে, এটি মেনে নিয়েই তারা জানতে ও বুঝতে চেয়েছিলেন- বাংলাদেশের জঙ্গিবাদ আর সিরিয়া বা ইরাকের জঙ্গিবাদ তো এক ধরনের নয়। এদের কথিত আইএসের দোসর বলা হলেও ওইসব দেশের জঙ্গি হামলার সঙ্গে এখানকার জঙ্গিদের হামলার মধ্যে কোনো মিল নেই। তারপরও বছরজুড়ে জঙ্গি সংবাদ পিছু ছাড়ছে না কেন? বিশেষ করে সবার মধ্যে একটা প্রশ্ন বেশি ঘুরপাক খাচ্ছিল। তারা গণমাধ্যমকর্মীদের বলেন, হলি আর্টিজান হামলার মূল পরিকল্পনাকারী কারা? কী তাদের উদ্দেশ্য? এটি যতদিন সত্যিকারার্থে খুঁজে বের করা সম্ভব হবে না, ততদিন জঙ্গিবিরোধী কোনো অভিযান ওই অর্থে সফল হবে না। তাই আগে খুঁজে বের করতে হবে, কারা কী উদ্দেশ্যে বাংলাদেশকে জঙ্গি রাষ্ট্র বানাতে চায়। এছাড়া সবাই বলছিলেন, আজকের এই দিনের সবচেয়ে বড় শপথ হতে হবে- প্রত্যেকে নিজ নিজ পরিবার থেকে জঙ্গিবিরোধী অভিযান শুরু করতে হবে। আমাদের সন্তান ও ভাইবোনরা কীভাবে বেড়ে উঠছে, তারা কোথায় যায়, কাদের সঙ্গে চলাফেরা করে, মোবাইল ফোন ও ফেসবুকে তারা কী ধরনের অ্যাপস ব্যবহার করে, কাদের সঙ্গে কী ধরনের যোগাযোগ করে ইত্যাদি বিষয়ে প্রতিনিয়ত খবর রাখতেই হবে। তা না হলে শুধু আইনশৃঙ্খলা বাহিনী দিয়ে বিপথগামী এই জঙ্গিবাদ দমন করা কোনোদিন সম্ভব হবে না। কারণ এটি আজ শুধু বাংলাদেশের একার সমস্যা নয়। যুক্তরাষ্ট্র থেকে শুরু করে বিশ্বের প্রতিটি দেশেই নানাভাবে জঙ্গিবাদ মাথাচাড়া দিয়ে উঠছে। হলি আর্টিজানে শ্রদ্ধা জানাতে আসা সুশীল সমাজের কয়েকজন যুগান্তরকে বলেন, আমাদের শিক্ষা ব্যবস্থার প্রতি বিশেষভাবে নজর দিতে হবে। গবেষণা হতে হবে- এতদিন এ ধরনের জঙ্গিবাদ মাদ্রাসা শিক্ষার মধ্যে সীমাবদ্ধ থাকলেও এখন ইংরেজি মাধ্যমে শিক্ষিতদের মধ্যে কেন ছড়িয়ে পড়ছে। একজন নিরাপত্তা বিশ্লেষক বলেন, বিষয়টি নিয়ে কেউ কোনো কিছু স্পষ্ট করে বলছে না। যা বলা হচ্ছে তা ভাসা ভাসা। কেন তারা জঙ্গিবাদে জড়াচ্ছে সে কারণ আগে অনুসন্ধান করে বের করতে হবে।\nতারপর সে অনুযায়ী প্রতিকারের ব্যবস্থা নিতে হবে। তা না হলে শুধু অন্ধকারে হাতড়ে বেড়ানোর মতো অবস্থা হবে। এছাড়া জঙ্গি দমনের ক্ষেত্রে রাজনৈতিক স্থিতিশীলতা ও সহনশীলতা বড় প্রয়োজন। কিন্তু এ বিষয়টি আমাদের এখানে খুবই বিপরীত অবস্থায় রয়েছে। মনে রাখতে হবে- মানুষকে তার ক্ষোভ, হতাশা প্রকাশ করার জন্য ‘স্পেস’ দিতে হবে। কিন্তু সেটি দেয়া না হলে তা অনেক সময় জঙ্গিবাদসহ নানা অশুভ শক্তির জন্ম দিতে পারে। হলি আর্টিজান বেকারির ভেতরে বাড়িটির একটি দেয়ালের পাশে শ্রদ্ধা নিবেদনের জন্য বেদি তৈরি করা হয়। সাধারণ মানুষের জন্য সকাল ১০টা থেকে হলি আর্টিজানের দরজা খুলে দেয়া হয়। কিন্তু তার আগ থেকেই অনেকে সেখানে ফুল হাতে শ্রদ্ধা নিবেদনের জন্য অপেক্ষা করতে থাকেন। তখন কারও কারও চোখ ছলছল করছে। ১০টার পর শ্রদ্ধা নিবেদন পর্ব শুরু হলে কেউ কেউ অশ্রু সংবরণ করেই বেদির সামনে এগিয়ে যান। কেউ আবার কান্নায় ভেঙে পড়েন। সকাল সাড়ে ১০টায় গুলশান ১০৪ নম্বর সড়ক এলাকা থেকে দুই সন্তান নিয়ে নিহতদের প্রতি শ্রদ্ধা জানাতে আসেন আবিদা সুলতানা। শ্রদ্ধা শেষে খানিকটা দূরে দাঁড়িয়ে তিনি কাঁদছিলেন। বললেন, মানুষ কী করে মানুষকে হত্যা করে? গত বছর ঘটনার দিন রাতভর আতঙ্কে ছিলেন তিনি। পরিবারের সদস্যদের নিয়ে নির্ঘুম রাত কেটেছে ভয়ে ভয়ে। সকালে ছুটে এসেছিলেন হত্যাযজ্ঞ এলাকায়। সেই স্মৃতি এখনও তাদের তাড়িয়ে বেড়ায়। বেলা পৌনে ১১টার দিকে হলি আর্টিজান বেকারির বারান্দায় স্বামীর সঙ্গে দাঁড়িয়ে কাঁদছিলেন টঙ্গী থেকে আসা গৃহবধূ শারমীন হোসেন। শারমীন যুগান্তরকে জানান, স্বামী নূর হোসেন রাজিক ও সন্তান আজমাইনকে নিয়ে নিহতদের প্রতি শ্রদ্ধা জানাতে এসেছেন। নূর হোসেন বললেন, ‘টিভিতে দেখেছি ভয়াবহতা। এখনও বুক থরথর করে কাঁপছে। বাংলাদেশে এমন হবে কোনোদিন ভাবতে পারিনি। জঙ্গি তো ধরা পড়ছে, কিন্তু এর শেষ কোথায়? মূল হোতারা তো ধরা পড়ছে না। তাহলে দেশের মানুষ নিরাপদ কোথায়?’ সকাল ১০টায় একাত্তরের ঘাতক দালাল নির্মূল কমিটির সভাপতি শাহরিয়ার কবিরসহ সংগঠনের ১০-১২ জন নেতা নিহতদের প্রতি শ্রদ্ধা জানাতে আসেন। শাহরিয়ার কবির বলেন, জঙ্গিবাদ দমনে বাংলাদেশ সফল। কিন্তু জঙ্গি নির্মূলে আদর্শিক লড়াই চালাতে হবে। শক্তি দিয়ে জঙ্গিবাদ নির্মূল সম্ভব নয়। মানুষকে ধর্মের বিষয়ে ভুল বার্তা প্রদানকারী জামায়াত-শিবির, মওদুদীবাদী, ওয়াহাবিবাদ ধর্মভিত্তিক রাজনীতি বন্ধ করতে হবে।\nজামায়াত-শিবিরসহ ধর্মভিত্তিক রাজনৈতিক দলগুলো যতদিন না পর্যন্ত নিষিদ্ধ হচ্ছে ততদিন পর্যন্ত বাংলাদেশ নিরাপদ নয়। দ্রুত সময়ের মধ্যে এসব সংগঠনকে নিষিদ্ধ করার আহ্বান জানিয়ে তিনি বলেন, ‘১৯৭২ সালের সংবিধান পুনঃস্থাপন করতে হবে।’ বেকারিটি ঘেঁষা লেকভিউ ক্লিনিকের ফার্মাসিস্ট বিজয় ইসলামের সঙ্গে যুগান্তর প্রতিবেদকের কথা হয় দুপুর ১টা ৩০ মিনিটে। হামলার রাতে তিনি ক্লিনিকে ছিলেন। বললেন, ‘যখন হামলাকারীরা একের পর এক গুলি করে মানুষ হত্যা করছিল, তখন শব্দ শুনছিলাম। দেখার জন্য যখন ক্লিনিকের দ্বিতীয় তলার বারান্দায় যাই, তখন বেকারিটির ভেতরে গুলির সঙ্গে আগুনের মতো ঝিলিক চোখে এসে লাগে। ভয়-আতঙ্কে থরথর করে কাঁপছিলাম। ক্লিনিকের স্টাফরা প্রাণভয়ে দিগি¦দিক ছোটাছুটি করছিল। ৯টি কেবিনে রোগীরা ভর্তি ছিল। সবাই কেবিনের ভেতর থেকে রুম লক করে রেখেছিল। ওই রাত এবং পরের দিন আইনশৃঙ্খলা বাহিনীর অপারেশন জীবনে কোনো দিন ভুলব না। ভাই, আর কথা বলতে পারছি না। দেখেন, ভয়ে শরীর কাঁপছে।’ ‘ইশরাতের জন্য কাঁদতে এসেছি। ক্ষমা চাইতে এসেছি ইশরাতসহ নিহতদের কাছে। বুক ভেঙে যাচ্ছে। এখনও বিশ্বাস করতে পারছি না, তারা নেই। ইশরাত ছিল আমার প্রিয়বন্ধু। ১৪ বছরের ঘনিষ্ঠতা। গত রোজার শুরুতে তার বাসায় দাওয়াত খেয়ে অনেক মজা করেছিলাম। আজ বন্ধু নেই, বন্ধুর স্মৃতিগুলো শুধুই কাঁদায়। যেসব হায়েনারা তাদের হত্যা করল, তাদের বিচার কি হবে না? একই সঙ্গে মূল পরিকল্পনাকারীদের গ্রেফতার করে প্রকাশ্যে আনা হোক। তবেই নিহতদের আত্মা শান্তি পাবে।’ শনিবার দুপুরে গুলশানের হলি আর্টিজান বেকারির অস্থায়ী বেদিতে ফুল দিয়ে শ্রদ্ধা জানিয়ে এভাবে কথাগুলো বলছিলেন সেই রাতে হত্যাকাণ্ডের শিকার ইশরাতের বান্ধবী আয়শা। বৃষ্টিতে ভিজে বান্ধবীর প্রতি শ্রদ্ধা জানিয়ে আয়শা যখন বের হচ্ছিলেন, তখনও কাঁদছিলেন। শনিবার সকাল থেকে দুপুর ২টা পর্যন্ত নিহতদের প্রতি ফুলেল শ্রদ্ধা জানান সর্বস্তরের মানুষ। দুপুর ১টা ১০ মিনিটে নিহতদের প্রতি শ্রদ্ধা জানাতে আসেন সাবেক তত্ত্বাবধায়ক সরকারের উপদেষ্টা রাশেদা কে চৌধুরী। শ্রদ্ধা শেষে বৃষ্টিতে ভিজেই সাংবাদিকদের জানালেন, দেশের মানুষকে মনে রাখতে হবে জাতির বিবেককে ধাক্কা দিয়ে গেছে হলি আর্টিজানের জঙ্গি হামলা। এক বছর ধরে তদন্ত হচ্ছে, কিন্তু চূড়ান্তভাবে কিছুই যেন হচ্ছে না। এমন ভয়াবহ হামলার নেপথ্যে কারা- তাদের পরিচয়ও পাওয়া যায়নি। তিনি বলেন, শিক্ষা ব্যবস্থার মধ্যেই তো ভূত। মাঝেমধ্যে অনাকাক্সিক্ষতভাবে শিক্ষা ব্যবস্থার পরিবর্তন করা হচ্ছে। কিন্তু এর দ্বারা অসাম্প্রদায়িকতা ও নৈতিকতার শিক্ষা এবং ধর্মান্ধবিরোধী শিক্ষা পাচ্ছে না শিক্ষার্থীরা। প্রাইমারি ও মাধ্যমিকে সাম্প্রদায়িকতা ও ধর্মীয় গোঁড়ামির শিক্ষা এখনও রয়েছে জানিয়ে রাশেদা কে চৌধুরী বলেন, জঙ্গিবাদ ও ধর্মান্ধতাকে উসকে দিতে পারে এমন পাঠ শিক্ষা ব্যবস্থা থেকে বাতিল করতে হবে। ইতালিয়ান নাগরিক তাভেল্লা সিজার হত্যার বিচার সঠিক প্রক্রিয়ায় হলে হলি আর্টিজান হামলার ঘটনা হয়তো ঘটত না। রাজনৈতিক বিবেচনায় জড়িত কেউ যেন ছাড় না পায় কিংবা নিরপরাধ কেউ যেন হয়রানি না হয়, সেজন্য আইনশৃঙ্খলা বাহিনীর প্রতি আহ্বান জানান এই শিক্ষাবিদ।\nরবীন্দ্র সঙ্গীতশিল্পী ও গবেষক ড. চঞ্চল চৌধুরী বলেন, ‘দেশে জঙ্গি হামলার কথা বলা হচ্ছে, কিন্তু জঙ্গি হামলা প্রতিরোধ কিংবা জঙ্গিদের হত্যা করা হলেও কি জঙ্গি হামলা থেকে আমরা সাধারণ মানুষ মুক্ত হতে পারছি? এমন ভয়াবহতা নির্মূল করতে অসাম্প্রদায়িক শিক্ষা ব্যবস্থা জোরদার করতে হবে। পরিবর্তন আনতে হবে সামগ্রিক শিক্ষা ব্যবস্থায়। কিন্তু মাদ্রাসা শিক্ষার দিকে তাকিয়ে আমি আমার জন্মভূমি বাংলাদেশকে চিনতে পারি না।’ বীর মুক্তিযোদ্ধা ফেরদৌসী প্রিয়ভাষিণী বলেন, একটি দেশে কী করে স্বাধীনতাবিরোধীরা থাকে। কী করে রাজনীতি করে। জামায়াত-শিবিরসহ ধর্মীয় রাজনৈতিক সংগঠনগুলো নিষিদ্ধের দাবি জানান তিনি। তিনি বলেন, এমন ভয়াবহ হত্যাকাণ্ডের সঙ্গে জড়িত প্রত্যেকের সর্বোচ্চ শাস্তি নিশ্চিত করতে হবে। যে কোনো মূল্যে তাদের গ্রেফতার করতে হবে। ফ্লাক্স ওয়ানের সহকারী পরিচালক রুবাবা দৌলা মতিন সাংবাদিকদের বলেন, হলি আর্টিজানে হামলাকারীরা এ দেশের ইতিহাসে কলঙ্ক লেপন করেছে। হামলার নেপথ্যের কারিগররা দেশি নাকি বিদেশি, তা আমরা জানতে চাই। দেশের মানুষ এমন ভয়াবহ হত্যাকাণ্ডের সঙ্গে জড়িত মূল হোতাদের গ্রেফতার দেখতে চায়। জঙ্গি নির্মূলে সব রাজনৈতিক দলকে ঐক্যবদ্ধ হতে হবে বলেও তিনি মনে করেন। সুজন সম্পাদক বদিউল আলম মজুমদার শ্রদ্ধা নিবেদন শেষে বলেন, জঙ্গিবাদ মোকাবেলার জন্য দরকার রাজনৈতিক সমঝোতা। সরকারের একার পক্ষে জঙ্গিবাদ মোকাবেলা সম্ভব নয়। এজন্য সরকার ও বিরোধী রাজনৈতিক দলসহ দলমত-নির্বিশেষে সবার সম্মিলিত প্রয়াস দরকার। তিনি বলেন, জঙ্গির সঙ্গে সম্পৃক্ত এমন গোষ্ঠীসহ প্রত্যেককে কঠোর হাতে নির্মূল করতে হবে। শ্রদ্ধা নিবেদনের বেদির পাশে দাঁড়িয়ে কাঁদছিলেন নিহত ফারাজের এক আত্মীয় মনিকা চৌধুরী। তিনি বলেন, গুলশানে হামলা করে যারা বোঝাতে চেয়েছে বাংলাদেশ জঙ্গিবাদী রাষ্ট্র, তাদের ধারণা ভুল। বাংলাদেশ কখনও জঙ্গিবাদী রাষ্ট্র নয়, ছিল না, হবেও না। কিন্তু দেশের মানুষকে সজাগ থাকতে হবে। কারণ জঙ্গিদের মূল হোতারা এখনও ধরা পড়েনি। মনে রাখতে হবে, ফারাজদের মতো নিরপরাধ তরুণদের যারা হত্যা করতে পারে, তাদের চেতনা আমরা বুঝে গেছি। এমন ধ্বংসাত্মক ও মানবতাবিরোধী চেতনাধারীদের যে কোনো মূল্যে মোকাবেলা করতে হবে। সকালে হলি আর্টিজানে শ্রদ্ধা নিবেদন করতে আসেন আওয়ামী লীগের সাধারণ সম্পাদক ও সেতুমন্ত্রী ওবায়দুল কাদের। তিনি বলেন, জঙ্গিরা দুর্বল হলেও নির্মূল হয়নি। জঙ্গিবাদ দমনে সবাইকে প্রধানমন্ত্রী শেখ হাসিনার নেতৃত্বে একটি প্লাটফর্মে ঐক্যবদ্ধ হতে হবে। আর যারা জঙ্গিবাদের পৃষ্ঠপোষক তাদের সেই প্লাটফর্মে আহ্বান জানানো হবে না। এ সময় সেখানে আওয়ামী লীগ নেতাদের মধ্যে ছিলেন মাহবুবউল হানিফ, জাহাঙ্গীর কবির নানক, এনামুল হক শামীম, আহমদ হোসেন, সুজিত রায় নন্দী, আমিনুল, বিপ্লব বড়–য়া প্রমুখ। মন্ত্রী ওবায়দুল কাদের বাংলাদেশ পুলিশের প্রশংসা করে বলেন, সরকার ও পুলিশ যৌথভাবে জঙ্গি দমনে সফলতা পেয়েছে। প্যারিসের পুলিশ যেটা পারেনি, বাংলাদেশ পুলিশ সেটা করে দেখিয়েছে। এদিকে শনিবার সকালে হলি আর্টিজান বেকারিতে নিহতদের স্মৃতির প্রতি শ্রদ্ধা জানাতে আসেন বিএনপির যুগ্ম মহাসচিব রুহুল কবির রিজভী। তিনি সাংবাদিকদের বলেন, সমন্বিত উদ্যোগ না নিলে দেশে জঙ্গিবাদ নির্মূল হবে না। হলি আর্টিজান হামলার পর ‘আমরা আশা করেছিলাম এ ব্যাপারে একটি সামগ্রিক সমন্বিত পদক্ষেপের মধ্য দিয়ে দেশের মধ্যে বিভিন্নভাবে যে উগ্রবাদী নেটওয়ার্ক চেপে বসেছে, সেটিকে উৎখাত করা হবে। কিন্তু ক্ষমতাসীনদের দিক থেকে এ ধরনের কোনো সমন্বিত উদ্যোগ আমরা দেখিনি।’ এই দিনটি দেশ ও জাতির জন্য কালো অধ্যায় আখ্যায়িত করে তিনি বলেন, দেশ-বিদেশের এতগুলো মানুষ জঙ্গিদের হাতে নির্মমভাবে নিহত হওয়া নিঃসন্দেহে আমাদের আবহমান বাংলার যে সংস্কৃতি, সাম্প্রদায়িক সম্প্রীতি এবং দেশের যে এগিয়ে চলা, আমরা যে সম্প্রীতির পক্ষে, প্রগতির পক্ষে, অগ্রগতির পক্ষে সেখানে কলঙ্ক তিলক তারা এঁকে দিয়েছে। রুহুল কবির রিজভী বলেন, হলি আর্টিজান হামলার এক বছর পরও পুলিশ তদন্ত শেষ করতে পারেনি। এখনও অভিযোগপত্র দেয়া হয়নি, প্রশাসন কী ধরনের কাজ করছে আমরা বলতে পারছি না। কী পদক্ষেপ নেয়া হচ্ছে তাও জানি না। সকালে রুহুল কবির রিজভীর নেতৃত্বে বিএনপির ছয় সদস্যের একটি প্রতিনিধি দল হলি আর্টিজান বেকারির সেই বাড়ি প্রাঙ্গণে নিহতদের স্মৃতির প্রতি শ্রদ্ধা জানিয়ে পুষ্পার্ঘ্য অর্পণ করেন। প্রতিনিধি দলের অন্যদের মধ্যে ছিলেন দলের কেন্দ্রীয় নেতা হাবিবুল ইসলাম হাবিব, আবদুস সালাম আজাদ, জাসাসের রফিকুল ইসলাম তালুকদার, শায়রুল কবির খান ও সিরাজগঞ্জের চৌহালী উপজেলা চেয়ারম্যান মেজর (অব.) আবদুল্লাহ আল মামুন। এদিকে সংস্কৃতিমন্ত্রী আসাদুজ্জামান নূর শ্রদ্ধা নিবেদন শেষে সাংবাদিকদের বলেন, বাংলাদেশের ইতিহাস ও ঐতিহ্য অসাম্প্রদায়িক চেতনার। সেই জায়গাটিতে হলি আর্টিজানের ঘটনা বড় আঘাত। আমরা কখনও ভাবিনি এ রকম একটি ঘটনা ঘটতে পারে। জাতি এ জন্য প্রস্তুত ছিল না। জঙ্গি নির্মূলে সরকার কঠোর অবস্থানে রয়েছে জানিয়ে তিনি বলেন, দেশ থেকে যে কোনো অপশক্তি দূর করতে হলে সাংস্কৃতিক আন্দোলনও জরুরি। এ সময় অন্যদের মধ্যে নিহতদের প্রতি শ্রদ্ধা নিবেদন করেন. শহীদ আলীম চৌধুরীর স্ত্রী শ্যামলী নাসরীন চৌধুরী, কন্যা নূজহাত চৌধুরী, মুনীর চৌধুরীর ছেলে আসিফ মুনীর, শহীদ বুদ্ধিজীবী শহিদুল্লা কায়সারের মেয়ে শমী কায়সার, আমরা মুক্তিযোদ্ধার সন্তানসহ আরও কয়েকটি সংগঠন। অতিরিক্ত আইজি মোখলেসুর রহমানের নেতৃত্বে¡ পুলিশের একটি প্রতিনিধি দল সকালে শ্রদ্ধা নিবেদনের জন্য হলি আর্টিজান চত্বরে আসে। এ সময় তার সঙ্গে ছিলেন ঢাকা মেট্রোপলিটন পুলিশের কমিশনার আছাদুজ্জামান মিয়া ও ডিএমপির অতিরিক্ত কমিশনার মনিরুল ইসলাম। শ্রদ্ধা নিবেদন শেষে অতিরিক্ত আইজিপি মোখলেসুর সাংবাদিকদের বলেন, হলি আর্টিজানের ঘটনা থেকে শিক্ষা নিয়েছি। বাংলাদেশ যেন ভবিষ্যতে সন্ত্রাসী রাষ্ট্রের পরিচিতি না পায় তার জন্য সব ধরনের পদক্ষেপ নিয়েছি। রাষ্ট্রের পৃষ্ঠপোষকতা ও পুলিশের পেশাদারিত্ব মিলিয়ে একটি দৃঢ় পদক্ষেপ নেয়া হয়েছে। পুলিশ জীবন বাজি রেখে বাংলাদেশকে একটি নিরাপদ রাষ্ট্র হিসেবে প্রতিষ্ঠা করতে সক্ষম হয়েছে। তিনি বলেন, বাংলাদেশে জঙ্গিবাদের কোনো ঠাঁই নেই। জঙ্গি দমনে বাংলাদেশ পুলিশের সফলতা পৃথিবীর সব নিরাপত্তা বাহিনী ও সংস্থা একবাক্যে স্বীকার করেছে। এদিকে সকাল ৭টা ২০ মিনিটে পুলিশ পাহারায় বেকারিটিতে প্রবেশ করেন ঢাকায় নিযুক্ত জাপানি রাষ্ট্রদূত মাসাতো ওয়াতানাবির নেতৃত্বে জাপানি একটি প্রতিনিধি দল। শ্রদ্ধা নিবেদন শেষে ৭টা ২৯ মিনিটে তারা বেরিয়ে যান। এ সময় তাদের সঙ্গে সাংবাদিকরা কথা বলতে চাইলেও তারা কথা বলতে রাজি হননি। এরপর বেলা সাড়ে ১১টার দিকে নিহতদের প্রতি শ্রদ্ধা জানাতে আসেন ইতালির নিহতদের স্বজন ও দাতা সংস্থার প্রতিনিধিরা। গুলশান কূটনৈতিক বিভাগের উপ-কমিশনার (ডিসি) মো. জসিম উদ্দিন জানান, নিহতদের আত্মীয়স্বজন, দেশি-বিদেশি বন্ধু-বান্ধবসহ জাপানি রাষ্ট্রদূত, জাইকা প্রতিনিধি দল শ্রদ্ধা জানিয়েছে। আগত বিদেশি এবং সাধারণ লোকজনের নিরাপত্তা নিশ্চিত করতে শুক্রবার থেকেই হলি আর্টিজান বেকারি এলাকায় নিরাপত্তাব্যবস্থা জোরদার করা হয়। এদিকে দুপুর ২টায় পুলিশ প্রশাসন বেকারিটির প্রধান গেট বন্ধ করে দেয়। এ সময় রাস্তায় সাধারণ মানুষকে অপেক্ষায় থাকতে দেখা যায়। তখনও বৃষ্টি পড়ছিল। সাধারণ মানুষ বৃষ্টিতে ভিজেই তখনও নিহতদের স্মরণ করছিলেন। প্রসঙ্গত, গত বছর ১ জুলাই রাতে হলি আর্টিজানে কথিত আইএস নামধারী জঙ্গিরা নৃশংতা চালিয়ে দেশ-বিদেশের ২২ জনকে হত্যা করে। এই নির্মম হত্যাযজ্ঞে নিহত হন বাংলাদেশের ইশরাত আখন্দ, ফারাজ আইয়াজ হোসেন, অবিন্তা কবির, ভারতের নাগরিক তারিশি জৈন, ইটালির নাগরিক নাদিয়া বেনেডেট্টি, ক্লদিও ক্যাপেলি, ভিনসেনজা ডি অ্যালেস্ট্রো, ক্লদিয়া মারিয়া ডি অ্যান্টোনা, সিমোনা মন্টি, অ্যাডেলে পুগলিসি, ক্রিস্টিয়ান রসি, মারিয়া রিবোলি, মার্কো টোনডাট, জাপানি নাগরিক মাকাতো ওবামুরা, হিরোশি তানাকা, কোয়া ওগাসাওয়ারা, হিদেকি হাশিমোতো, নোবুহিরো কুরোসাকি, ইয়োকু সাকাই, রুই শিমোদাইরা এবং বাংলাদেশের দুই পুলিশ কর্মকর্তা ওসি সালাউদ্দিন আহমেদ খান ও এসি রবিউল করিম।


কটন বাড ব্যবহারে শ্রবনশক্তি হারাতে পারেন চিরতরে!\nপ্রকাশিত : ১১:৩৫ ৯ নভেম্বর ২০১৮\nআমাদের নিত্যপ্রয়োজনীয় জিনিসপত্রের মধ্যে কটন বাড উল্লেখযোগ্য। কিন্তু জানেন কি, খুব সাধারণ আর নরম দেখতে হলেও বাস্তবে এই কটন বাড আমাদের কানের মারাত্মক ক্ষতি করে! আসুন এ সম্পর্কে সবিস্তারে জেনে নেওয়া যাক।\nমার্কিন চিকিত্সক ড. ক্রিস্টোফার চ্যাং-এর মতে, কটন বাড কানের এয়ারড্রামকে ক্ষতিগ্রস্থ করে ফেললে তা থেকে ব্যথা, রক্তপাত ছাড়াও নানারকম সমস্যা দেখা দিতে পারে। সেই সঙ্গে কানের ভেতরে থাকা নরম অস্থিগুলোর গায়ে আঘাত লাগলে ভবিষ্যতে শ্রবনশক্তিও দুর্বল হয়ে পড়তে পারে। কটন বাড আপনার কানের নরম পর্দার ক্ষতি করে শ্রবনশক্তি পাকাপাকিভাবে নষ্ট করে দিতে পারে। এ ছাড়াও কান চুলকানো বা পরিষ্কার করার সময় কানের ভেতরে তুলা থেকে যাওয়ার ঘটনা তো খুব স্বাভাবিক ঘটনা!\nবছর খানেক আগে একটি সমীক্ষায় সামনে আসে বেশ কয়েকটি গুরুত্বপূর্ণ তথ্য। জানা যায়, প্রতি বছর পৃথিবীতে সাত হাজারেরও বেশি মানুষ অসুস্থ হয়ে পড়েন এই কটন বাড ব্যবহারের ফলে। কটন বাড ব্যবহারকারীদের মধ্যে প্রায় ৩৬ শতাংশ মানুষ এর ক্ষতিকর দিকগুলো সম্পর্কে অবগত। কিন্তু আক্ষেপের বিষয় হল, সবে জেনেও তারা দিনের পর দিন কটন বাড ব্যবহার করে চলেছেন।


মমতার মন্ত্রিসভায় এবার মহিলা মুখ তিনগুণ, একুশে জিতে কে পেলেন কোন দফতর - TRENDS TIME\nমমতা-ক্যাবিনেটে মোট ৯ মহিলা মন্ত্রীর\nসোমবার মমতা বন্দ্যোপাধ্যায়ের নেতৃত্বে ৪৪ সদস্যের রাজ্য মন্ত্রিসভায় মহিলার সংখ্যা এবার অনেকটাই বেড়েছে।। এবার মমতা-ক্যাবিনেটে শপথ নিয়েছেন মোট ৯ জন মহিলা মন্ত্রী। মমতা বন্দ্যোপাধ্যায় ছাড়া মন্ত্রিসভার ৪৩ সদস্য এদিন শপথ নেন। তাঁদের মধ্যে ছিলেন ৮ জন মহিলা। ১ জন পূর্ণমন্ত্রী, ৩ জন স্বাধীন দায়িত্বপ্রাপ্ত প্রতিমন্ত্রী এবং ৪ জন প্রতিমন্ত্রী রয়েছেন।\n২০১৬-য় মমতার সঙ্গে ২, একুশে ৮\n২০২১-এ যেখানে ৯ জন মহিলা মন্ত্রী শপথ নিলেন, তেমনই ২০১৬-য় মমতা বন্দ্যোপাধ্যায়ের সঙ্গে শপথ নিয়েছিলেন ২ জন মহিলা মন্ত্রী। তাঁরা হলেন শশী পাঁজা ও সন্ধ্যারানি টুডু। এবার বিধানসভা ভোটে বিপুল জয়ের পিছনে মহিলা ভোটারদের গুরুত্বপূর্ণ ভূমিকা ছিল। তাই এবারের মন্ত্রিসভাতেও তার প্রতিফলন দেখা গিয়েছে।\nমমতার ক্যাবিনেটে বাকি ৮ মহিলা যাঁরা\nএবার মমতা বন্দ্যোপাধ্যায় ছাড়া যে ৮ জন মহিলা সদস্য মন্ত্রী হয়েছেন, তাঁদের মধ্যে পূর্ণমন্ত্রী হয়েছেন একমাত্র শশী পাঁজা। চন্দ্রিমা ভট্টাচার্য, রত্না দে নাগ ও সন্ধ্যারানি টুডু পেয়েছেন স্বাধীন দায়িত্বপ্রাপ্ত প্রতিমন্ত্রীর পদ। শিউলি সাহা, সাবিনা ইয়াসমিন, বীরবাহা হাঁসদা ও জ্যোৎস্না মান্ডি প্রতিমন্ত্রীর পদ পেয়েছেন। এঁদের মধ্যে চারজন নতুন মুখ। তাঁরা হলেন, রত্না, শিউলি, বীরবাহা ও জ্যোৎস্না।\nকে কোন দফতরের মন্ত্রী হলেন\nশশী পাঁজা আগের দুইবারও মমতার ক্যাবিনেটে ছিলেন। এবারও তাঁর দফতর পরিবর্তন হয়নি। তিনি পেয়েছেন নারী ও শিশু কল্যাণ দফতর ও সমাজকল্যাণ দফতর। চন্দ্রিমা ভট্টাচার্য এবার স্বাস্থ্য ও পরিবারকল্যাণ দফতরের প্রতিমন্ত্রী হয়েছেন। এছাড়া পুর ও নগরোন্নয়ন দফতর স্বাধীন দায়িত্বের পাশাপাশি ভূমি ও ভূমি-সংস্কার দফতর এবং শরণার্থী ও পুনর্বাসন দফতরের প্রতিমন্ত্রী হয়েছেন। সন্ধ্যারানি টুডু পশ্চিমাঞ্চল উন্নয়নের স্বাধীন দায়িত্বের পাশাপাশি পরিষদীয় প্রতিমন্ত্রী হয়েছেন। রত্না দে নাগা পেয়েছেন বিজ্ঞান ও প্রযুক্তি এবং জৈব প্রযুক্তি বিষয়ক দফতরের প্রতিমন্ত্রীর দায়িত্ব। কেশপুর থেকে দ্বিতীয়বার জিতে আসা বিধায়ক শিউলি সাহা হয়েছেন পঞ্চায়েত ও গ্রামোন্নয়ন দফতরের প্রতিমন্ত্রী। সাঁওতালি চলচ্চিত্রের অভিনেত্রী বীরবাহা হাঁসদা বন প্রতিমন্ত্রী হয়েছেন। জ্যোৎস্না মান্ডি খাদ্য ও সরবারাহ দফতরের প্রতিমন্ত্রী। আর সাবিনা পেয়েছেন উত্তরবঙ্গ উন্নয়ন ও সেচ জলপথ দফতরের প্রতিমন্ত্রী।\nTags: west bengal news in hindi west bengal news in hindi live west bengal news on education west bengal political news in hindi west bengal politics west bengal politics news today\nPrevious: শীতলকুচির ঘটনাকে ফের গণহত্যা বললেন মমতা! বাহিনীকে তলব করার অধিকার নিয়ে প্রশ্ন কৈলাশের\nNext: মাথাভাঙা থানার আইসিকে দফায় দফায় জেরা! গুলি চালানোর কারণ খুঁজতে কেন্দ্রীয় বাহিনীর ৬ জনকে তলব সিআইডির


বঙ্গবন্ধুর জন্ম বাংলাদেশের জন্যে অপরিহার্য ছিলো\nPosted by প্রিয় সময় ডেস্ক — March 17, 2020 in মুক্তমত comments off 4\nবাঙালি জাতীয়তাবাদের স্থপতি স্বাধীন সার্বভৌম বাংলাদেশের প্রতিষ্ঠাতা বাংলার অবিসংবাদিত নেতা বঙ্গবন্ধু শেখ মুজিবুর রহমান ১৯২০ সালের ১৭ মার্চ বাংলার এক আলোকোজ্জ্বল, ছায়াসুনিবিড় শ্যামল প্রকৃতির অপরূপ সুধামেশানো জেলা গোপালগঞ্জের অন্তর্গত টুঙ্গীপাড়া গ্রামে সুবিখ্যাত শেখ পরিবারে জন্মগ্রহণ করেন। বঙ্গবন্ধুর মমতাময়ী স্বর্ণগর্ভা মায়ের নাম সাহেরা খাতুন, বাবার নাম শেখ লুৎফর রহমান। বঙ্গবন্ধুর পরিবারের পূর্বপুরুষগণ ছিলেন ইরাকের অন্তর্গত বাগদাদের সুবিখ্যাত মানুষ।\nচৌদ্দশ’ খ্রিস্টাব্দের প্রথম দিকে হযরত বায়েজীদ বোস্তামী (রহঃ) বাংলাদেশে এসেছিলেন ধর্ম প্রচারের জন্যে। তার শিষ্যগণের মধ্যে বঙ্গবন্ধুর ৮ম পূর্বপুরুষ শেখ আউয়ালও ছিলেন। চট্টগ্রাম থেকে সোনারগাঁও আসার পর তিনি সেখানে বিয়ে করে সংসার করতে থাকেন। তার ছেলে শেখ জহিরুদ্দিন সোনারগাঁও হতে গোয়ালনন্দের কুরসী গ্রামে কর্মের প্রয়োজনে চলে যান। পরে তিনি পাশের গ্রামের খন্দকার বাড়িতে বিয়ে করেন। শেখ জহিরুদ্দিনের সন্তান শেখ জান মাহমুদ। তার সন্তান শেখ বোরহান উদ্দিন। তিনি ব্যবসা-বাণিজ্যের কাজকর্মে সংশ্লিষ্ট থাকাবস্থায় টঙ্গীপাড়ার সম্ভ্রান্ত কাজী বাড়িতে শাদী করেন। উক্ত বোরহান উদ্দিনের সন্তান শেখ আবদুল হামিদই ছিলেন বঙ্গবন্ধু শেখ মুজিবুর রহমানের পিতামহ। বঙ্গবন্ধুর জননী সাহেরা খাতুনও ছিলেন বিখ্যাত শেখ পরিবারেরই মেয়ে। বঙ্গবন্ধুর পরিবারের সদস্য ৬ ভাই ও ৪ বোনের মধ্যে তিনি মা-বাবার ৩য় সন্তান ও ভাইদের মধ্যে ছিলেন বড়। বাল্যকালে তাঁকে তাঁর পিতামাতা খোকা বলে ডাকতেন। বাবামায়ের আদরের এই খোকা ছোটকাল থেকেই বাংলা মায়ের অনাবিল নির্মল সুবাতাস, সবুজে ভরা মাঠ-ঘাট, প্রকৃতির আহ্বান, নদী-নালার প্রতি ছিলেন অফুন্ত ভালোবাসায় পরিপূর্ণ হৃদয়ের অধিকারী। সেজন্যে তিনি বাল্যকাল থেকেই এদেশের প্রকৃতিকে যেমন ভালোবাসতে শিখেছিলেন, তেমনি এদেশের মানুষদেরকেও ভালোবাসাতেন হৃদয়ের মণিকোঠায় সঞ্চারিত অনুপম আবেগ দিয়ে।\nবঙ্গবন্ধু শেখ মুজিবুর রহমান রাজনৈতিক পরিমণ্ডলে শুধুমাত্র একজন সক্রিয় কর্মী হিসেবেই কাজ শুরু করেছিলেন এদেশের মানুষের প্রতি ভালোবাসার টানে। ফলশ্র“তিতে কর্মী হিসেবে তিনি তাঁর দায়িত্ব অত্যন্ত নিষ্ঠার সাথে পালন করতেন সর্বদা, সর্বক্ষণ। প্রকৃতপক্ষে শুধুমাত্র নেতা হবার বাসনা কোনোদিন তাঁর ছিলো না। অথচ তাঁর জীবনের বর্ণিত কর্মযজ্ঞ, কর্মদক্ষতা, দেশ ও দেশের মানুষের প্রতি আন্তরিক ভালোবাসা, সহমর্মিতা এবং সর্বোপরি দেশপ্রেম ও নৈতিক মহামূল্যবান আদর্শ-চিন্তাধারা ও কর্মগুণ তাঁকে তার প্রকৃত যোগ্যতা ও গণমানুষের ভালোবাসার সর্বোচ্চ চূড়ায় বসিয়েছিলো।\nবাঙালি জাতির জনক বঙ্গবন্ধুর রাজনীতির প্রধান লক্ষ্য ছিলো শোষিত, বঞ্চিত মানুষের গণতন্ত্র ও সমাজতান্ত্রিক মূল্যবোধের আদর্শে ভরপুর একটি সুস্থ, স্বাভাবিক ন্যায়-নিষ্ঠায় পরিপূর্ণ সমাজ ব্যবস্থা প্রতিষ্ঠা করা। তিনি মনে-প্রাণে, ধ্যানে, চিন্তায়, আদর্শে, নৈতিকতায় সর্বদা বাংলার সর্বশ্রেণীর জনসাধারণের আশা-আকাক্সক্ষা, ভালোবাসা, বেদনা-বিক্ষোভ সর্বোপরি আবহমান বাংলার সর্বময় বৈশিষ্ট্যকে তিনি তার হৃদয়ে ধারণ করেছিলেন।\nইংরেজরা প্রায় দু’শ বছর এদেশ শাসন করার পর বাংলার মানুষের সংগ্রাম-আন্দোলনে ১৯৪৭ সালের ১৪ আগস্ট শেষ পর্যন্ত তল্পিতল্পা গুটিয়ে নেয়। যাবার সময় কূটচাল দিয়ে যায়। ভারতীয় উপমহাদেশকে এমনভাবে দু’টি ডোমেনিয়নের ভিত্তিতে ভাগ করে দিয়ে যায়, যার মধ্যে লুক্কায়িত ছিলো বিভেদের বিষবাষ্প। পাকিস্তানীরা পদে পদে বাঙালিদেরকে অবহেলা, নির্যাতন, নিষ্পেষণ, শোষণ করে পশ্চিম পাকিস্তানে এদেশের ধন-সম্পদ দিয়ে গড়ে তুলতো শিল্প-কারখানা। পূর্ব পাকিস্তানের মানুষরা হতো বঞ্চিত। ফলে বিভেদের দেয়াল ক্রমশ প্রকট হয়ে ওঠে। এদেশের জনগণ তখন স্রষ্টার কাছে কামনা করতো এমন একজন মানুষ; যিনি এদেশের নির্যাতিত মানুষদের দেবেন সঠিক পথের সন্ধান।\nঠিক তখনই বঙ্গবন্ধু এদেশের মানুষের ন্যায্য দাবির প্রতি সমর্থন জানিয়ে অত্যাচারীদের বিরুদ্ধে শুরু করলেন জাতির মুক্তির সংগ্রাম। বাঙালি জাতির মুক্তি সংগ্রামের সার্থক উত্তরণের ক্ষেত্রে তাঁর যুগান্তকারী ভূমিকা স্বদেশের সীমা ছাড়িয়ে আন্তর্জাতিকভাবে নিপীড়িত মানুষের শোষণ মুক্তির সংগ্রামে সহমর্মী এক অনবদ্য ভূমিকা পালন করেছিলো। বাংলার মানুষের অধিকার আদায়ের সংগ্রামে শেখ মুজিবুর রহমান একের পর এক আন্দোলন-সংগ্রামে নেতৃত্ব দিতে লাগলেন। এর ফলে বাংলার মানুষের মুক্তিদূত ও গণমানুষের কণ্ঠস্বর হিসেবে সাধারণ নির্বাচনে তাঁর দল ব্যাপক সংখ্যাগরিষ্ঠতা অর্জন করল। অথচ ষড়যন্ত্রের কূটকৌশলে ক্ষমতা হস্তান্তর করা হলো না। চললো সীমাহীন ষড়যন্ত্র।\n১৯৭১ সালের ঐতিহাসিক ৭ মার্চে বঙ্গবন্ধু রেসকোর্স ময়দানের এক জনসমুদ্রে ঘোষণা করেন, ‘আজ ভারাক্রান্ত মন নিয়ে আপনাদের সামনে হাজির হয়েছি। আপনারা সকলে জানেন এবং বোঝেন আমরা আমাদের জীবন দিয়া চেষ্টা করেছি। কিন্তু দুঃখের বিষয় আজ ঢাকা চট্টগ্রাম খুলনা রাজশাহী রংপুরে আমার ভাইয়ের রক্তে রাজপথ রঞ্জিত হয়েছে। আজ বাংলার মানুষ মুক্তি চায়, বাংলার মানুষ বাঁচতে চায়, বাংলার মানুষ অধিকার চায়। কী অন্যায় করেছিলাম? নির্বাচনের পরে বাংলাদেশের মানুষ সম্পূর্ণভাবে আমাকে ও আওয়ামী লীগকে ভোট দেন। আমাদের ন্যাশনাল এসেম্লি বসবে আমরা সেখানে শাসনতন্ত্র তৈরি করবো এবং এদেশের ইতিহাসকে আমরা গড়ে তুলবো। এদেশের মানুষ অর্থনীতি রাজনীতি ও সাংস্কৃতিক মুক্তি পাবেন। কিন্তু দুঃখের সঙ্গে বলছি বাংলাদেশের করুণ ইতিহাস বাংলার মানুষের রক্তের ইতিহাস এই রক্তের ইতিহাস মুমূর্ষু মানুষের করুণ আর্তনাদÑ এদেশের করুণ ইতিহাস, এদেশের মানুষে রক্তে রাজপথ রঞ্জিত করার ইতিহাস। ১৯৫২ সালে আমরা রক্ত দিয়েছি। ১৯৫৪ সালে নির্বাচনে জয়লাভ করেও আমরা গদিতে বসতে পারিনি। ১৯৫৮ সালে আইয়ুব খাঁ মার্শাল ল’ জারি করে ১০ বছর আমাদের গোলাম করে রেখেছে। ১৯৬৬ সালে ৬ দফা আন্দোলনের সময় আমাদের ছেলেদের গুলি করে হত্যা করা হয়েছে। ১৯৬৯ সালের আন্দোলনে আযুব খাঁর পতনের পর ইয়াহিয়া এলেন। ইয়াহিয়া খান বললেন, দেশে শাসনতন্ত্র দেবেনÑ আমরা মেনে নিলাম। তারপর অনেক ইতিহাস হয়ে গেল, নির্বাচন হলো। প্রেসিডেন্ট ইয়াহিয়া খান সাহেবের সঙ্গে দেখা করেছি। আমি শুধু বাংলার নয়, পাকিস্তানের মেজরিটি পার্টির নেতা হিসেবে তাকে অনুরোধ করেছিলাম ১৫ ফেব্র“য়ারি তারিখে আমাদের জাতীয় পরিষদের অধিবেশন দেন। তিনি আমার কথা রাখলেন না, রাখলেন ভুট্টো সাহেবের কথা। ……আমি প্রধানমন্ত্রীত্ব চাই না। দেশের মানুষের অধিকার চাই।….এদেশের মানুষকে খতম করা হচ্ছে, বুঝে-শুনে চলবেন, দরকার হলে সমস্ত চাকা বন্ধ করে দেয়া হবে। আপনারা নির্ধারিত সময়ে বেতন নিয়ে আসবেন। বেতন যদি না দেয়া হয়, যদি একটি গুলিও চলে, তাহলে বাংলার ঘরে ঘরে দূর্গ গড়ে তোলÑ যার যা আছে তাই দিয়ে শত্র“র মোকাবেলা করতে হবে। রাস্তাঘাট বন্ধ করে দিতে হবে। আমরা তাদের ভাতে মারবোÑ পানিতে পানিতে মারবো। আমি যদি হুকুম দেবার জন্য নাও থাকি, যদি আমার সহকর্মীরা না থাকেন, আপনারা সংগ্রাম চালিয়ে যাবেন।… সাত কোটি মানুষকে আর দাবায়ে রাখতে পারবা না। বাঙালিরা যখন মরতে শিখেছেÑ তখন কেউ তাদের দাবাতে পারবে না…..। এই বাংলা হিন্দু মুসলমান যারা আছে আমাদের ভাই। বাঙালি অ-বাঙালি তাদের রক্ষা করার দায়িত্ব আমদের ওপর। আমাদের যেন বদনাম না হয়।…….রক্ত যখন দিয়েছি রক্ত আরো দেবো। দেশের মানুষকে মুক্ত করে ছাড়বো ইনশাল্লাহ্। এবারের সংগ্রাম আমাদের মুক্তি সংগ্রাম, এবারের সংগ্রাম স্বাধীনতার সংগ্রাম। জয় বাংলা।’\nবস্তুতঃ বঙ্গবন্ধুর এ ৭ মার্চের ভাষণের পর থেকেই বাঙালি জাতি একটা সত্যিকার অর্থে দিক-নির্দেশনা খুঁজে পায়। বঙ্গবন্ধুর জ্বালাময়ী ভাষণে এমন অনেক কিছুই লুক্কায়িত ছিলো যা বুঝতে একটু সময় লেগেছিলো। তিনি সরাসরি স্বাধীনতা ঘোষণা করেননি জনগণের মঙ্গলের কথা চিন্তা করেই। কারণ তিনি যদি সরাসরি স্বাধীনতা ঘোষণা করতেন, তাহলে পাক বাহিনী তাৎক্ষণাৎ দেশের অপ্রস্তুত সাধারণ মানুষের ওপর আক্রমণের একটা অজুহাত পেয়ে যেত। বস্তুতঃ তিনি ৭ মার্চেই অন্যভাবে বলে দিয়েছিলেন, ‘এবারের সংগ্রাম আমাদের মুক্তি সংগ্রাম, এবারের সংগ্রাম স্বাধীনতার সংগ্রাম।’ ঘোষণাটা যদি স্বাধীনাতার জন্যে না-ই হতো তাহলে কেন তিনি বলেছিলেন, ‘এবাবের সংগ্রাম স্বাধীনতার সংগ্রাম’? কেন বলেছিলেন, ‘এবারের সংগ্রাম আমাদের মুক্তি সংগ্রাম’?\nবাংলার মানুষের অধিকার আদায়ের সংগ্রামে তাঁকে জীবনের প্রায় অধিকাংশ সময়ই কারাবরণ করতে হয়েছিলো। সইতে হয়েছিলো অপরিসীম অত্যাচার লাঞ্ছনা-গঞ্জনা। রেসকোর্স ময়দানে পরোক্ষভাবে স্বাধীনতা ঘোষণাকালের কিছু পরে রাত ১টা ২০ মিনিটের সময় একদল পাকসেনা বঙ্গবন্ধুর বাড়ি ঘেরাও করে ফেলল। টিক্কাখানের তত্ত্বাবধানে গ্রেফতার করা হয় বঙ্গবন্ধুকে। তার তিনদিন পর তাঁকে নিয়ে যাওয়া হয় করাচিতে। বাঙালি জাতি আর বসে থাকলো না। দেশমাতাকে রক্ষার জন্যে তারা শুরু করলো মুক্তিযুদ্ধ।\nআজ কী বাঙালি জাতির কাছে, প্রকৃত তথ্য ও সত্যসন্ধানী নব প্রজন্মের প্রতিভাত হয়নি যে, বঙ্গবন্ধু আসলে কী চেয়েছিলেন? তিনি কি বাংলাদেশের স্বাধীনতা, সার্বভৌমত্ব রক্ষায় নিজের প্রাণ উৎসর্গ করতে রাজি ছিলেন না? তিনি বাঙালির জন্যে, বাংলার সার্বভৌমত্ব রক্ষায় নিজের বুকের তাজা রক্ত দিয়ে লিখে গিয়েছিলেন, ‘সোনার বাংলা’। নব প্রজন্মের চোখে তাঁর সুমহান ত্যাগ-তিতিক্ষা ও আদর্শ থাকবে চিরভাস্বর ও প্রাতঃস্মরণীয় হয়ে। আজকের নব প্রজন্ম তাই সব রহস্যের বেড়াজাল উন্মুক্ত করে সত্য উদ্ঘাটনের মাধ্যমে প্রতীয়মান করেছে যে, বঙ্গবন্ধুর জন্ম না হলে বাংলাদেশের জন্ম কোনোদিন হতো না। তাই নবপ্রজন্ম বঙ্গবন্ধুর আদর্শকে বুকের মধ্যখানে লালন করে সেই আদর্শকে যথাযথ মূল্যায়ন করতে শুরু করেছেÑ কথায়, কাজে এবং সবখানে।\nবঙ্গবন্ধু সম্পর্কে মূল্যায়নের প্রসঙ্গে কবি শামসুর রাহমানের ‘বঙ্গবন্ধুকে নিয়ে কিছু কথা’ প্রবন্ধ থেকে কিঞ্চিত উক্তি তুলে ধরছি, ‘….ধাপে ধাপে তিনি এগিয়ে গেছেন মহত্ব এবং অমরত্বের দিকে। পাকিস্তানী স্বৈরশাসকেরা তাঁকে বারবার কারাবন্দী করেছে, কারণ তিনি বাঙালিদের স্বার্থরক্ষার ব্যাপারে ছিলেন আপোষহীন। ব্যক্তিগত আরাম-আয়েশ ত্যাগ করে, আরাম কেদারার হাতছানি তুচ্ছ জ্ঞান করে পথে পথে, মাঠে-প্রান্তরে সাধারণ মানুষের কাছে ছুটে গিয়েছেন তাদের দুঃখ-দুর্দশা মোচনের তাগিদে। তিনি দেশের জনগণকে ভালোবেসেছেন, অকুণ্ঠ ভালোবাসা পেয়েছেন জনসাধারণের। বহু ত্যাগ ও সংগ্রামের পথে চলতে চলতে তিনি বঙ্গবন্ধু বলে খ্যাত হলেন, পরিণত হলেন জাতির জনকে। তাঁরই নেতৃত্বে মুক্তিযুদ্ধ হলো ঊনিশ শ’ একাত্তরে, জন্ম হলো স্বাধীন সার্বভৌম বাংলাদেশের।’ তাই বলা যায়, বঙ্গবন্ধুর জন্ম বাংলাদেশের স্বাধীনতার জন্যে ছিলো একান্ত অপরিহার্য।\nবঙ্গবন্ধুর জন্মদিনে তাই আহ্বান থাকবে, প্রাণচাঞ্চল্যে ভরপুর নব প্রজন্মসহ আপামর জনগণ যদি বঙ্গবন্ধুর ত্যাগ, কর্ম, আদর্শ, লক্ষ্য ও চিন্তাধারা বুকের গহীনে লালন করে সে অনুযায়ী দেশের জন্যে অর্থপূর্ণ কাজ করে তাহলে আমাদের দেশটা হয়ে ওঠবে বঙ্গবন্ধুর স্বপ্নের সেই সত্যিকার সোনার বাংলা। আর আমরা বাঙালি জাতি হিসেবে একদিন সগৌরবে মাথা উঁচু করে দাঁড়াতে পারবো। যা বঙ্গবন্ধু বাংলাদেশে সমাজ বিপ্লব ও দর্শন সম্পর্কে গভীর আস্থা ও লক্ষ্য নিয়ে দৃঢ়চিত্তে অগ্রসর হতে চেয়েছিলেন।\nলেখক পরিচিতি ঃ মিজানুর রহমান রানা, সাবেক সাধারণ সম্পাদক, বঙ্গবন্ধু লেখক পরিষদ, চাঁদপুর জেলা শাখা।\nদেবীদ্বারে আরো একজনের নমুনা পরীক্ষায় পজেটিভ আসার একদিন পর মৃত্যু\nইউটিউব থেকে টাকা আয় করার উপায় এবং যেভাবে বানাবেন ভিডিও\nপ্রশাসনের ঘোষণা ও বাস্তব চিত্র!


করোনা রুখতে বড়সড় সিদ্ধান্ত কেন্দ্রর, এবার ১৮ বছরের ঊর্ধ্বে সবাই পাবেন ভ্যাকসিন | sangbadpratidin\nকরোনা রুখতে বড়সড় সিদ্ধান্ত কেন্দ্রর, এবার ১৮ বছরের ঊর্ধ্বে সবাই পাবেন ভ্যাকসিন\n07:55 PM Apr 19, 2021 |\nনন্দিতা রায়, নয়াদিল্লি: দেশজুড়ে বাড়তে থাকা করোনা সংক্রমণে লাগাম টানতে বড়সড় সিদ্ধান্ত ঘোষণা করল কেন্দ্র। জানিয়ে দেওয়া হল, আগামী ১ মে থেকে ১৮ বছরের ঊর্ধ্বে প্রত্যেককে করোনা ভ্যাকসিন দেওয়া হবে। কোভিড পরিস্থিতি সামাল দিতে সোমবার দফায় দফায় বৈঠক করেন প্রধানমন্ত্রী নরেন্দ্র মোদি। তারপরই এই সিদ্ধান্তের কথা ঘোষণা করা হয়। পাশাপাশি এও জানানো হয়, প্রস্তুতকারী সংস্থার কাছ থেকে সরাসরি ভ্যাকসিন কিনতে পারবে রাজ্যগুলি।\n[আরও পড়ুন: করোনায় আক্রান্ত প্রাক্তন প্রধানমন্ত্রী মনমোহন সিং, ভরতি এইমসে]\nগত ১৬ জানুয়ারি দেশজুড়ে করোনার ভ্যাকসিন দেওয়া শুরু হয়েছিল। প্রথম পর্যায়ে চিকিৎসক, স্বাস্থ্যকর্মী-সহ সমস্ত ফ্রন্টলাইন যোদ্ধাদের করোনা টিকা দেওয়া হয়েছিল। দ্বিতীয় পর্যায়ে ৬০ বছরের ঊর্ধ্বে সবাই এবং ৪৫ বছরের ঊর্ধ্বে, কো-মর্বিডিটি রয়েছে, এমন ব্যক্তিদের করোনা টিকা দেওয়া শুরু হয়েছিল। তারপরই ৪৫ বছরের ঊর্ধ্বে প্রত্যেককেই ভ্যাকসিন দেওয়ার প্রক্রিয়া চালু হয়। আর এবার ১৮ বছরের ঊর্ধ্বে প্রত্যেককেই করোনা টিকা দেওয়া হবে বলে জানিয়ে দেওয়া হল।\nকোথায় মিলবে টিকার দ্বিতীয় ডোজ? তালিকা দিল রাজ্য\nদেশে লাগামছাড়া সংক্রমণ, ২৪ ঘণ্টায় করোনার বলি প্রায় সাড়ে তিন হাজার\nকেন্দ্রের আরজিতে ইতিবাচক সাড়া, কোভিশিল্ড ভ্যাকসিনের দাম কমাল সেরাম\nশীঘ্রই আছড়ে পড়তে পারে করোনার তৃতীয় ঢেউ! উদ্বেগ বাড়ছে মহারাষ্ট্রে\nচলতি মাসে প্রতিদিনই লাফিয়ে বাড়ছে কোভিড আক্রান্ত ও মৃতের সংখ্যা। লাগামছাড়া সংক্রমণের জেরে দিল্লি, রাজস্থান, মহারাষ্ট্রের মতো রাজ্য নতুন করে লকডাউনের পথে হেঁটেছে। তার মধ্যে ভোটবঙ্গে মিটিং-মিছিল, জনসভা হওয়ায় এ রাজ্যেও চোখ রাঙাচ্ছে মারণ ভাইরাসটি। সর্বোপরি সাধারণ মানুষের করোনার প্রতি অবহেলার সুযোগে হু হু করে বাড়ছে সংক্রমণ। আর তাই দ্রুত টিকাকরণের মাধ্যমে সংক্রমণ রোখার চেষ্টা করছে কেন্দ্র। এদিন প্রধানমন্ত্রী বলেন, “যত দ্রুত সম্ভব বেশি পরিমাণ মানুষকে ভ্যাকসিন দেওয়ার চেষ্টা করা হবে।” এদিনের বৈঠকে টিকার মূল্য, বণ্টন ইত্যাদি নিয়েও আলোচনা করা হয় বলে খবর। জানানো হয়েছে, প্রস্তুতকারক সংস্থা তাদের উৎপাদনের ৫০ শতাংশ রাজ্যগুলিকে সরাসরি সরবরাহ করতে পারবে। আর পূর্ব নির্ধারিত দামে খোলা বাজারে বিক্রি করা যাবে করোনা টিকা। তবে এই ঘোষণার পর প্রশ্ন উঠছে করোনা টিকার জোগান নিয়ে। কারণ ইতিমধ্যেই বিভিন্ন জায়গায় ভ্যাকসিনের অভাব দেখা দিয়েছে।\n[আরও পড়ুন: ‘ওষুধ নয়, সুরাই পারে বাঁচাতে’, লকডাউন ঘোষণা হতেই দিল্লির মদের দোকানের বাইরে লম্বা লাইন]


শুধুমাত্র বিআরটিসিতেই হাফ ভাড়া চান বাস মালিকরা - বর্তমান সময়\nশুধুমাত্র বিআরটিসিতেই হাফ ভাড়া চান বাস মালিকরা\nনভেম্বর ২৫, ২০২১ 37 ভিউজ\nবাংলাদেশ সড়ক পরিবহন করপোরেশনের (বিআরটিসি) বাসে শিক্ষার্থীদের হাফ ভাড়া চালুর প্রস্তাব দেওয়া হবে। হাফ ভাড়ার বিষয়ে আজ (বৃহস্পতিবার) বাংলাদেশ সড়ক পরিবহন কর্তৃপক্ষের (বিআরটিএ) প্রধান কার্যালয়ে অনুষ্ঠিত হতে যাওয়া সভায় বাস মালিকদের পক্ষে এ প্রস্তাব দেওয়া হবে বলে জানা গেছে।\nবিআরটিএ সূত্রে জানা গেছে, বৃহস্পতিবার (২৫ নভেম্বর) বিকেল ৩টায় অংশীজনদের নিয়ে এ সভা শুরু হওয়ার কথা রয়েছে। তাতে সড়ক পরিবহন মালিকদের পক্ষ থেকে প্রতিনিধিরাও অংশ নেবেন। পরিবহন মালিকদের একাধিক সংগঠনও এই তথ্য নিশ্চিত করেছে।\nএ বিষয়ে জানতে চাইলে বাংলাদেশ সড়ক পরিবহন মালিক সমিতির সহ-সভাপতি মো. আবুল কালাম বলেন, আজ বিকেল ৩টায় বিআরটিএর প্রধান কার্যালয়ে হাফ ভাড়া নিয়ে যে সভা হবে তাতে আমরা অংশগ্রহণ করব। সেখানে আমাদের মতামত তুলে ধরব।\nবাস মালিকদের একাধিক নেতা জানিয়েছেন, বেসরকারি বাসে শিক্ষার্থীদের জন্য হাফ ভাড়া চালু হলে অনেকে ভুয়া পরিচয়পত্র দেখিয়ে বাসে যাতায়াত করবেন, এতে বাস মালিকদের লোকসান হবে। এছাড়া শিক্ষার্থীর সংখ্যাও অনেক বেড়েছে। ফলে বেসরকারি বাসে হাফ ভাড়া চালু করা উচিত হবে না। আবার সরকার এ জন্য বেসরকারি বাসে কোনো ভর্তুকিও দেবে না।\nরাজধানীর ১২৮টি রুটে বাস-মিনিবাসে অতিরিক্ত ভাড়া আদায়ের ফলে নৈরাজ্যকর পরিস্থিতি চলছে। প্রথা চালু থাকলেও বাসে শিক্ষার্থীদের হাফ ভাড়া নেওয়া হচ্ছে না। শিক্ষার্থীদের আন্দোলনের চাপে কোনো কোনো বাস কোম্পানি হাফ ভাড়া নেওয়ার জন্য রাজি হয়েছে। ২০১৮ সালে শিক্ষার্থীদের নিরাপদ সড়ক আন্দোলনেও ৯টি দাবির মধ্যে হাফ ভাড়া নেওয়ার বিষয়টি ছিল।\nসরকারের পক্ষ থেকে বলা হচ্ছে, টাস্কফোর্সের মাধ্যমে বাসে শিক্ষার্থীদের জন্য অর্ধেক ভাড়া পর্যায়ক্রমে বাস্তবায়ন করা হবে। তবে কবে করা হবে তা স্পষ্ট নয়।\nতবে বাসে হাফ ভাড়ার দাবিতে রাজধানীতে প্রতিনিয়ত শিক্ষার্থীরা আন্দোলন কর্মসূচি পালন করছে। শিক্ষার্থীদের হাফপাসের দাবিকে কেন্দ্র করে বেশ কয়েকটি গাড়ি ভাঙচুরের ঘটনাও ঘটেছে।\nএকমাত্র সরকারি সড়ক পরিবহন সংস্থা বাংলাদেশ সড়ক পরিবহন করপোরেশনের (বিআরটিসি) বাসেও শিক্ষার্থীদের হাফ ভাড়া নেওয়া হচ্ছে না। বিআরটিসির চেয়ারম্যান মো. তাজুল ইসলাম বলেছেন, আমাদের সরকারি বাসে হাফ ভাড়া নেওয়া হয় না। এ বিষয়ে সরকারি কোনো নির্দেশ আমাদের কাছে আসেনি। সরকার নির্দেশ দিলে আমরা বিআরটিসির বাসে শিক্ষার্থীদের কাছ থেকে হাফ ভাড়া নেব।\nডিজেলের দাম ২৩ শতাংশ বাড়ার পর গত ৭ নভেম্বর থেকে বাস ভাড়া বাড়ানো হয়েছে। অতিরিক্ত ভাড়া আদায়য়ের পাশাপাশি হাফ ভাড়া নিয়ে রাজধানীর বিভিন্ন রুটে শিক্ষার্থীদের সঙ্গে পরিবহন শ্রমিকদের বাকবিতণ্ডা হচ্ছে। শেষ পর্যন্ত তা আন্দোলন-কর্মসূচিতে গড়াচ্ছে।\nভারতের মহারাষ্ট্রে ট্রেন থেকে নারী-শিশুসহ ১৩ বাংলাদেশি আটক\nবিয়ের আগ মুহূর্তেই ক্যাটরিনা-ভিকির বিরুদ্ধে অভিযোগ দায়ের


নিহারিকা - শৈলী\nAdded on নভেম্বর 25, 2011 অরুদ্ধ সকাল\nসভ্যতার বিবর্তনে কালের আবর্তনে\nআমি দীর্ঘ পথ পেরিয়ে, হৃদয় বন্দরে\nগরাদের জানালায় গোলাপি রং ছেয়ে গেছে।\nনীহারিকা দাঁড়িয়ে একা,\nসিঁথিতে সিঁদূর তার হাতে জোড়াশাখা।\nঅপলক মূর্তি মতো চোখেতে রেখে চোখ বলছে…….\nকেমন আছো তুমি ? কতদিন পর দেখা !\nআমি বাস্তুহারা বললাম\nএকজীবনে কতটাই বা ভালো থাকা যায়,\nআর কতটাই বা মন্দ থাকা যায়।\nআমি ততখানি ভাল আছি,\nযতখানি স্বপ্ন মুঠো ভর্তি করে দিয়েছিলে নিহারিকা।\nআজ স্বপ্ন নেই; কিন্তু, তার ছায়া আজও আছে হৃদয় মন্দিরে\nভালোবাসা আর ভালো থাকার নিরন্তরে।\n15 Responses to নিহারিকা\nমাহবুব আলী নভেম্বর 25, 2011 at 12:43 অপরাহ্ন\nচমৎকার থীমের কবিতা। কবিকে অভিনন্দন। :rose:\nঅরুদ্ধ সকাল নভেম্বর 26, 2011 at 2:45 অপরাহ্ন\nকবিতা পাঠ করলেন\nশৈবাল নভেম্বর 25, 2011 at 1:47 অপরাহ্ন\nখুব সুন্দর , শেষ অংশের সরলতা মাখানো বিরহী উক্তিগুলোতে পূর্ণতা পেলে কবিতাটা ।\nঅরুদ্ধ সকাল নভেম্বর 26, 2011 at 2:53 অপরাহ্ন\nআপনাদের ভালো লাগা আমাকে আনন্দ দেয়\nআর তই মাঝে মাঝে লিখি\nকাজী হাসান নভেম্বর 25, 2011 at 11:22 অপরাহ্ন\nচমৎকার লিখলেন…… অদ্ভুত সুন্দর শেষের চার লাইন। অনেক সাধুবাদ আপনাকে। ভাল থাকবেন আরও অনেক লিখবেন।\nঅরুদ্ধ সকাল নভেম্বর 28, 2011 at 8:12 পূর্বাহ্ন\nআপনার লেখনি সুন্দর\nতৌহিদ উল্লাহ শাকিল নভেম্বর 26, 2011 at 3:00 পূর্বাহ্ন\nঅসাধারন দাদা , আজ স্বপ্ন নেই; কিন্তু, তার ছায়া আজও আছে হৃদয় মন্দিরে\nভালোবাসা আর ভালো থাকার নিরন্তরে।কঠিন । :rose:\nঅরুদ্ধ সকাল নভেম্বর 29, 2011 at 11:38 পূর্বাহ্ন\nখুব সুন্দর সব লেখা লিখেন আপনি\nরাজন্য রুহানি নভেম্বর 26, 2011 at 7:08 পূর্বাহ্ন\nআমি শুধু একটি কথাই বলবো— চমৎকার।\n%%- :rose: :clover:\nঅরুদ্ধ সকাল নভেম্বর 29, 2011 at 11:37 পূর্বাহ্ন\nভালো আছেন হয়তোবা\nরাবেয়া রব্বানি নভেম্বর 26, 2011 at 1:20 অপরাহ্ন\nখুব ভালো লেগেছে দাদা।অনেক দিন পর এলেন যে এদিক।নিয়মিত হলে খুশি হবো।\nঅরুদ্ধ সকাল নভেম্বর 29, 2011 at 11:36 পূর্বাহ্ন\nসময় নামক কীটের সাথে সখ্য হচ্ছেনা বলেই হয়তো\nচারুমান্নান নভেম্বর 28, 2011 at 9:46 পূর্বাহ্ন\nযতখানি স্বপ্ন মুঠো ভর্তি করে দিয়েছিলে নিহারিকা। :-bd :-bd :rose: :rose: :clover:\nঅরুদ্ধ সকাল নভেম্বর 29, 2011 at 11:34 পূর্বাহ্ন\nশামান সাত্ত্বিক নভেম্বর 29, 2011 at 6:00 অপরাহ্ন


বিডিটুডে.নেট: পাঠ্যবইয়ের হেজাবিকরণ\nপাঠ্যপুস্তকে প্রতিবছর একজনের কবিতা বা গল্প থাকবে এটি কোন যুক্তির কথা নয়। বদল হতেই পারে। কিন্তু অভিযোগ পাঠ্য বদল, ভুল এবং হেজাবি বা আরও নির্দিষ্টভাবে বলতে গেলে হেফাজতের নির্দেশে এসব করা হয়েছে। পাঠ্য বদলের বিষয়ে আমার বক্তব্য বলেছি, ভুল দু’ধরনের হতে পারে- বানান ও ইচ্ছাকৃত সংশোধন। বানান ভুল হতেই পারে কেননা একেক সময় একেক রকম বানান রীতি আমরা গ্রহণ করি বা ব্যবহার করি। সেটি সংশোধন করে এখনও সব স্কুলে পাঠানো যেতে পারে। কিন্তু বলা হচ্ছে, যেসব ভুল চিহ্নিত হচ্ছে সেগুলো অমার্জনীয়।\nতৃতীয় শ্রেণীর বাংলা বইয়ে কুসুম কুমারী দাশের ‘আদর্শ ছেলে’ কবিতা এতদিন বইয়ে ঠিকভাবে থাকলেও এবার বেশ কয়েকটি লাইন বিকৃত করা হয়েছে। মূল কবিতায় আছে ‘আমাদের দেশে হবে সেই ছেলে কবে’। আর বইয়ে ছাপা কবিতায় লেখা হয়েছে ‘আমাদের দেশে সেই ছেলে কবে হবে?’ এছাড়া ‘মানুষ হইতে হবে- এই তার পণ’ এর বদলে লেখা হয়েছে ‘মানুষ হতেই হবে’। বিকৃতি কেবল একুটুই নয়, কবিতার চতুর্থ লাইনে কুসুম কুমারী লিখেছেন, ‘মানুষ হইতে হবে’- এই তার পণ। বিকৃত কবিতায় ‘হইতে’ শব্দটিকে ‘পা-িত্য’ দেখিয়ে ‘সম্পাদনা’ করে ‘হতেই’ লিখেছেন পাঠ্য রচয়িতারা। [জনকণ্ঠ, ১০.১.১৭]\nমূল রচয়িতার পাঠ বদলাবার ক্ষমতা কোন সম্পাদক বা সংকলকের নেই। তিনি ফুটনোটে ব্যাখ্যা দিতে পারেন কিন্তু সেটি যদি স্নাতক বা স্নাতকোত্তর পর্যায়ে হয়। কিন্তু আমি দারুণভাবে অবাক হয়েছি, যখন একজন সম্পাদক মাহবুবুল হক বলেছেন, ‘একটি মৌলিক কবিতার পঙক্তি এভাবে ইচ্ছেমতো পরিবর্তন করা যায় না। ‘হইলে’ শব্দটি ব্যবহারে যদি শিক্ষার্থীদের মধ্যে সাধু ও চলিতের মিশ্রণ নিয়ে বিভ্রান্তি সৃষ্টি হতে পারে বলে মনে হয়, সেক্ষেত্রে সম্পাদক তা পরিবর্তন করতে পারেন। তবে অবশ্যই মূল কবিতার নিচে ফুটনোট দিয়ে ‘পরিমার্জিত’ কথাটি লিখতে হবে। একইভাবে যুক্ত বর্ণ সম্পর্কে ধারণা নেই এমন শিক্ষার্থীর জন্য বানান ভেঙে ফেলা যেতে পারে। তবে, এ কথা আবারও বলছি, এসব ক্ষেত্রে লেখক, সম্পাদক বা বিশেষজ্ঞের পরামর্শ নিয়ে তা করবে। [প্রথম আলো, ১৫.১.১৭] তার বক্তব্যের প্রথম লাইনের সঙ্গে বক্তব্যের বাকি অংশ সাংঘর্ষিক। প্রিয় মাহবুব ভাই, পাকিস্তান আমলে নজরুল ইসলামের কবিতায় শব্দ পরিবর্তন নিয়ে এত হৈ চৈ হলো কেন? আপনি নিজেও তো উদাহরণ হিসেবে এ কথা বলেছেন, হয়তো লিখেছেনও। নজরুলের কবিতার শব্দ বদল করে ‘পরিমার্জন’ লিখলে কি তা গ্রহণযোগ্য হবে? তা’হলে কি পরিবর্তন প্রক্রিয়ায় সম্পাদকরা জড়িত?\nএভাবে প্রতিটি স্তর বিশ্লেষণ করলে দেখবেন কারো কথার সঙ্গে কারো কথা মিলছে না। সে বিষয়ে পরে আসছি। বলছিলাম প্রতিটি শ্রেণীর বইয়েই গ-গোল আছে। অনুসন্ধানে জানা গেছে, এবারের পাঠ্যবইয়ের মলাটে কি কি স্লোগান ব্যবহার করা হবে তা এনসিটিবিকে ওপর থেকেই অনুমোদন করে দেয়া হয়েছে। এক্ষেত্রে তৃতীয় শ্রেণীর হিন্দু ধর্ম বইয়ের শেষ মলাটের স্লোগান ছিল- ‘পরনিন্দা ভালো নয়’। কিন্তু পাঠ্যবই ছাপানোর পর দেখা গেছে, এই বইয়ের স্লোগান বাংলার পরিবর্তে ইংরেজীতে লেখা হয়েছে ‘ডু নট হার্ট এনিবডি’। মজার বিষয় হচ্ছে- প্রধানমন্ত্রীর দফতরের অনুমোদিত এ স্লোগানটি কে বাদ দিল- তার নাম এখন খুঁজে পাওয়া যাচ্ছে না। শুধু ঘটনা এখানেই থেমে থাকেনি, পাঠ্যবই থেকে বাদ দেয়া হয়েছে হিন্দু ও প্রগতিশীল লেখকদের অনেক রচনা। কেন এসব বাদ দেয়া হয়- তা নিয়ে কার্যত কেউ মুখ খুলছেন না।’ [ঐ]\nউল্লেখ্য, এখানে ব্যবহৃত ইংরেজি ‘হার্ট’ শব্দটির বানান ভুল। শিক্ষার মান নিয়ে কথা উঠছে তাই এটি উল্লেখ করলাম। পঞ্চম শ্রেণীর ‘বাংলাদেশ ও বিশ্ব পরিচয়’-এর প্রথম অধ্যায়ের ‘আমাদের মুক্তিযুদ্ধ’-এর কথা বলি।


সকলের বারণ সত্ত্বেও দৌড়ে চলন্ত ট্রেনে উঠতে গেলেন বৃদ্ধ! ঘটলো চরম বিপত্তি! তুমুল ভাইরাল হল ভিডিও। - 24GhantaNews.Com\nHome|নিউজ|সকলের বারণ সত্ত্বেও দৌড়ে চলন্ত ট্রেনে উঠতে গেলেন বৃদ্ধ! ঘটলো চরম বিপত্তি! তুমুল ভাইরাল হল ভিডিও।\nনিজস্ব প্রতিবেদন:-একটুর জন্য বাঁচলো প্রাণ । আমরা প্রতিদিন আমাদের নিত্যদিনের জীবনযাপনের ক্ষেত্রে এমন বেশ কিছু ধরনের ঘটনার সাক্ষী থাকি যা রীতিমতো আমাদেরকে বারবার ভাবিয়ে তোলে । তার পাশাপাশি সচেতন করে তোলে ব্যাপকভাবে । কারণ আমরা আমাদের কাজের মাধ্যমে কখনো কখনো এমন কিছু ধরনের কাজকর্ম করে থাকি যা ডেকে আনতে পারে মৃ-ত্যু অবধি । যদিও এই সমস্ত ঘটনার প্রমাণ বহুবার পাওয়া গেছে তবে সম্প্রতি পাওয়া গেল আরো একবার যা শুনলে বা দেখলে গা হিম হয়ে যাবে ।\nআমরা বর্তমান প্রজন্মের মানুষরা প্রচন্ড পরিমানে ব্যস্ত হয়ে পড়েছি । তাই সব জায়গাতেই যাতায়াতের জন্য তাড়াহুড়ো যেন আমাদের নিত্যসঙ্গী । এবং এই তাড়াহুড়োর কবলে পড়েই অনেকবার প্রাণ হারিয়েছে অনেকে । তার পাশাপাশি কখনও কখনও আইন ভেঙে বা ট্রাফিক আইন ভেঙে যাবার কারণে কিন্তু মানুষকে পড়তে হয়েছে বিপদের সম্মুখে এবং সেই সমস্ত ঘটনাগুলো প্রতিনিয়ত সোশ্যাল মিডিয়ার মাধ্যমে আমাদের সামনে উঠে আসে বলেই আমরা প্রতিদিন সচেতন হতে পারি । তার পাশাপাশি নিতে পারে শিক্ষা । ঠিক সে রকম একটি ঘটনা দেখা গেল সম্প্রতি।\nসম্প্রতি ফেসবুকে ও ইউটিউব এ একটি ভিডিও যথেষ্ট পরিমাণে ভাইরাল হয়েছে সেখানে দেখা যাচ্ছে যে একটি প্লাটফর্মে এক লোক চলন্ত ট্রেনে চাপতে যায়। আর তারপর ঘটে বিপত্তি । ভিডিওতে দেখা যাচ্ছে যে প্ল্যাটফর্ম থেকে ট্রেন ছেড়ে দিয়েছে এবং সেই লোকটি কোন কারণে ট্রেনে এ চাপতে গেছে । কিন্তু সে এই ব্যাপারে একদমই অবগত নয় ।\nট্রেনের পিছনে থাকা গার্ড তাকে শত বারণ করার পরও সে তার কথার তোয়াক্কা না করে চলন্ত ট্রেনে চাপতে গিয়েছিলো কিন্তু ট্রেন তার গতি বাড়িয়ে দেওয়ার কারনে সে চাপতে ব্যর্থ হয় । এই ভিডিও টি হাড় হিম করা একটি ভিডিও যেটি মুহূর্তের মধ্যে হয়েছে ভাইরাল । এর পাশাপাশি এই ভিডিও থেকে আমাদের শিক্ষা নেওয়া দরকার ।\nbengali news Dangerous Train Journey viral video


ভারতের বিপক্ষে ভুল আর হতাশায় ভরা প্রথম দিন | বিশ্ব | DW | 09.02.2017\nভারতের বিপক্ষে ভুল আর হতাশায় ভরা প্রথম দিন\nসকালের শুরু দেখে সব সময় দিনটা কেমন যাবে বোঝা যায় না৷যদি যেতো, তাহলে, ভারতে নিজেদের প্রথম টেস্টের প্রথম দিনটা এভাবে শেষ করত না বাংলাদেশ৷ দিনের প্রথম ওভারেই উইকেট, অথচ দিন শেষে ভারত ৩ উইকেটে ৩৫৬ রান৷ ভাবা যায়!\nটসভাগ্যে বিরাট কোহলি হাসলেও টাইগারদের মুখে অনেক বিরাট হাসি দেখা গিয়েছিল দিনের শুরুতেই৷ ম্যাচ এবং নিজের প্রথম ওভারের চতুর্থ বলেই কে এল রাহুলকে বোল্ড করে দেন তাসকিন৷ ১ উইকেটে ২ রান৷ সেখান থেকে মুরালি বিজয় (১০৮) আর অধিনায়ক কোহলির (১১১*) সেঞ্চুরি এবং চেতেশ্বর পুজারার ফিফটির (৮৩) সহায়তায় দিন শেষে ভারতের স্কোর ৩ উইকেটে ৩৫৬৷ সকালে তাসকিনের সাফল্যের সঙ্গী হয়ে আরো কয়েকটি সাফল্য যদি আসতো, তাহলে কি রানের পাহাড়ের এমন মজবুত ভিত্তি গড়তে পারতো কোহলির দল? সাকিব আর মাহমুদুল্লাহর হাতের পাশ দিয়ে বল গলিয়ে না গিয়ে যদি ক্যাচ হতো? যদি রাব্বির বাজে থ্রো থেকে মিরাজ বলটা শুধু ধরে উইকেটে লাগিয়ে দিয়ে মুরালি বিজয়কে রান আউট করতে পারতেন?\nঅবশ্য এখন এসবের চেয়ে বড় প্রশ্ন- দ্বিতীয় দিনটা কেমন যাবে বাংলাদেশের? একটা কথা বলা যেতেই পারে- এখনো ঘুরে দাঁড়ানোর সময় আছে৷ তবে ১১১ রানে অপরাজিত থেকে দিন শেষ করা কোহলির ইনিংস শেষ করতে যত দেরি হবে, ঘুরে দাঁড়ানোর সম্ভাবনা তত দূরে সরে যাবে৷\nআকরাম খান সেরা একাদশ নির্বাচন করায় উদ্বোধনী ব্যাটসম্যান হিসেবে নিজের ভাতিজা তামিমকে নিয়েছেন বলে যাঁরা ভাবছেন তাঁরা একবার তামিমের পরিসংখ্যানের দিকে নজর দিন৷ বাংলাদেশের প্রথম ব্যাটসম্যান হিসেবে একদিনের ক্রিকেটে ব্যক্তিগত মোট রানের সংখ্যা ৫,০০০ রান পেরিয়েছেন তিনি৷ এ জন্য তাঁকে ১৫৯টি ম্যাচ খেলতে হয়েছে৷\nকি-ওয়ার্ডস ক্রিকেট, টেস্ট, বাংলাদেশ, ভারত\nপেশাগত নিরাপত্তাহীনতায় বাংলাদেশের সাংবাদিকরা 14.08.2018\nপেশাগত দায়িত্ব পালনের সময় সাংবাদিকদের উপর হামলার ঘটনা যেন বেড়েই চলেছে বাংলাদেশে৷ আর সে কারণে মাঠ পর্যায়ে দায়িত্ব পালনরত সাংবাদিকরা ভুগছেন নিরাপত্তাহীনতায়৷


চীন বিজ্ঞাপন ডিজিটাল কাটন মেশিন Flatbed কাটন Plotter প্রস্তুতকারক এবং সরবরাহকারী - মূল্য - জিনান AOL\nবিজ্ঞাপন ডিজিটাল কাটন মেশিন Flatbed কাটন প্লট্টার\nবিজ্ঞাপন ডিজিটাল কাটিয়া মেশিন flatbed কাটিয়া plotter1 এর উপকারিতা 1। বিজ্ঞাপন ডিজিটাল কাটিয়া মেশিন ফ্ল্যাটবড কাটিং প্লটটারের লেজার কাটিয়া, কোন বায়ু দূষণ, কোন জ্বলন্ত প্রান্ত প্রয়োজন নেই এবং কাটিয়া গতি লেজার কাটিয়া মেশিনের চেয়ে দ্রুত। আমদানিকৃত বর্গাকার রৈখিক গাইড এবং জাপানি সার্ও মোটর উচ্চ নির্ভুলতা এবং দ্রুত কাটিয়া নিশ্চিত করে ... আমরা আন্তরিকভাবে এবং উষ্ণভাবে দেশীয় এবং বিদেশী গ্রাহকদের স্বাগত জানাই।\nবিজ্ঞাপন ডিজিটাল কাটিয়া মেশিন flatbed কাটিয়া চক্রান্তকারীর উপকারিতা\n1. বিজ্ঞাপন ডিজিটাল কাটিয়া মেশিন flatbed কাটিয়া plotter লেজার কাটিয়া, কোন বায়ু দূষণ, কোন বার্ন প্রান্ত প্রয়োজন, এবং কাটিয়া গতি লেজার কাটিয়া মেশিনের চেয়ে দ্রুত।\n2. আমদানি করা বর্গাকার রৈখিক গাইড এবং জাপানি servo মোটর উচ্চ নির্ভুলতা এবং দ্রুত কাটিয়া নিশ্চিত।\n3. ইথারনেট পোর্ট প্রয়োগকারী প্লাস্টার দ্রুত এবং সুবিধাজনক কাটিয়া তোলে।\n4. উচ্চ দক্ষতা উচ্চ খরচ মরা উত্পাদন প্রয়োজন ছাড়া অর্জন করা যেতে পারে।\n5. উচ্চ নির্ভুলতা এওএল সিএনসি সুইং ছুরি চামড়া কাটিয়া মেশিন ছোট-ভলিউম উত্পাদন জন্য ডিজাইন করা হয়, গতি এবং স্পষ্টতা কাটিয়া বজায় রাখার সময় খরচ বাঁচাতে।\n* বিজ্ঞাপন ডিজিটাল কাটিয়া মেশিন flatbed কাটিয়া plotter জন্য দৃঢ় কাঠের ক্ষেত্রে\nফোম কাটা (বিকল্পের জন্য)\nএকটি পরিপূরক উপাদান\nসিরামিক ফাইবার গ্যাসেটস, পিটিএফি গ্যাসেটস, গ্রাফাইট, অ্যাসবেস্টস, রাবার, গ্যাসকেট, তেল প্রতিরোধী ফাইবার কাগজ, ফ্যাব্রিক এবং চার ফ্লোরিন উপকরণ ইত্যাদি।\n1. পুরো মেশিন2বছর জন্য নিশ্চিত করা হয়।\n2. মেশিনটি ম্যানুয়াল এবং ভিডিও বর্ণনা করে, মেশিন এবং রক্ষণাবেক্ষণের ব্যবহারকে নির্দেশ করে এবং এটি খোদার গতি এবং শক্তি এবং বিভিন্ন উপকরণ কাটাতে বিশেষ উল্লেখ করে।\n3. কন্ট্রোল কার্ডের মতো গুরুত্বপূর্ণ উপাদান, আমাদের আপনাকে ক্ষতিগ্রস্ত অংশ পাঠানোর জন্য আমাদের প্রয়োজন, আমরা আপনাকে পাটা সময়ের সময় নতুন অংশ সরবরাহ করব।\n4.যদি মেশিনের ব্যবহার চলাকালীন ঘটে, সমস্যাগুলি অনলাইন ভিডিও ছবি ইত্যাদি দ্বারা সমাধান করা যায় না, আমরা প্রয়োজনে প্রযুক্তিবিদদের সরবরাহকৃত পরিষেবাগুলি সরবরাহ করব।\nAOL বিখ্যাত পেশাদার বিজ্ঞাপন ডিজিটাল কাটিয়া মেশিন flatbed কাটিয়া plotter এক চীন মধ্যে নির্মাতারা এবং সরবরাহকারী, বিজ্ঞাপন ডিজিটাল কাটিয়া মেশিন flatbed কাটা চক্রান্তকারী মূল্য সঠিক। এওএল পোশাক, স্বয়ংচালিত অভ্যন্তরীণ, ফ্যাব্রিক সোফা, জুতা, বস্ত্র, বিজ্ঞাপন, প্যাকেজিং, ধাতু প্রভৃতিতে বিভিন্ন শিল্পে সমন্বিত কাটিয়া সমাধান এবং পরিষেবা সরবরাহ করে তার দক্ষতা অবদান রাখে।\nAOL গ্রাহকদের উৎপাদন বৃদ্ধি এবং বিদ্যমান উত্পাদন লাইনগুলি উচ্চতর উত্পাদন ভলিউম এবং আরও ভাল উপাদান ব্যবহারে আপগ্রেড করতে সহায়তা করে।\nAOL চীন মধ্যে মহান সাফল্য অর্জন করেছে। AOL উদ্ভাবন এবং পণ্য মানের মান ভবিষ্যতে প্রতিশ্রুতিবদ্ধ।\nগবেষণা ও উন্নয়ন উদ্ভাবন ও উৎকর্ষের উপর জোর দিয়ে, এওএল সর্বদা অগ্রদূত, শিল্প প্রবণতার নেতৃত্ব দেয়। বিশ্বব্যাপী নেটওয়ার্ক এবং রোডম্যাপের মাধ্যমে, AOL এর পণ্যগুলি বিশ্বের 80 টিরও বেশি দেশে এবং অঞ্চলে রপ্তানি করা হয়।\nHot Tags: বিজ্ঞাপন ডিজিটাল কাটিয়া মেশিন flatbed কাটা চক্রান্তকারী, চীন, নির্মাতারা, সরবরাহকারী, কিনতে, দাম, জিনান\nক্যামেরা এবং অটো-ফিডিংয়ের সাথে দুটি হেড লেসার এনগ্র...\nMáquina Router CNC tuunicho'


পৃথিবীটা ‘চ্যাপ্টা’ প্রমাণ করতে চান মাইক! – DBN24.COM\nHome > আন্তর্জাতিক > পৃথিবীটা ‘চ্যাপ্টা’ প্রমাণ করতে চান মাইক!\nপৃথিবীটা ‘চ্যাপ্টা’ প্রমাণ করতে চান মাইক!\nপৃথিবীটা নাকি চ্যাপ্টা! জ্যোতির্বিজ্ঞানী ও মহাকাশচারীরা চক্রান্ত করে যুগ-যুগ ধরে মানুষকে বোকা বানিয়ে আসছেন! ইতিহাসের কেউ নন, এই দাবি করেছেন ক্যালিফোর্নিয়ার স্বঘোষিত বিজ্ঞানী মাইক হিউজ। ঘোষণা করেছেন, হাতেকলমে তিনি বিশ্ববাসীকে দেখিয়ে দেবেন, মোটেও গোল নয় পৃথিবী!\nকীভাবে? মাইক জানিয়েছেন, কালই তিনি রকেটে পাড়ি দেবেন ‘গোল’ পৃথিবীর ভাঁওতা ফাঁস করতে।\nরকেট পেলেন কোথায়? বছর একষট্টির এই লিমোচালকের দাবি, নিজের গ্যারেজে ছাঁট লোহা দিয়ে তিনিইই বানিয়েছেন বাষ্পচালিত রকেট। এটা তার ‘ফ্ল্যাট আর্থ স্পেস প্রোগ্রাম’-এর প্রথম দফা। এর জন্য অর্থ সংগ্রহের একটি ভিডিওয় মাইক স্পষ্ট জানিয়েছেন, ‘আমি বিজ্ঞানে বিশ্বাস করি না। আমার এই প্রয়াস চিরকালের জন্য গোল পৃথিবীর তত্ত্বটাকে একেবারে গুঁড়িয়ে দেবে।’\nবিজ্ঞানে বিশ্বাস নেই, মহাকাশ ও উৎক্ষেপণ নিয়ে কোনো প্রশিক্ষণও নেই, কীভাবে বানালেন রকেট?\nকিন্তু কীভাবে পৃথিবীকে চ্যাপ্টা প্রমাণ করবেন তিনি? মাইক জানাচ্ছেন, ক্যালিফোর্নিয়ার ‘ভূতুড়ে’ শহর অ্যামবয় থেকে নিজের তৈরি রকেটে চেপে পাড়ি দেবেন তিনি। রকেট উৎক্ষেপণের আগে সকালেই বড় একটি স্টিলের ট্যাঙ্কে প্রায় ৭০ গ্যালন জল গরম করবেন। এর পর বাষ্পের চাপকে কাজে লাগিয়ে ছিটকে উঠবেন তিনি। মাইল খানেক উড়ে খুলবেন দু’টি প্যারাস্যুট। গোটা ঘটনা মাইকের ইউটিউব চ্যানেলে লাইভ দেখানো হবে। মাইকের ধারণা, ক্যামেরায় দেখা যাবে, মোজাভে মরুভূমির উপর দিয়ে ঘণ্টায় ৮০০ কিলোমিটার বেগে উড়ে যাচ্ছেন তিনি। উদ্দেশ্য, ১০ মাইল উচ্চতায় ওঠা, যাতে নাকি প্রমাণ হয়ে যাবে যে, পৃথিবীটা আকারে একটা চাকতির মতো।\nউড়ানকাল। মাইকের এখন তাই দম ফেলার সময় নেই। রকেটের সব ঠিকঠাক আছে কি না, দিনভর সেই সব দেখাশোনা করেছেন। পোষা চারটে বিড়ালের জন্য জমিয়ে রেখেছেন পর্যাপ্ত খাবারদাবার।\nমাইক কেনো এমন কাণ্ডে মেতেছেন? জবাবে বললেন, ‘কেউই তো চিরকাল বাঁচব না। তাই অসাধারণ কিছু করতে চাই, যা অন্য কেউ করতে পারবে না। এক জন নিজেই নকশা ও রকেট বানিয়ে নিজেকেই উৎক্ষেপণ করছেন, এমন ঘটনা তো মানবজাতির ইতিহাসে আগে কখনওই ঘটেনি!’\nমাইকের পরের লক্ষ্য, ক্যালিফোর্নিয়ার গভর্নর হওয়া! তার বন্ধু-বান্ধবের চিন্তা, কাল বেঁচেবর্তে ফিরুক পাগলটা।\nএবার আলিবাবায় বিক্রি হচ্ছে বোয়িং বিমানও!\nআমানুল্লাহরা দিনে রিকশা, রাতে করেন যাত্রাপালা (ভিডিও)\nশান্তির জন্য পাইলটকে ছাড়ার পরই ফের পাকিস্তানের সঙ্গে সমঝোতা না করার হুঁশিয়ারি দিল ভারত


কারও প্রতি নিজের ভিতরে ঘৃণা অনুভব করছেন? - স্বামী দিয়ানন্দ নৃত্যোপাধ্যায় হাসপাতাল\nHome / কারও প্রতি ঘৃণা অনুভব / কারও প্রতি নিজের ভিতরে ঘৃণা অনুভব করছেন?\nকারও প্রতি নিজের ভিতরে ঘৃণা অনুভব করছেন?\nAnindita Layek কারও প্রতি ঘৃণা অনুভব\nকাউকে ঘৃণা করার পিছনে কারণ হ'ল আপনি সেই ব্যক্তির সাথে অবাঞ্ছিত পরিস্থিতির মুখোমুখি হয়েছিলেন। তবে ঘৃণার অনুভূতি তাই স্বাস্থ্যের ক্ষতি করে। এটা শান্তি কেড়ে নেয়। তবে আপনি 100% গ্যারান্টি দিয়ে ঘৃণার অনুভূতিটি কাটিয়ে উঠতে পারেন!\nনীচে দেওয়া এই পদক্ষেপগুলি অনুসরণ করুন:\n1. প্রথমত, আপনার নিজের পক্ষ থেকে ভুল হয়েছে কিনা তা খুঁজে বের করুন।\nএটি সৎভাবে করা দরকার। আপনি যদি মনে করেন ভুল আপনার পক্ষ থেকে এসেছে তবে সমাধানটি হ'ল অন্য পক্ষকে ক্ষমা চাওয়া। এটি আপনাকে পুরোপুরি মুক্ত করবে এবং অন্য পক্ষটি একজন ভাল ব্যক্তি হিসাবে আপনাকে প্রশংসা করবে।\n২. ভুল যদি আপনার না হয় তবে এটি শোনো।\nভুল জ্ঞানের অভাবে ঘটে। হ্যাঁ বা না? যে কোনও ভুলের মূল জ্ঞানের অভাব। সমাধানটি হ'ল প্রার্থনা করা যাতে অন্য ব্যক্তি জ্ঞান পান যাতে এরূপ ভুল আবার না ঘটে। অন্যের সাথে ইতিবাচক কথা বলুন এবং অন্যকে সঠিক পথ দেখান। আপনি অন্য অনেক নিরীহ মানুষকে বাঁচাতে সক্ষম হবেন। সবাই ভুল করে। শিশু হিসাবে ধরে নেওয়া ব্যক্তিটিকে ক্ষমা করুন। আপনি ক্ষমা করলে আপনি শ্বর হয়ে যান এবং yourশ্বর আপনার ভুলগুলির জন্য আপনাকেও ক্ষমা করবেন। তদুপরি ক্ষমা প্রত্যাশা থেকে মুক্তি দেয়!\nকারও প্রতি ঘৃণা অনুভব


বাঁশখালীতে ‘শ্রমিকরাই শ্রমিকদের গুলি করে হত্যা করেছে’: পুলিশ | বাঁশখালী বিদ্যুৎকেন্দ্রে শ্রমিকদের সঙ্গে পুলিশের সংঘর্ষ | The Business Standard\nLast modified: 21 April, 2021, 11:33 am\nসহকর্মীদের 'হত্যার' দায়ে শ্রমিকদের বিরুদ্ধে মামলাও দায়ের করেছে বাশঁখালি থানার পুলিশ।\nচট্টগ্রামের বাঁশখালীর এস এস পাওয়ার প্লান্টে গুলিতে পাঁচ শ্রমিক নিহত ও কমপক্ষে ২০ জন গুলিবিদ্ধ হবার ঘটনায় শ্রমিক ও বহিরাগতরা শ্রমিকদের গুলি চালিয়ে হত্যা করেছে বলে দাবি করেছে পুলিশ। সহকর্মীদের হত্যার দায়ে শ্রমিকদের বিরুদ্ধে মামলাও দায়ের করেছে বাশঁখালি থানার পুলিশ।\nসংঘর্ষের পর শনিবার রাতে গন্ডামারা পুলিশ ক্যাম্পের ইনচার্জ মো. রাশেদুজ্জামান বেগ অজ্ঞাত দুই থেকে আড়াই হাজারজনকে আসামি করে একটি মামলা দায়ের করেন। মামলায় আরো বলা হয় শ্রমিকেরাই আগে পুলিশ ও পাওয়া প্লান্টে কর্মরত চীনা শ্রমিকদের উপর হামলা করে। এক পর্যায়ে শ্রমিকদের বাসস্থান বাংলা লিভিং হতে (নির্মাণাধীন পাওয়া প্লান্টের অভ্যন্তরে শ্রমিকদের থাকার জায়গা) পুলিশকে লক্ষ্য করে গুলি চালায় শ্রমিকরা। এসময় চীনা শ্রমিকদের জানমাল ও বিদ্যুৎকেন্দ্রের সম্পদ রক্ষার্থে পুলিশ গুলি চালায়।\nতবে শ্রমিকদের হামলায় কোন চীনা শ্রমিক আহত হয়নি বা পুলিশ গুলিবিদ্ধ হওয়ার কোনো ঘটনা নেই; নেই কোন অস্ত্র উদ্ধারও। বিষয়টি নিশ্চিত করে বাঁশখালী থানার ওসি শফিউল কবির বলেন, 'হামলায় তিন পুলিশ সদস্য আহত হয়েছেন। চীনা শ্রমিক আহতের ঘটনা নেই।'\nএদিকে ঘটনার দিন চট্টগ্রাম মেডিকেল কলেজ (চমেক) হাসপাতালের সার্জারি বিভাগের প্রধান অধ্যাপক আনোয়ারুল হক জানিয়েছিলেন, আহত শ্রমিকদের সবাই গুলি বা স্প্লিন্টারে বিদ্ধ। তবে পুলিশ সদস্যরা আহত হয়েছেন ইটের আঘাতে।\nবাশঁখালি বিদ্যুৎ কেন্দ্রের সংঘর্ষের ঘটনায় দুটি মামলা হয়েছে। একটি পুলিশ বাদী হয়েছে অন্যটি পাওয়ার প্লান্টের পক্ষ থেকে করা হয়েছে।\nপুলিশের মামলার এজহারে বলা হয়েছে, শনিবার সকাল ৯ টা থেকে ৯ টি দাবি নিয়ে জড়ো হয়ে শ্রমিকরা আন্দোলন করছিলো। একই সময় বিপুল সংখ্যক বহিরাগত কাঁটাতারের বেড়া ভেঙ্গে প্রকল্প এলাকায় প্রবেশ করে। পরে শ্রমিক ও বহিরাগতরা বিদ্যুৎ কেন্দ্রের অভ্যন্তরে ভাংচুর করে। বিভিন্ন স্থাপনায় হামলা, ভাংচুর, অগ্নিসংযোগ করে আনুমানিক ১৫ কোটি টাকার ক্ষতি সাধন করে এবং প্রায় ১০ কোটি টাকার মালামাল লুট করে নিয়ে যায় বলে এজাহারে উল্লেখ রয়েছে।\nএজাহারে উল্লেখ করা হয়েছে, "গন্ডামারা এস এস পাওয়ার প্লান্টে অজ্ঞাতনামা দুই থেকে আড়াই হাজার শ্রমিক - বহিরাগত প্লান্টের বিভিন্ন স্থাপনায় হামলা, ভাঙচুর, অগ্নিসংযোগ ও পুলিশকে হত্যার উদ্দেশ্য আক্রমণ করে মারধর করত গুরুতর জখম করে ও গুলি বর্ষণ করে ৫ জন শ্রমিককে হত্যা করে।"\nযদিও শ্রমিকেরা দাবি করেছে তারা যখন ন্যায় সংগত দাবি নিয়ে কথা বলছেন তখন পুলিশ নিরস্ত্র শ্রমিকদের উপর বিনা উস্কানিতে গুলি চালিয়ে তাদের হত্যা করেছে।\nজাহিদুল ইসলাম বিদ্যুৎ কেন্দ্রে রিগারম্যান হিসেবে কাজ করেন। তিনি বলেন, 'পুলিশ গুলি করে আমার সহকর্মীদের হত্যা করেছে। পুলিশ নিজেরা পাওয়ার প্লান্টের ভিতরে একটি কারে আগুন দিয়ে পরিস্থিতি সৃষ্টি করে গুলি চালায়।'\nমামলার তথ্য মতে গুলির ঘটনার সময় পুলিশের উর্ধতন কোন কর্মকর্তা উপস্থিত ছিলেন না। গন্ডামারা পুলিশ ফাঁড়ির ইনচার্জ সাব ইন্সপেক্টর মো. রাশেদুজ্জামান বেগের নির্দেশে গুলি করা হয়।\nএ বিষয়ে কথা বলতে মামলার বাদি ও গন্ডামারা পুলিশ ক্যাম্পের ইনচার্জ মো. রাশেদুজ্জামান বেগ এর সঙ্গে মুঠোফোনে যোগাযোগের চেষ্টা করে তাকে পাওয়া যায়নি।


ক্যাটরিনার নতুন নাচের ভিডিও ভাইরাল ক্যাটরিনার নতুন নাচের ভিডিও ভাইরাল – DailyKhaborerAlo | ডেইলী খবরের আলো\nক্যাটরিনার নতুন নাচের ভিডিও ভাইরাল\nআপডেট টাইম : শনিবার, ৬ অক্টোবর, ২০১৮, ০৭:০৫ অপরাহ্ন\nবলিউডের অভিনেত্রী ক্যাটরিনা কাইফ বৃহস্পতিবার ইনস্টাগ্রামে একটি ভিডিও শেয়ার দিয়েছেন। সেই ভিডিও এখন ভাইরাল।\n‘সাবেক প্রেমিক’ সালমান খান প্রযোজিত ‘লাভযাত্রী’ ছবির ‘চোগাদা’ গানটি বেশ হিট হয়েছে। সেই ‘চোগাদা’ গানের তালে নেচেছেন ক্যাটরিনা।\nইনস্টাগ্রামে ক্যাটরিনার অসংখ্য ভক্ত। ১৪ মিলিয়নের বেশি অনুসরণকারী। কেনই বা থাকবে না? তার পোস্ট ও ছবি যারা দেখবেন, তারাই তার প্রেম পড়বেন! এবারও তার ব্যতিক্রম হয়নি। ‘টাইগার জিন্দা হ্যায়’ অভিনেত্রী এবার নেচে ঝড় তুলেছেন অন্তর্জালে।\nশুক্রবার ‘লাভযাত্রী’ মুক্তি পেয়েছে। এতে অভিনয় করেছেন সালমান খানের ভগ্নিপতি আয়ুশ শর্মা ও আফগান মডেল ওয়ারিনা হুসেন। দুজনেরই এটাই প্রথম ছবি। বলিউডের বেশ কয়েকজন তারকা ‘চোগাদা’ গানের তালে নেচে সামাজিক যোগাযোগমাধ্যমে শেয়ার দিচ্ছেন।\nক্যাটরিনা ‘চোগাদা’ নাচের ভিডিওটি ইনস্টাগ্রামে শেয়ার করে ‘লাভযাত্রী’র শুভকামনা জানিয়েছেন। ভিডিওটি অন্তর্জালে ঝড় তুলেছে। এ পর্যন্ত ২১ লাখ ৩০ হাজারের বেশি মানুষ ক্যাটের নাচ দেখেছে। আর অসংখ্য মন্তব্য তো আছেই।\nক্যাটরিনা কাইফকে ‘থাগস অব হিন্দোস্তান’ ছবিতে দেখা যাবে। এ ছবিতে রয়েছেন মেগাস্টার অমিতাভ বচ্চন, সুপারস্টার আমির খান ও দঙ্গলকন্যা ফাতিমা সানা শেখ। এ ছাড়া সালমান খানের সঙ্গে জুটি বেঁধেছেন ‘ভারত’ ছবিতে। ‘জিরো’ ছবিতে জুটি বেঁধেছেন শাহরুখ খানের সঙ্গে।


প্রকাশিত: ০৪:২২ পিএম, ১৭ অক্টোবর ২০২১\nগুচ্ছ পদ্ধতিতে প্রথমবারের মতো একযোগে দেশের ২০ বিশ্ববিদ্যালয়ে ‘ক’ ইউনিটের ভর্তি পরীক্ষা অনুষ্ঠিত হয়েছে। এরমধ্যে শাহজালাল বিজ্ঞান ও প্রযুক্তি বিশ্ববিদ্যালয় (শাবিপ্রবি) কেন্দ্রের পরীক্ষা সুষ্ঠু ও সুন্দরভাবে সম্পন্ন হয়েছে।\nরোববার (১৭ অক্টোবর) বেলা ১২টা থেকে দুপুর ১টা পর্যন্ত বিশ্ববিদ্যালয়ের ১০ ভবনে এ পরীক্ষা অনুষ্ঠিত হয়। শাবিপ্রবি কেন্দ্রে ‘ক’ ইউনিটের পরীক্ষায় অংশ নিতে ৪ হাজার ৭১০ ভর্তিচ্ছু আবেদন করলেও পরীক্ষায় অংশ নেন ৪ হাজার ৩৬৪ জন। উপস্থিতির হার ৯২ দশমিক ৬৫ শতাংশ।\nশাবিপ্রবির এপ্লাইড সায়েন্স অ্যান্ড টেকনোলজি অনুষদের ডিন অধ্যাপক ড. মুশতাক আহমদ জাগো নিউজকে এ তথ্য নিশ্চিত করেছেন।\nএদিকে পরীক্ষা চলাকালীন সময়ে বিশ্ববিদ্যালয়ের শিক্ষাভবন কেন্দ্র পরিদর্শন করেন গুচ্ছ ভর্তি কমিটির যুগ্ম-আহবায়ক ও শাবিপ্রবি উপাচার্য অধ্যাপক ফরিদ উদ্দিন আহমেদ।\nবিশ্ববিদ্যালয়ের প্রক্টর সহযোগী অধ্যাপক ড. মো. আলমগীর কবীর জাগো নিউজকে বলেন, সুষ্ঠু ও সুন্দরভাবে পরীক্ষা সম্পন্ন হয়েছে। জালিয়াতি রোধ ও শৃঙ্খলা রক্ষায় আমাদের পাশাপাশি আইনশৃঙ্খলা বাহিনীরও তৎপরতা ছিল। আশা করি, সবার সহযোগিতায় বাকি ইউনিটের পরীক্ষাগুলোও সুষ্ঠুভাবে সম্পন্ন করতে পারব।\nউল্লেখ্য, আগামী ২৪ অক্টোবর ‘খ’ ইউনিটে ১ হাজার ৯৬৫ জন এবং ১ নভেম্বর ‘গ’ ইউনিটে ৮৬৭ জন শাবিপ্রবি কেন্দ্রে পরীক্ষায় অংশ নিবেন।


সিদ্ধার্থের মৃত্যুর কয়েক ঘন্টা আগে হয়েছিল কথা; জানেন কী বলেছিলেন করণ কুন্দ্রা? - Karan Kundrra hadaconversation with Sidharth Shukla ,hours before the actor died ofaheart attack, Bangla News\nবাংলা নিউজ > বায়োস্কোপ > সিদ্ধার্থের মৃত্যুর কয়েক ঘন্টা আগে হয়েছিল কথা; জানেন কী বলেছিলেন করণ কুন্দ্রা?\nসিদ্ধার্থের মৃত্যুর কয়েক ঘন্টা আগে তাঁকে কী বলেছিলেন করণ? (ছবি সৌজন্যে - হিন্দুস্তান টাইমস)\nসিদ্ধার্থের মৃত্যুর কয়েক ঘন্টা আগে হয়েছিল কথা; জানেন কী বলেছিলেন করণ কুন্দ্রা?\n১ মিনিটে পড়ুন . Updated: 02 Sep 2021, 04:43 PM IST\nবৃহঃস্পতিবার প্রয়াত হয়েছেন সিদ্ধার্থ শুক্লা। বয়স হয়েছিল মাত্র ৪০।সিদ্ধার্থের মৃত্যুর খবরে শোকস্তব্ধ বলিপাড়া।সিদ্ধার্থের বন্ধু করণ কুন্দ্রা জানিয়েছেন মৃত্যুর মাত্র কয়েক আগে ঘন্টা আগেই তাঁদের ফোনে কথা হয়েছিল।\nবৃহঃস্পতিবার প্রয়াত হয়েছেন সিদ্ধার্থ শুক্লা। বয়স হয়েছিল মাত্র ৪০। এদিন সকালে ঘুম থেকে উঠেননি সিদ্ধার্থ, এরপর ডাকাডাকি করেও সাড়া না মেলায় তাঁকে হাসপাতালে নিয়ে যাওয়া হয়। কুপার হাসপাতালের চিকিৎসকরা জানান মৃত অবস্থাতেই সিদ্ধার্থকে হাসপাতালে নিয়ে যাওয়া হয়েছিল। ইন্ডিয়া টুডে সূত্রে খবর, পুলিশকে দেওয়া প্রাথমিক বয়ানে সিদ্ধার্থের পরিবারের তরফে ফাউল প্লে-র সম্ভাবনা উড়িয়ে দেওয়া হয়েছে বলে খবর। সহজ কথায়, সিদ্ধার্থের মৃত্যুতে সন্দেহজনক কোনও বিষয় দেখছে না পরিবার।ময়নাতদন্তের পরই সিদ্ধার্থের মৃত্যুর প্রকৃত কারণ জানা যাবে বলে জানিয়েছেন কুপার হাসাপাতালের এক সিনিয়র চিকিৎসক।\nসিদ্ধার্থের মৃত্যুর খবরে শোকস্তব্ধ বলিপাড়া। ভেঙে পড়েছে বলি-অভিনেতার পরিবার সহ ইন্ডাস্ট্রির অন্দরের বন্ধু বান্ধবরাও। সিদ্ধার্থের বন্ধু তথা বলিপাড়ার পরিচিত মুখ করণ কুন্দ্রা জানিয়েছেন মৃত্যুর মাত্র কয়েক আগে ঘন্টা আগেই তাঁদের ফোনে কথা হয়েছিল। এদিন ইনস্টাগ্রামের দেওয়ালে প্রয়াত বন্ধুর ছবি পোস্ট করে তাঁর পরিবারের উদ্দেশে সমবেদনা জানিয়ে সেকথা নিজেই জানিয়েছেন করণ। তিনি যে শোকে মুহ্যমান সেকথা স্পষ্ট পোস্টে লেখা তাঁর কথা থেকেই স্পষ্ট। তিনি যে কিছুতেই বন্ধুর এই আকস্মিক মৃত্যু মেনে নিতে পারছেন না সেকথাও জানিয়েছেন করণ। বলি-অভিনেতা লিখেছেন গত রাতেও সিদ্ধার্থের কেরিয়ার নিয়ে কথা বলছিলেন তিনি। সিদ্ধার্থ যে দ্রুত সাফল্য পেয়ে দারুণভাবে কেরিয়ার তৈরি করছে তার জন্যও নিজের আনন্দ ব্যক্ত করেছিলেন করণ। নিজের বক্তব্য শেষে তাঁর সংযোজন, 'সবসময়ই তোর হাসি মুখের ছবিটা স্মৃতিতে গেঁথে থাকবে। শান্তিতে একটু ঘুমো'।\nঅন্যদিকে, শানু-পুত্র জান কুমার শানুও সিদ্ধার্থের মৃত্যুতে শোকস্তব্ধ। তাঁর এখনও বিশ্বাস হচ্ছে না যে মৃত্যু হয়েছে সিদ্ধার্থের। এর আগেও একাধিকবার নিজের সাক্ষাৎকারে শানু-পুত্র জানিয়েছিলেন সিদ্ধার্থ তাঁর 'রোল মডেল'। নিজের বড় দাদার মতোই তাঁকে দেখতেন তিনি। জানের টুইট, 'আমার এখনও বিশ্বাস হচ্ছে না। বরং বলা ভালো, বিশ্বাস করতেই চাইছি না। গত সপ্তাহেই তোমার সঙ্গে দেখা হয়েছিল। আর আজ... রেস্ট ইন পিস, রাজা।'\nSidharth Shukla Sidharth Shukla Death Sidharth Shukla Dead Sidharth Shukla Death News Sidharth Shukla Dies Shukla Passes Away Sidharth Shukla Age Sidharth Shukla Instagram Bigg Boss 13 Winner Karan Kundrra Karan Kundrra Instagram


zSnow একটি শীতকালীন / বড়দিন থিম আপনার স্বাভাবিক ওয়েবসাইট তৈরি করতে পারেন! অধিক দশ অপশন থেকে চয়ন সঙ্গে, আপনি এটি যতটা সম্ভব অনন্য করে তুলতে পারে. প্রতিটি থাক, প্রোগ্রাম গণনা এবং অন্যদের চেয়ে আলাদা আচরণ উৎপন্ন হয়. থাক পুনশ্চ টানা সহজেই পরিবর্তন PNG ইমেজ হয়.\nপ্রতিটি এক সম্পূর্ণ ভিন্ন এবং ইন্টারেক্টিভ হিসাবে ব্যবহারকারীরা থাক সঙ্গে বাজানো কাছাকাছি দ্বারা আরও বেশি আপনার ওয়েবসাইটে উপভোগ করতে পারেন. তারা একটি স্বন খেলা এবং ব্যবহারকারী তাদের hovers দূরে বিবর্ণ হবে.\nকোড সহজ সহজ সেটআপ শুধু এক লাইন\nতুষারঝড় বা নৈমিত্তিক দমকা বাতাস হতে পারে\nম্যানুয়াল স্নো শুরু বা স্বয়ংক্রিয় দেয়\nপ্রতিটি থাক ইন্টারেক্টিভ\nনাটকগুলিকে ছন্দ Bells ব্যবহারকারী একটি থাক hovers হিসাবে\nমিনি খেলা থাক কাউন্টার দেখাতে পারেন\nসহজেই পরিবর্তন করা যায়\nঅন্য কোন ইমেজ সঙ্গে স্নো ইমেজ প্রতিস্থাপন করা যাবে না\nপ্রতিটি থাক এলোমেলোভাবে বিভিন্ন আচরণ উৎপন্ন হয়\nসব ব্রাউজারে কাজ করে\nআরো ক্রিসমাস আত্মা আপনার যদি আগ্রহী! আপনি নিম্নলিখিত থেকে আরো ক্রিসমাস আইটেম কিনতে পারেন:\n18 ডিসেম্বর 12 উদ্দেশ্যে সৃষ্টি করেছি\nইকমার্স, ইকমার্স, সমস্ত আইটেম, অ্যানিমেশন, বড়োদিনের উৎসব, থাক, HTML5, jQuery, তুষার, শীতকালে, শীতকালীন থিম


‘ব্লু চিপ’ কী – এত কেন আলোচনা? | আওয়াজ দিয়ে যাই…\n‘ব্লু চিপ’ জিনিসটা কী, এতো কেন আলোচনা? কেন প্রতিটি ব্যবসায়িক প্রতিষ্ঠান ব্লু চিপ স্ট্যাটাস পেতে চায়। কেন শেয়ার মার্কেটে একটি ব্লু চিপ প্রতিষ্ঠানের শেয়ারের এত কদর? ব্লু চিপ মানবসম্পদ ব্যবস্থানায় কীভাবে একটি প্রতিষ্ঠান সকল কর্মীর জন্য একটি স্থিতিশীল সিস্টেম প্রতিষ্ঠা করতে পারে? কর্পোরেট প্রতিষ্ঠানগুলো কেন ব্লু চিপ অর্জনের পেছনে সমস্ত অর্থসম্পদ এবং মানবসম্পদকে ঢেলি দিচ্ছে? ব্লু চিপ বিষয়টি আসলে কী। কেন এটি এত আরাধ্য, সকলের কাছে?\nমানবসম্পদ ব্যবস্থাপনা নিয়ে অনুসন্ধান করতে গিয়ে বারবার চোখের সামনে ভেসে ওঠলো ব্লু চিপের নীল আভা। ব্যবসায় প্রতিষ্ঠানের উন্নয়নের জন্য পরামর্শ পেতে চাইলেও চোখের সামনে ভেসে ওঠে ব্লু চিপ। সকলকিছুর উত্তম আদর্শ দিয়ে তৈরি ব্লু চিপ আমাকে আকৃষ্ট করতে থাকলো বিগত কয়েক মাস ধরে। তাতে আমি আকৃষ্ট হয়ে সবকিছু ভুলে ব্ল চিপের পেছনে ধাওয়া শুরু করলাম। ব্লু চিপ যেন এক মায়া হরিণ, যত আগাই ততই সে পিছিয়ে গিয়ে আমাকে আরও আকৃষ্ট করে। আমি আরও এগিয়ে যাই।\nব্লু চিপ যেন এক গুপ্ত ধন, যার পেছনে ব্যক্তি ও প্রতিষ্ঠান হুমড়ি খেয়ে লেগে আছে গোপনে! কিন্তু কেউ তা প্রকাশ করছে না। কেউ বলছেও না কীভাবে কোন পথে তারা চেষ্টা করছে অথবা আদৌ চেষ্টা করছে কিনা। তবে প্রতিটি আর্থিক প্রতিষ্ঠানের গোপন লক্ষ্য হলো একটি ব্লু চিপ। পোকার খেলার নীল চাকার (ব্লু ডিস্ক) মতো এটি প্রয়োজনীয় এবং অজেয় হয়ে ওঠে সকল দুর্যোগে। দাবা খেলার মন্ত্রীর (কুইন) মতো এটি সকল পরিস্থিতিতে সক্ষম এবং নির্ভরযোগ্য। বিশ্বমন্দার আর রাজনৈতিক অস্থিরতার এই পৃথিবীতে কে না চায় একটি ‘ব্লু চিপ খচিত’ প্রতিষ্ঠান? এই পরিস্থিতিতে আমার কৌতূহল হলো, একটি ব্লগসাইট যখন ‘ব্লু চিপ স্ট্যাটাস’ লাভ করে, তখন সেটি কী কী সুবিধা পায়? প্রশ্নগুলো এভাবে বেড়েই চললো…\nএমন কি কখনও দেখেছেন যে, পণ্যের দাম যতই বাড়ে মানুষের চাহিদা ততই বেড়ে যায়? অবশ্য যোগান কম থাকলে যে তার তুলনায় চাহিদা বেশি হবে, সেটি তো আমরা কবেই শিখেছি। এখানে বিশেষ কোন বিজ্ঞান নেই। অর্থাৎ সাপ্লাই নেই, চাহিদা দ্বিগুণ, মূল্য বেশি। এরকম পরিস্থিতির সাথে আমরা মোটামুটি পরিচিত। কিন্তু দাম বাড়লেও যে চাহিদা স্থিতিশীল থাকে অথবা বহুগুণে বাড়তে থাকে, সেরকম কোন পণ্যের নাম কি আপনার মনে পড়ে? হয়তো মনে পড়ে।\nসেবা ও পণ্যের ‘গুণগত মান এবং দাম’ দিয়ে কোন প্রতিষ্ঠান এমন একটি ভোক্তা সমাজ গড়ে তুলেছে যে, তারা কোন অবস্থাতেই তাদের মত পাল্টাবে না। প্রয়োজনে অর্ডার দিয়ে দু’মাস অপেক্ষা করবে, তবু তার নির্দিষ্ট ব্র্যান্ডের জিনিসটিই চাই। আমাদের দেশে ‘বাটা’ জুতার সেরকম একটি মার্কেট গড়ে ওঠেছিল, এখনও তার কিছু চিহ্ন টিকে আছে।\n‘…দ্য সেইম স্কয়্যার খোঅলিটি’ বলে একটি দেশীয় প্রতিষ্ঠান কলার ঝাঁকিয়ে বলে যে, পণ্যের গুণগত মান আগের মতোই আছে। অর্থাৎ তারা জানে যে, তাদের পণ্যের গুণ এবং বিশ্বাসযোগ্যতা সম্পর্কে ইতিমধ্যেই ভোক্তারা অবগত এবং আস্থাশীল। এইরকম প্রতিষ্ঠানগুলোর না আছে স্টক মার্কেটে ধ্বংস হবার ভয়, না আছে রাজনৈতিক অস্থিরতার ভয়। বিধ্বংসী সুনামিতে তারা একটু টলতে পারে, কিন্তু পড়ে যাবার নয়।\nএসবই হলো একটি ব্লু চিপ প্রতিষ্ঠানের গুণাগুণ।\nসেই ১৯২৩ অথবা ১৯২৪ সালের কথা। জনৈক ওলিভার গিনগোল্ড চাকরি করতেন ডাউ জোনস নামের একটি মার্কিন প্রকাশনা ও আর্থিক তথ্য ব্যবস্থাপনা প্রতিষ্ঠানে। প্রতিষ্ঠানটি তখন একটি পরামর্শদাতা প্রতিষ্ঠান হিসেবে দীর্ঘস্থায়ি সুনামের অধিকারী। যা হোক, মেরিল লিন্চ নামের একটি স্টক এজেন্সিতে ওলিভার গিনগোল্ড বসে আছেন। তিনি দেখতে পেলেন যে, কোন কোন শেয়ার ২০০ অথবা ২৫০ ডলারেরও বেশি দামে বিক্রি হচ্ছে। অথচ দাম বেশি থাকলেও এর প্রতি ক্রেতাদের চাহিদা কমছে না। বিষয়টি দেখে তিনি যে বাণী দেন, সেটি থেকেই ব্লু চিপ শব্দটি ‘উৎপন্ন’ হয়। তিনি বললেন, “ডাউ জোনসে ফিরে গিয়ে আমি এই ‘ব্লু চিপ’ কোম্পানিগুলো’ নিয়ে লেখতে চাই”।\nব্লু চিপ শব্দটি কোথা থেকে আসলো? পোকার খেলার প্রধান চাকাগুলো হলো সাদা, লাল এবং নীল। এদের মধ্যে নীল চাকার মূল্যমান সবচেয়ে বেশি। অর্থাৎ একটি হোয়াইট চিপের মূল্য যদি হয় ১ ডলার, তবে রেড চিপের মূল্য হবে ৫ ডলাল। সেখানে ব্লু চিপের মূল্য হবে ২৫ ডলার। ঠিক এই ব্লু চিপকে লক্ষ্য করে মিস্টার ওলিভার গিনগোল্ড দামি কোম্পানিগুলোর নাম নিয়েছিলেন।\nব্লু চিপ হল জাতীয়ভাবে স্বীকৃত, সুপ্রতিষ্ঠিত এবং আর্থিকভাবে স্বয়ংসম্পর্ণ একটি প্রতিষ্ঠান। ব্লু চিপ প্রতিষ্ঠানগুলো সাধারণত উচ্চমানের সেবা বা পণ্য উচ্চদামে বিক্রি করে, যা ব্যাপকভাবে জনসমাদৃত। এসব কোম্পানি সকল পরিস্থিতিতে টেকসই। একটি বৈরি আর্থিক পরিবেশেও তারা লাভজনকভাবে ব্যবসায় পরিচালনায় সক্ষম। এসবই তারা করতে পারে দীর্ঘ সময়ের অভিজ্ঞতা, নির্ভরযোগ্যতা এবং ক্রেতাসমাজে আস্থাশীলতার কারণে।\nএকই অর্থ নিয়ে ব্লু চিপ শেয়ারকেও নিরাপদ শেয়ার মনে করা হয়। শেয়ার মার্কেট যতই ‘ডাউন’ থাকুক, এই শেয়ারের ধ্বংস নেই। এর কারণ হলো, অর্থ বাজারে ব্লু চিপ স্ট্যাটাসযুক্ত প্রতিষ্ঠানের রয়েছে দীর্ঘস্থায়ি নির্ভরযোগ্যতা। বিনিয়োগকারী ব্লু চিপ শেয়ার কিনে যেমন নিজেদের নামকে উচ্চে তুলতে পারে, তেমনি উচ্চে তুলতে পারে তাদের আর্থিক অবস্থান।\n৩টি বিশ্ববিখ্যাত আর্থিক প্রতিষ্ঠান যাদেরকে ব্লু চিপ কোম্পানি বলে সমীহ করা হয়:\n১. ব্রিটিশ পেট্রোলিয়াম /BP\n২. হংকং সাংহাই ব্যাংকিং করপোরেশন / HSBC\n৩. ব্রিটিশ অ্যামেরিকান টো্ব্যাকো\nWritten by মাঈনউদ্দিন মইনুল Posted in কর্মজীবন\tTagged with ব্লু চিপ, blue chips\nফেব্রুয়ারি 3, 2015 - 10:46 পুর্বাহ্ন সুখেন্দু বিশ্বাস\n‘ব্লু চিপ’ বিষয়ে অনেক কিছু জানলাম, যা আমার আদৌ জানা ছিলনা।\nশুভেচ্ছা রইল প্রিয় মইনুল ভাই।\nফেব্রুয়ারি 4, 2015 - 7:36 অপরাহ্ন মাঈনউদ্দিন মইনুল\nআপনি আমার লেখাগুলোর অন্যতম পাঠক হয়ে গেলেন, সুখেন্দু দা। বিষয়টি বেশ উৎসাহব্যঞ্জক। কৃতজ্ঞতা জানবেন…..\nএপ্রিল 8, 2016 - 10:14 অপরাহ্ন পিংব্যাকঃ ব্লগসাইট যেভাবে ‘ব্লু চিপ স্ট্যাটাস’ লাভ করতে পারে | আওয়াজ দিয়ে যাই...


সন্ত্রাস দমনে শেখ হাসিনার ভূয়সী প্রশংসা ১০ ব্রিটিশ এমপির\nআপডেট : ফেব্রুয়ারি, ২৫, ২০১৭, ১:২৯ অপরাহ্ণ\nগুলশানের হলি আর্টিজান রেস্তোরাঁয় ভয়াবহ হামলার পর সন্ত্রাস ও মৌলবাদ দমনে কার্যকর প্রচেষ্টা চালানোর জন্য ব্রিটেনের ১০ এমপি প্রধানমন্ত্রী শেখ হাসিনার ভূয়সী প্রশংসা করেছেন। লন্ডনে বাংলাদেশ হাইকমিশনের এক সংবাদ বিজ্ঞপ্তিতে এ কথা জানানো হয়েছে। বাংলাদেশ জাতীয় সংসদের পররাষ্ট্র মন্ত্রণালয় সম্পর্কিত স্থায়ী কমিটির সভাপতি ডা. দীপু মনি এবং যুক্তরাজ্যে বাংলাদেশের হাইকমিশনার নাজমুল কাওনাইন গত বুধবার হাউস অব কমন’স-এ ব্রিটিশ পার্লামেন্টের ১০ এমপিকে এ বিষয় ব্রিফ করেন। লন্ডনস্থ বাংলাদেশ হাইকমিশন ওই বৈঠকের আয়োজন করে।\nগত বছরের ১ জুলাই ওই নৃশংস হামলায় ১৭ জন বিদেশিসহ নিহত হন মোট ২২ জন। নিহতদের মধ্যে দু’জন ছিলেন পুলিশ কর্মকর্তা। পরদিন অর্থাৎ ২ জুলাই সকালে সেনা কমান্ডোদের উদ্ধার অভিযানে পাঁচ জঙ্গি ও রেস্তোরাঁর একজন পাচক নিহত হন। ব্রিটেনেরে বাংলাদেশ বিষয়ক অল পার্টি পার্লামেন্টারি গ্রুপের (এপিপিজি) চেয়ারম্যান অ্যান মেইন এমপি, মার্ক ফিল্ড এমপি, পাউল স্কিউলি এমপি, ড. রূপা হক এমপি, রুশনারা আলী এমপি, সাইমন ডান্সঝুক এমপি, বব ব্লাকম্যান এমপি, ডেভিড মেকিনটোস এমপি, ফ্লিক ড্রুমমন্ড এমপি এবং ম্যাথিউ অফফোর্ড এমপি বৈঠকে উপস্থিত ছিলেন।\nবৈঠককালে ব্রিটিশ এমপিরা বাংলাদেশের বর্তমান নিরাপত্তা ব্যবস্থা, রোহিঙ্গা ইস্যু, নতুন নির্বাচন কমিশন এবং এ দেশের উন্নয়ন কার্যক্রম সম্পর্কে জানতে চান। এ সময় সাবেক পররাষ্ট্রমন্ত্রী এবং পররাষ্ট্র বিষয়ক সংসদীয় স্থায়ী কমিটির সভাপতি ডা. দীপু মনি এ বিষয়ে তাদের অবহিত করেন।\np style=”text-align: right;”>সূত্র : বাসস


টঙ্গীতে সেপটিক ট্যাংকে নেমে ৩ শ্রমিকের মৃত্যু\nগাজীপুরের টঙ্গীতে সেপটিক ট্যাংকে নেমে দুই ভাইসহ তিনজনের মৃত্যু হয়েছে।\nসোমবার দুপুরে টঙ্গীর খৈরতুল এলাকায় একটি নির্মাণাধীন ভবনে এ ঘটনা ঘটে বলে টঙ্গী ফায়ার সার্ভিসের স্টেশন অফিসার আশিকুর রহমান জানান।\nনিহতরা হলেন রংপুরের কাউনিয়ার নাজিরগাঁও এলাকার জহিরুল ইসলামের ছেলে মো. ফারুক মিয়া (১৮), ময়মনসিংহের ফুলবাড়িয়া থানার কালাদহ এলাকার শহীদুল ইসলামের ছেলে মো. শাহীন (২৪) ও তার বড়ভাই মো. আতিক (২৮)।\nফায়ার সার্ভিস কর্মকর্তা আশিকুর বলেন, বেলা সাড়ে ১২টার দিকে ইউসুফ আলী নামের এক ব্যক্তির নির্মাণাধীন বাড়ির সেপটিক ট্যাংক নির্মাণ ও পরিষ্কার করতে যান তিন শ্রমিক। ট্যাংকটির মুখ ছোট হওয়ায় প্রথমে এক শ্রমিক ভেতরে নামেন।\n“দীর্ঘ সময় পেরিয়ে গেলেও তিনি ফিরে না আসায় পর্যায়ক্রমে বাকি দুইজন ভেতরে নামেন। পরে স্থানীয়রা তাদের উদ্ধার করে গুসলিয়া ইন্টারন্যাশনাল মেডিকেল কলেজ হাসপাতালে নিয়ে গেলে কর্তব্যরত চিকিৎসক মৃত ঘোষণা করেন।”\nGazipurOnline.com: টঙ্গীতে সেপটিক ট্যাংকে নেমে ৩ শ্রমিকের মৃত্যু


ঘুমধুম সীমান্তে দুই লাখ ইয়াবা জব্দ, পাঁচ রোহিঙ্গাসহ ছয়জন আটক ঘুমধুম সীমান্তে দুই লাখ ইয়াবা জব্দ, পাঁচ রোহিঙ্গাসহ ছয়জন আটক – বাংলার প্রতিদিন ।। Banglar Protidin\nবান্দরবানের নাইক্ষ্যংছড়ি উপজেলায় দুই লাখ পিস ইয়াবা ট্যাবলেট জব্দ এবং পাচারে জড়িত অভিযোগে পাঁচ রোহিঙ্গাসহ ছয়জনকে আটক করেছে কক্সবাজার ৩৪-বিজিবির সদস্যরা। আজ বৃহস্পতিবার সকাল ৯টার দিকে উপজেলার ঘুমধুম ইউনিয়নের রেজুআমতলী আমবাগান এলাকা থেকে এসব ইয়াবা জব্দ করা হয়েছে।\nআটককৃতরা হলেন উখিয়ার কুতুপালং লম্বাশিয়া-১, ব্লক-এ রোহিঙ্গা ক্যাম্পের মো. রহমত উল্লাহ (২৫), মো. মাহমুদুল হাসান (২১), মো. সেলিম (২২), মো. আমিন (২২), মো. জিয়াবুল হক (২৬) ও উখিয়া উপজেলার পালংখালী ইউনিয়নের থ্যাইংখালী গ্রামের মো. জয়নাল আবেদীন (২৫)।\nকক্সবাজার ৩৪ বিজিবির অধিনায়ক লে. কর্নেল আলী হায়দার আজাদ আহমেদ জানান, মিয়ানমার থেকে একটি ইয়াবার চালান বাংলাদেশে প্রবেশ করছে। এমন গোপন সংবাদের ভিত্তিতে নাইক্ষ্যংছড়ি রেজু আমতলী বিওপির সদস্যরা নাইক্ষ্যংছড়ির ঘুমধুম ইউনিয়নের রেজুআমতলী আমবাগান এলাকায় ওত পেতে থাকে। পরে সকাল ৯টার দিকে সীমান্ত থেকে ছয়জনকে বাংলাদেশের দিকে আসতে দেখে বিওপির টহল দল তাদের চ্যালেঞ্জ করলে তারা দৌড়ে পালানোর চেষ্টা করে। পরে তাদের আটক করে শরীর তল্লাশি করে কোমরে লুঙ্গি ও গামছা মোড়ানো অবস্থায় আনুমানিক দুই লাখ পিস ইয়াবা জব্দ করে।\nএসব ইয়াবার মূল্য প্রায় ছয় কোটি টাকা বলে জানিয়েছে বিজিবি।


প্রকাশ : ০২ ডিসেম্বর ২০১৭, ১২:০৪\nআজ ১২ রবিউল আউয়াল ২ ডিসেম্বর (শনিবার) পবিত্র ঈদে মিলাদুন্নবী। প্রায় ১ হাজার ৪০০ বছর আগে এই দিনে আরবের মরু প্রান্তরে মা আমিনার কোল আলো করে জন্ম নিয়েছিলেন বিশ্বনবী হজরত মুহাম্মদ (সা.)। আবার এই দিনে তিনি পৃথিবী ছেড়ে চলে যান।\nজাতীয়ভাবে রাজধানী ঢাকাসহ সারা দেশে যথাযোগ্য ধর্মীয় মর্যাদা ও ভাবগাম্ভীর্যের মধ্যদিয়ে দিবসটি পালিত হচ্ছে।\nপবিত্র ঈদে মিলাদুন্নবী উপলক্ষে রাষ্ট্রপতি মো. আবদুল হামিদ ও প্রধানমন্ত্রী শেখ হসিনা পৃথক বাণী দিয়েছেন। এ ছাড়া জাতীয় সংসদের বিরোধীদলীয় নেতা রওশন এরশাদ পৃথক বাণী দিয়েছেন।\nপবিত্র ঈদে মিলাদুন্নবী উপলক্ষে ইসলামিক ফাউন্ডেশনের উদ্যোগে পক্ষকালব্যাপী অনুষ্ঠানমালা শুরু হয়।\nধর্মমন্ত্রী অধ্যক্ষ মতিউর রহমান ১ ডিসেম্বর (শুক্রবার) বাদ আসর বায়তুল মোকাররম জাতীয় মসজিদে প্রধান অতিথি হিসেবে এ অনুষ্ঠানমালার উদ্বোধন করেন।\nইসলামিক ফাউন্ডেশনের (ইফা) সংবাদ বিজ্ঞপ্তিতে বলা হয়, ঈদে মিলাদুন্নবীর অনুষ্ঠানমালার মধ্যে রয়েছে, ১-১৫ ডিসেম্বর প্রতিদিন বাদ মাগরিব বায়তুল মোকাররম জাতীয় মসজিদের পূর্ব সাহানে ওয়াজ ও মিলাদ মাহফিল। দেশবরেণ্য পীর- মাশায়েখ ও ওলামায়ে কেরামরা উক্ত মাহফিলে বয়ান করবেন। এ ছাড়া বাংলাদেশ বেতারের সঙ্গে যৌথ প্রযোজনায় ৮ ডিসেম্বর পর্যন্ত সপ্তাহব্যাপী মহানবী (সা.) জীবন ও কর্মের ওপর সেমিনার অনুষ্ঠিত হবে।\nইসলামিক ফাউন্ডেশনের বায়তুল মোকাররম মিলনায়তনে বাদ আসর অনুষ্ঠিতব্য সেমিনার রেকর্ডিং করে বাংলাদেশ বেতারের এফএম ১০৬ মেগাহার্টজে প্রতিদিন রাত সোয়া ১০টায় প্রচার করা হবে।\nপবিত্র ঈদে মিলাদুন্নবী উপলক্ষে ঢাকা বিশ্ববিদ্যালয় আলোচনা সভা , মিলাদ ও দোয়া মাহফিলের আয়োজন করেছে। ঢাকা বিশ্ববিদ্যালয়ের কেন্দ্রীয় মসজিদ মসজিদুল জামিয়ায় বাদ জোহর আলোচনা সভা, মিলাদ ও দোয়া মাহফিল অনুষ্ঠিত হয়।


ফের লাইমলাইটে কাঁচা বাদাম কাকু! খালি গলায় দুর্দান্ত গান গাইলেন তিনি! ব্যাপক ভাইরাল ভিডিও! - Tollytimes.Com\nপ্রথম পাতা/নিউজ/ফের লাইমলাইটে কাঁচা বাদাম কাকু! খালি গলায় দুর্দান্ত গান গাইলেন তিনি! ব্যাপক ভাইরাল ভিডিও!


2020 এ অ্যান্ড্রয়েডের জন্য5সেরা প্লেস্টেশন এমুলেটর | ড্রড গাই\nএমুলেটরগুলি পুরো মজাদার হতে পারে, আপনাকে বহু বছর আগে থেকে পুরানো কনসোলে আপনার প্রিয় গেমগুলিতে পুনরায় দেখার অনুমতি দেয়, তাই সেরা পিএস 1 এমুলেটর কী। আসল প্লেস্টেশন এবং এর সাথে আসা কিছু দুর্দান্ত মজাদার গেমগুলির জন্য যদি আপনার ভালবাসা থাকে তবে আপনি এমুলেটরটির সাহায্যে আপনার গেমগুলি আবার আপনার অ্যান্ড্রয়েড ডিভাইসে খেলতে পারেন। যদি আপনি এমন কিছু করতে চান তবে আপনি সঠিক প্ল্যাটফর্মে রয়েছেন, কারণ গুগল প্লে স্টোরটি মূল প্লেস্টেশনের জন্য এমুলেটরগুলিতে পূর্ণ। আপনি যদি ক্লাসিক প্লেস্টেশন গেমগুলি আবার খেলতে শুরু করতে চান তবে নীচের সাথে অনুসরণ করতে ভুলবেন না - আমরা আপনাকে প্লেস্টেশন এমুলেটরগুলির জন্য অ্যান্ড্রয়েডের জন্য আমাদের শীর্ষ পাঁচটি পছন্দ দেখাব\nঅ্যান্ড্রয়েডের জন্য সেরা প্লেস্টেশন এমুলেটর\nইপিএসএক্স একটি দুর্দান্ত প্লেস্টেশন 1 এমুলেটর এবং এতে প্রচুর অনন্য বৈশিষ্ট্য রয়েছে। এটিতে ভাল গতি, নির্ভুল শব্দ এবং প্রকৃতপক্ষে একক স্ক্রিনে চারজন খেলোয়াড়কে সমর্থন করে। এমনকি আপনার বন্ধুদের সাথে দুর্দান্ত দুর্দান্ত তোরণ করতে 2-প্লেয়ার বিভক্ত স্ক্রিন মোড রয়েছে। আপনি কোনও নিয়ামক ব্যবহার করতে চেয়েছিলেন এমন ইভেন্টে টাচস্ক্রিন প্যাড সমর্থন এবং এমনকি হার্ডওয়্যার বোতামগুলির জন্য সমর্থন রয়েছে। নীচে নিজের জন্য সেরা PS1 এমুলেটর পরীক্ষা করুন!\nআমাদের সেরা পিএস 1 এমুলেটরটির পরে, আমাদের এফপিএস রয়েছে। FPse বর্তমানে বাজারে সেরা, দ্রুত এবং সবচেয়ে দক্ষ প্লেস্টেশন 1 এমুলেটর হিসাবে বিজ্ঞাপন দেওয়া হয়। এটি এই তালিকার বাকি ইমুলেটরগুলির মতো একই কাজ করে: প্লেস্টেশন 1 গেম খেলুন, তবে এটি আরও ভাল পরিচালনা করে। উদাহরণস্বরূপ, আপনি ওপেনএল সমর্থন সহ উচ্চ সংজ্ঞা গ্রাফিক্স পান। সফ্টওয়্যার রেন্ডারিং উন্নত করার জন্য শেডার রয়েছে এবং স্টোরেজ স্পেস খালি করার জন্য এমনকি আপনার প্লেস্টেশন 1 গেমগুলি সংক্ষেপে সক্ষম হয় is ইপিএসএক্সের অনুরূপ, একাধিক প্লেয়ারের জন্য সমর্থন রয়েছে।\nএফপিসে আরও অনেকগুলি অন্যান্য বৈশিষ্ট্য রয়েছে - এখানে তালিকাভুক্ত করার পক্ষে অনেকগুলি উপায় রয়েছে। নীচের লিঙ্কটিতে অ্যাপের বিবরণে আপনি এগুলি নিজের জন্য দেখতে পারেন।\nক্লাসিকবয় হ'ল আরেকটি এমুলেটর যা আপনি সন্দেহ ছাড়াই বিবেচনা করতে চান। এটিতে নিন্টেন্ডো 64৪, গেমবয় অ্যাডভান্স, গেমবয় ক্লাসিক, গেমবয় কালার, এনইএস এবং আরও অনেকগুলি সহ এখানে বেশ কয়েকটি বিভিন্ন কনসোলের সমর্থন রয়েছে। সবচেয়ে গুরুত্বপূর্ণ, এটি প্লেস্টেশন 1 এর জন্য সমর্থন করে যাতে আপনি আবার আপনার প্রিয় সমস্ত ক্লাসিক সনি গেম উপভোগ করতে পারেন। ক্লাসিকবয়ের জন্য প্রচুর সেটিংস উপলভ্য রয়েছে যেমন আপনার গেমের অবস্থা বাঁচানোর ক্ষমতা, অঙ্গভঙ্গি এবং সেন্সর নিয়ন্ত্রণকারীদের সমর্থন, নিয়ামক প্রোফাইল, হার্ডওয়্যার সমর্থন (যেমন আপনার ফোনে একটি ব্লুটুথ নিয়ামককে জড়িত করতে সক্ষম হওয়া এবং এটির সাথে গেম খেলতে সক্ষম এই এমুলেটরটিতে) এবং আরও অনেক কিছু।\n4. PS2 এমুলেটর\nএর পরে, আমাদের পিএস2এমুলেটর রয়েছে। কেবল প্লেস্টেশন 1 গেমের বাইরে কিছু খেলতে চান? তারপরে আপনার PS2 এমুলেটরটি বিবেচনা করা উচিত। নামটি থেকে বোঝা যায়, আপনি এই এমুলেটরটির সাহায্যে আপনার পছন্দসই প্লেস্টেশন2গেম খেলতে সক্ষম হবেন। স্টার ওয়ার্সে স্থান নিন: ব্যাটফ্রন্ট বা সমাধি রাইডার তৃতীয় সমাধিতে এই এমুলেটর সহ। এটি প্রচুর গেম সমর্থন করে এবং এমনকি ডাউনলোড করা রমগুলি সহ আপনাকে এখানে বিভিন্ন গেমগুলি লোড করতে দেয়।\nমনে রাখা উচিত যে এটি নিছক একটি প্লেস্টেশন2এমুলেটর। এর অর্থ হল আপনি এটি কেবল প্লেস্টেশন2গেমের জন্য ব্যবহার করতে সক্ষম হবেন - এখানে অন্য কোনও কনসোলের পক্ষে সমর্থন নেই, এমনকি মূল প্লেস্টেশন বা পিএসপি নয় not তার জন্য, আপনাকে অন্য কোথাও দেখতে হবে। এমুলেটর নিজেই, দুর্দান্ত গতি এবং গ্রাফিক্স সমর্থন করে, তাই আপনি এখানে সেরা PS1 এমুলেটর সঙ্গে একটি দুর্দান্ত প্লেস্টেশন2অভিজ্ঞতা পেতে হবে।\n5. মাতসু পিএসএক্স\nশেষ অবধি, আমাদের মাতসু পিএসএক্স আছে। এই এমুলেটরটি এক টন বিভিন্ন কনসোলকে সমর্থন করে - এসএনইএস, এনইএস, গেমবয়, আপনি এটির নাম দিন। তবে, সবচেয়ে গুরুত্বপূর্ণ, এটি প্লেস্টেশনটি 1 সরবরাহ করে this এমুলেটর, তবে এই এমুলেটর এখনও ত্রুটিহীনভাবে তাদের খেলতে সক্ষম হবে।\nএটি এমন আরও কিছু বেসিক ফাংশন রয়েছে যা আপনি কোনও এমুলেটরটির বাইরে আশা করতে পারেন - রাষ্ট্র, দ্রুত এগিয়ে, রিওয়াইন্ড এবং এই জাতীয় সংরক্ষণ করুন।\nঅ্যান্ড্রয়েড ভারডিক্টের জন্য সেরা পিএস 1 এমুলেটর\nসুতরাং, আপনি কোন এমুলেটর বাছাই করা উচিত? আমরা মাতসু পিএসএক্স, ইপিএসএক্স বা ক্লাসিকবয়ের সাথে যেতে পরামর্শ দিই recommend এই এমুলেটরগুলির তিনটিরই দুর্দান্ত সমর্থন রয়েছে এবং আপনার গেমগুলিকে আপনার অ্যান্ড্রয়েড ডিভাইসে পরবর্তী স্তরে নিয়ে যেতে সক্ষম করেছে, যদিও এর মধ্যে বেশিরভাগ গেম প্রজন্মের আগে থেকেই চলে গেছে। আপনার কি পছন্দসই প্লেস্টেশন এমুলেটর রয়েছে? নীচে মন্তব্য বিভাগে আমাদের জানান নিশ্চিত করুন!


বেতন দিয়ে বিদায় নয়, জাতীয় দল থেকে সরিয়ে অন্য কাজে ডমিঙ্গো! - স্পোর্টস গসিপ বেতন দিয়ে বিদায় নয়, জাতীয় দল থেকে সরিয়ে অন্য কাজে ডমিঙ্গো! - স্পোর্টস গসিপ\nশনিবার, ০৪ ডিসেম্বর ২০২১, ০৫:১৭ পূর্বাহ্ন\nবেতন দিয়ে বিদায় নয়, জাতীয় দল থেকে সরিয়ে অন্য কাজে ডমিঙ্গো!\nবেতন দিয়ে বিদায় নয়, জাতীয় দল থেকে সরিয়ে অন্য কাজে ডমি'ঙ্গো!\nটি-২০ বিশ্বকাপে ব্যর্থতা পর জাতীয় দলের কোচ রাসেল ডমি'ঙ্গোকে বরখাস্তের দাবি উঠে সব মহল থেকে। কিন্তুু বিসিবি চাইলেই এই কোচকে চাকরিচ্যুত করতে পারবে না। এক বছরের বেতন প্রায় ২কোটি টাকা দিয়ে তাকে বিদায় করতে হবে। বিসিবি সেই পথে এগু'চ্ছে না।\n২ কোটি টাকা ভর্তুকি দিয়ে বিদায়ের চেয়ে বিসিবি রাসেল ডমি'ঙ্গোকে জাতীয় দলের দায়িত্ব থেকে সরিয়ে অন্য কোনো কাজে লাগাতে চাচ্ছে।\nআর সেটা 'হতে পারে নারী দল, এইচপি দল বা অন্য কোনো দায়িত্বে। তবে অবস্থা দেখে মনে হচ্ছে, ডমি'ঙ্গোকে নারী দলের দায়িত্ব দেওয়া 'হতে পারে।\nব্যর্থতার দায় কাঁধে নিয়ে অনেক আগেই নারী দলের ভারতীয় কোচ বিদায় নিয়েছেন। জিম্বাবুয়ে সিরিজ ও ওয়ানডে বিশ্বকাপের বাছাই পর্ব খেলতে গেছে নারী দল। দেশীয় কোচ এ.কে.এম মাহমুদ ইমন নারী দলের কোচের দায়িত্বে আছেন। বিসিবি এই দায়িত্ব তুলে দিতে পারে ডমি'ঙ্গোর কাঁধে।\nতবে আপাতত নয়, ঘরের মাঠে পাকিস্তান সিরিজ ও নিউজিল্যান্ড সফরে ডমি'ঙ্গোই থাকবেন কোচের দায়িত্বে। এরপর আগামি বছরের শুরুতে\nসাকিব-তামিম'দের কোচের পদ থেকে সরিয়ে দেওয়া হবে এই প্রোটিয়া কোচকে। ততদিনে ওয়ানডে বিশ্বকাপের বাছাই পর্বের মিশন শেষে নারী দলও ফিরে আসবে।\nডমি'ঙ্গোকে ছাঁটাই করতে হলে তার পুরো এক বছরের বেতন পরিশোধ করতে হবে বিসিবিকে। চুক্তির শর্ত অনুযায়ী এই সুবিধা পাবেন তিনি।\nবিশ্বকাপের আগ মুহুর্তে ডমি'ঙ্গোর সাথে ২ বছরের চুক্তি করে বিসিবি। মাসে বেতন ১৭ হাজার ডলার। আনুষা'ঙ্গিক অন্যান্য খরচ মিলিয়ে তা ২০/২২ হাজার ডলারে পৌছায়।\nরাসেল ডমি'ঙ্গো চুক্তির শর্তের জন্য চাকরিতে টিকে যাব'েন, তবে অন্যান্য কোচদের বেলায় ছাড় দিতে চায় না বোর্ড। চাকরি হারাতে পারেন পেস বোলিং কোচ ওটিস গিবসন, ফিল্ডিং কোচ রায়ান কুকরা।


আনারসের খোসাতেই মিলবে পাঁচ জটিল রোগ মুক্তি\nপ্রকাশিত: মার্চ ২৪, ২০২১ ১১:১০ অপরাহ্ণ\nঢাকা : আনারসের খোসা আমাদের অনেক জটিল রোগ থেকে মুক্তি দিতে সক্ষম। এর খোসায় রয়েছে বহু গুণাগুণ, যা আমাদের শরীরের জন্য খুবই প্রয়োজনীয়। বর্তমান সময়ে বাজারে সহজলভ্য একটি ফল হচ্ছে আনারস। এই গরমে প্রশান্তি পেতে আমারা কমবেশি সবাই এই সুস্বাদু ও রসালো ফলটি খেয়ে থাকি। যা স্বাস্থ্যের জন্যও খুব উপকারী।\nজানেন কি, এমন কিছু ফল রয়েছে যার বীজ ও খোসা ফলের মতোই সমান পুষ্টিকর। এরকম ফলের মধ্যে অন্যতম হলো আনারস। কি অবাক হচ্ছেন? অবাক হলেও সত্যি, আনারসের খোসা আমাদের অনেক জটিল রোগ থেকে মুক্তি দিতে সক্ষম। এর খোসায় রয়েছে বহু গুণাগুণ, যা আমাদের শরীরের জন্য খুবই প্রয়োজনীয়। যদিও আমরা না জেনেই এর খোসাগুলো অকেজো মনে করে ফেলে দেই।\nচলুন এবার জেনে নেয়া যাক আনারসের খোসার স্বাস্থ্য উপকারিতা সম্পর্কে-\nরোগ প্রতিরোধ ক্ষমতা বৃদ্ধি : আনারস এবং তার খোসায় উচ্চমাত্রায় ভিটামিন সি থাকে, যা রোগ প্রতিরোধ ক্ষমতা বৃদ্ধিতে সহায়তা করে।\nহজম ক্ষমতা উন্নত করে : আনারসের রসালো অংশের চেয়ে খোসাটি অনেকটা শক্ত এবং স্বাদেও কিছুটা তেতো। তবে এই খোসা ফাইবারের অন্যতম উৎস, যা হজম ক্ষমতা বৃদ্ধিতে সহায়তা করে।\nঠাণ্ডা থেকে উপশম : আনারসের খোসাতে প্রচুর পরিমাণে ভিটামিন ও মিনারেল থাকে। তাই ঠাণ্ডা লাগলে তা থেকে বাঁচতে গ্রহণ করতে পারেন আনারস্বের খোসা।\nচোখ ভালো রাখে : আনারসের খোসায় থাকে বিটা ক্যারোটিন, যা চোখের রেটিনাকে ঠিক রাখতে সাহায্য করে। চোখের ম্যাকুলার ডিজেনারেশন রোগ হওয়া থেকে রক্ষা করে। এই সমান কার্যকরী গুণ আনারসের সুস্বাদু অংশেও থাকে।\nহার্টের সমস্যা দূর করে : আনারসের খোসায় প্রচুর পরিমাণে ভিটামিন সি থাকে, যা হৃদরোগ প্রতিরোধের জন্য দুর্দান্ত। আপনার যদি হার্ট এর সমস্যা থেকে থাকে তবে আপনি এটি খেতে পারেন।\nকীভাবে খাবেন? খোসা থেকে কাঁটাগুলোকে ভালোভাবে বার করে ফলের সঙ্গেই খোসা খেতে পারেন। অথবা কাঁটা অংশ বাদ দিয়ে গ্রাইন্ডারের মাধ্যমে রস বের করে খেতে পারেন। আবার আনারস খোসার চা তৈরি করেও খেতে পারেন। সূত্র: বোল্ডস্কাই


“I Can’t Breathe: Black Men Living and Dying in America”\nরবিবার রাতে সর্বপ্রথম মিনিয়াপোলিস পুলিশ প্রধান মেডারিয়া এরাডন্ডোর মুখোমুখী হলেন নিহত জর্জ ফ্লয়েডের ভাই ফিলোনিজ ফ্লয়েড। তিনি জানতে চান যে, তার নিহত ভাইয়ের ঘাতকেরা বিচারের সম্মুখীন হচ্ছে কিনা।\nনিষ্ঠুরভাবে হত্যার জন্যে দায়ী অপর তিন পুলিশ অফিসারকে গ্রেফতার করা হচ্ছে না কেন? জবাবে পুলিশ প্রধান বলেন, হত্যা মামলার বিষয়টি দেখভালের দায়িত্বে রয়েছেন মিনিয়াপোলিস কাউন্টি এটর্নি অফিস। তারাই সবকিছু করছেন আইনগত প্রক্রিয়া অনুযায়ী।\nফিলোনিজ ফ্লয়েড বলেছেন, চারজনকেই বরখাস্ত এবং গ্রেফতারের পর মামলায় অভিযুক্ত করার মত সকল ডক্যুমেন্ট সর্বসাধরণের মধ্যে ঘুরে বেড়াচ্ছে।সুতরাং শুধু একজনকে গ্রেফতারের মধ্য দিয়ে বিচারের প্রসঙ্গটিকে প্রশ্নবিদ্ধ করার অবকাশ থাকতে পারে না। গণমাধ্যমে প্রচার ও প্রকাশিত ভিডিওতেই অপর তিনজনের অবস্থান স্পষ্ট হয়েছে। তাদেরকে শুধু বরখাস্ত করা হয়েছে।\nএখন পর্যন্ত গ্রেফতার না করায় ক্ষোভ প্রশমিত হচ্ছে না বলে আন্দোলনকারিরা উল্লেখ করছেন।উল্লেখ্য, রবিবার রাতে সিএনএন-এ প্রচারিত বিশেষ অনুষ্ঠান “I Can’t Breathe: Black Men Living and Dying in America” এর মাধ্যমে ফ্লয়েডের ভাই এবং পুলিশ কমিশনারকে মুখোমুখী করা হয়েছিল। জানা গেছে, ডেরেক চোভিন নামক পুলিশ অফিসার কর্তৃক হাট দিয়ে ফ্লয়েডের গলাপেচে ধরে হত্যার নিষ্ঠুরতার জন্যে ডেরেককে থার্ড ডিগ্রি হত্যা মামলা এবং ফ্লয়েডকে হত্যার অভিযোগ দায়ের করা হয়েছে। তাকে শুক্রবার সকালে পুলিশ গ্রেফতারের আগে চাকরিচ্যুত করা হয়।\nশনিবার তাকে ৫ লাখ ডলার বন্ডে জামিনের নির্দেশ দেয়া হলেও আনুষ্ঠানিকতা সম্পন্ন হয়নি রবিবার রাত পর্যন্ত। শনিবার তাকে ৫ লাখ ডলার বন্ডে জামিনের নির্দেশ দেয়া হলেও আনুষ্ঠানিকতা সম্পন্ন হয়নি রবিবার রাত পর্যন্ত। ফ্লয়েডকে বর্ণ-বৈষম্যমূলক আচরণের মাধ্যমে হত্যার সময় পাশেই দাঁড়িয়ে ছিলেন আরো ৩ অফিসার। তাদেরকেও এই হত্যা মামলায় অভিযুক্ত করার দাবি রয়েছে রাজপথে।\nঅপরদিকে, মিনেসোটা স্টেট গভর্নর টিম ওয়ালজ রবিবার এক প্রেস ব্রিফিংয়ে বলেছেন, স্টেটের এটর্নি জেনারেল কীথ এলিসন এই মামলা পরিচালনার নেতৃত্ব দেবেন। এর আগে হেনেপিন কাউন্টি (হত্যা সংঘটিত হবার স্থান) এটর্নি মাইক ফ্রিম্যান বলেছেন, তিনিও কীথ এলিসনকেই এ মামলা পরিচালনার অনুরোধ জানিয়েছেন।\nকারণ, মাইক ফ্রিম্যান হলেন শ্বেতাঙ্গ এবং কীথ এলিসন কৃষ্ণাঙ্গ। বিচারিক প্রক্রিয়াকে আস্থাশীল রাখতেই কীথ এলিসনকে নেতৃত্ব দিতে হবে। এদিকে, রবিবার রাত ১১টায় সর্বশেষ তথ্য অনুযায়ী, কারফিউ ভঙ্গ করে হাজার হাজার মানুষ হোয়াইট হাউজের সামনে অবস্থান নিয়ে বিক্ষোভ দেখাচ্ছিলেন। তারা মুখোমুখী অবস্থানে পুলিশের। অগ্নি সংযোগের ঘটনাও ঘটেছে এ সময়।\nএ পরিস্থিতিতে হোয়াইট হাউজের সকল কর্মকর্তা-কর্মচারিকে জানানো হয়েছে নিজ নিজ পরিচয়পত্র লুকিয়ে রাখতে। হোয়াইট হাউজে হামলার আশংকায় পুরো এলাকা নিরাপত্তা বাহিনী দিয়ে ঘিরে রাখা হয়েছে শনিবার রাতের মতোই। দ্বিতীয় রজনীর মত রবিবারও কার্ফিউ জারি রয়েছে মিনিয়াপোলিস সিটিতে। তবে বিক্ষোভ থামেনি।\nঅপরদিকে, রবিবার সন্ধ্যা থেকে পুনরায় কারফিউ বহাল করা হয়েছে আগের রাতের ২৫ সিটির সাথে আরো ১৫ সিটিতে। অর্থাৎ করোনার কারণে লকডাউন উঠিয়ে নিলেও আন্দোলনের কারণে পুনরায় মানুষের স্বাভাবিক চলাচলের গতি রুদ্ধ করা হয়েছে।\nগভীর রাতে পাওয়া তথ্য অনুযায়ী, কার্ফিউ ভেঙ্গে আন্দোলনকারিরা পুলিশের মুখোমুখী এবং পুলিশের গাড়িসহ আশপাশের ব্যবসা-প্রতিষ্ঠানে হামলা ও ভাঙচুরের ঘটনায় লিপ্ত রয়েছে ওয়াশিংটন ডিসি, ফিলাডেলফিয়া, লসএঞ্জেলেস, মিলওয়াকি, মায়ামী-ডেড কাউন্টি, আটলান্টা, সিয়াটল, পোর্টল্যান্ড, সান্তা মণিকা, সানফ্রান্সিসকো, শিকাগো, কলম্বিয়া, ওরেঞ্জবার্গ, ক্লিভল্যান্ড, টেনেসীর অস্টিনে। রবিবার রাত পর্যন্ত গত ৬ দিনের এ আন্দোলনে গ্রেফতার হয়েছেন ৪১০০ জন। সিটি ও স্টেট পুলিশের পক্ষ থেকে এ তথ্য জানা গেছে।\nপ্রবাসীদের ইকামা এবং ভিসার মেয়াদ তিন মাস বাড়িয়েছে সৌদি আরব। July 7, 2020\nকরোনা সংক্রমণের লাগাম টানতে পারছে না ভারত। July 7, 2020\nযুক্তরাষ্ট্রে অধ্যয়নরত বিদেশি শিক্ষার্থীদের যুক্তরাষ্ট্র ছেড়ে যেতে হবে। July 7, 2020\nপ্রধানমন্ত্রীর দুর্নীতিবিরোধী অবস্থান দেশ-বিদেশে প্রশংসিত July 7, 2020\nমহামারি করোনার মধ্যে বিএনপি মাঠে নেই আছে টিভিতে July 7, 2020\nকরোনাকালীন সময়ে মহাসংকটে পড়েছে মধ্যবিত্ত পরিবারগুলো। July 7, 2020\nযশোর-৬ (কেশবপুর) ও বগুড়া-১ (সারিয়াকান্দি-সোনাতলা) আসনের উপনির্বাচনে জয়ের ধারা অব্যাহত রাখতে চায় আওয়ামী লীগ। July 7, 2020\nযুক্তরাষ্ট্র আ. লীগের দুই নেতার ব্যাংক লুট ! July 6, 2020\nনিউইয়র্কের নিউজার্সি সিটি সংলগ্ন এলাকায় হাডসন নদী থেকে গত শনিবার দুটি মৃতদেহ উদ্ধার করেছে স্থানীয় পুলিশ। July 6, 2020\nখুবই সীমিত সংখ্যক’ হাজির অংশগ্রহণে হজ অনুষ্ঠিত হবে। কারা হজের সুযোগ পাবেন তা নির্ধারণে মঙ্গলবার থেকে শুরু হচ্ছে নিবন্ধন। July 6, 2020\nনিউজিল্যান্ডের মসজিদে ভয়াবহ বন্দুক হামলা ব্রেন্টন ট্যারেন্টকে আগামী ২৪ আগস্ট মৃত্যুদণ্ড দেয়া হবে।\nবাইরে বের হওয়ার ক্ষেত্রে কিছু ভুল করোনা সংক্রমণের বিপদ বাড়াতে পারে\nArchives Select Month July 2020 (95) June 2020 (394) May 2020 (467) April 2020 (449) March 2020 (433) February 2020 (140) January 2020 (329) December 2019 (317) November 2019 (354) October 2019 (327)\nবাস ও মিনিবাসের ভাড়া ৬০ শতাংশ বাড়িয়ে প্রজ্ঞাপন জারি করা হয়েছে।\nপ্রতিবাদকারীদের সঙ্গে সংহতি জানিয়ে অনন্য দৃষ্টান্ত স্থাপন করেছে নিউইয়র্ক ও মিয়ামির পুলিশ।


প্রকাশের সময় : May 8, 2021, 10:46 am\nআপডেট সময় : May 8, 2021 at 10:47 am\nইউএনবি : আমের রাজধানী হিসেবে পরিচিত রাজশাহীতে এবার আম পাড়া শুরু হচ্ছে আগামী ১৫ মে থেকে। ওই দিন থেকে পর্যায়ক্রমে ৭ ধাপে বিভিন্ন জাতের সুস্বাদু পরিপক্ক আম গাছ থেকে পাড়া হবে। বৃহস্পতিবার রাজশাহী জেলা প্রশাসকের সম্মেলন কক্ষে আয়োজিত এক বিশেষ সভায় আম পাড়া নিয়ে এই সিদ্ধান্ত গ্রহণ করা হয়। সভায় সভাপতিত্ব করেন রাজশাহী জেলা প্রশাসক মো. আব্দুল জলিল।\nসিদ্ধান্ত অনুযায়ী, আগামী ১৫ মে থেকে পর্যায়ক্রমে বিভিন্ন জাতের আম পাড়া শুরু হবে। তবে কোনো আম আগে পাকলে স্ব-স্ব উপজেলা নির্বাহী কর্মকর্তাকে (ইউএনও) জানাতে হবে। রাজশাহীতে সাধারণত সবার আগে পাকে গুটি জাতের আম।\nপজলা প্রশাসনের সিদ্ধান্ত অনুযায়ী, এবার আগামী ১৫ মে থেকে এই আমটি পাড়তে পারবেন চাষিরা। আর উন্নতজাতের আমগুলোর মধ্যে গোপালভোগ ২০ মে, রানিপছন্দ ২৫ মে, লক্ষণভোগ বা লখনা পাড়া যাবে ২৫ মে থেকে এবং খিরসাপাত বা হিমসাগর ২৮ মে থেকে পাড়া যাবে। এছাড়া ল্যাংড়া আম ৬ জুন, আম্রপালি এবং ফজলি ১৫ জুন থেকে পাড়া যাবে। আর সবার শেষে ১০ জুলাই থেকে পাড়া যাবে আশ্বিনা ও বারি-৪ জাতের আম।\nরাজশাহী জেলা প্রশাসক মো. আব্দুল জলিল বলেন, তিনি খোঁজ নিয়ে দেখেছেন, গত কয়েক বছর থেকে আম নামানোর তারিখ নির্ধারণ করে দেয়ার কারণে ঢাকাসহ সারাদেশের ক্রেতাদের আস্থা অর্জন করা সম্ভব হয়েছে। তারা নিশ্চিত ছিলেন যে, কোনো রাসায়নিক মিশিয়ে রাজশাহীর আম পাকানো হয়নি, এটা প্রাকৃতিকভাবেই পেকেছে। ফলে রাজশাহীর আমের সুনাম অক্ষুণœ ছিল। তাই এবারও থাকবে।\nজেলা কৃষি স¤প্রসারণ অধিদপ্ততর সূত্রে জানা গেছে, চলতি মৌসুমে রাজশাহীতে ৩৭০ হেক্টর বাড়িয়ে ১৭ হাজার ৯৪৩ হেক্টর জমিতে আম চাষের লক্ষ্যমাত্রা নির্ধারণ করা হয়েছে। গত বছর ১৭ হাজার ৫৭৩ হেক্টর জমিতে আম চাষের লক্ষ্যমাত্রা ছিল। এবার উৎপাদনের লক্ষ্যমাত্রা ধরা হয়েছে হেক্টর প্রতি ১১ দশমিক ৯ মেট্রিক টন। প্রাকৃতিক দুর্যোগ না হলে এই লক্ষ্যমাত্রা অর্জনে কোনো সমস্য হবে না বলেও মতামত রাজশাহী কৃষি বিভাগের কর্মকর্তাদের।


ধর্ম — মুক্তকথা\nমুক্তকথা >ফ্রান্সসহ ইউরোপে পবিত্র রামাদান শুরু হচ্ছে ১৭ মে বৃহস্পতিবার থেকে। অর্থাৎ ১৬মে বুধবার রাতে হবে প্রথম তারাবিহ। সৌদি সরকারের ঘোষনা মতে মক্কা ও মাদীনায় বুধবার প্রথম তারাবীহ হবে। সৌদি আরবের সঙ্গে মিল রেখে মধ্যপ্রাচ্যের অন্যান্য দেশ, ব্রিটেন, ফ্রান্সসহ ইউরোপ ও আমেরিকার মুসলিম কমিউনিটি রোজা শুরু করে থাকেন। এদিকে আজRead More\nপ্রেসিডেন্ট ড. এপিজে আব্দুল কালামের ইফতার পার্টি! ২০০২ সালে ড. আবুল পাকির জয়নুলাবেদিন আব্দুল কালাম যখন ভারতবর্ষের প্রেসিডেন্টের পদ নিয়েছিলেন, তখন রমজান এসেছিল শীতের শুরুতে। ভারতীয় প্রেসিডেন্টের জন্য এটা একটা নিয়মিত রেওয়াজ যে তিনি একটি ইফতার পার্টির আয়োজন করবেন। একদিন ড. কালাম তাঁর সচিব মি. নায়রাকে বললেন, কেন তিনি একটিRead More\nফ্রান্সসহ ইউরোপে পবিত্র রামাদান শুরু হচ্ছে শনিবার থেকে। শুক্রবার রাতে হবে প্রথম তারাবিহ। সৌদি সরকারের ঘোষনা মতে মক্কা ও মাদীনায় শুক্রবার প্রথম তারাবীহ হবে। সৌদি আরবের সঙ্গে মিল রেখে মধ্যপ্রাচ্যের অন্যান্য দেশ, ব্রিটেন, ফ্রান্সসহ ইউরোপ ও আমেরিকার মুসলিম কমিউনিটি রোজা শুরু করে থাকেন। ইউরোপের মুসলিমরা ৩০ বছরের মধ্যে সবচেয়ে দীর্ঘRead More\nঅধ্যাপক ড. হাফেজ এ বি এম হিজবুল্লাহ শবেবরাতের শাব্দিক বিশ্লেষণ : ‘শবেবরাত’ দু’টি শব্দের সমষ্টি। প্রথম শব্দটি অর্থাৎ ‘শব’ ফারসি শব্দ, যার অর্থ রাত রজনী। দ্বিতীয় শব্দটি অর্থাৎ ‘বরাত’ আরবি শব্দ, যার অর্থ মুক্তি। এভাবে শবেবরাত অর্থ মুক্তির রাত। বাংলা ভাষায় বরাত শব্দটি ব্যবহৃত ও প্রচলিত যার অর্থ ভাগ্য, অদৃষ্ট।Read More\nআগামীকাল বুধবার পবিত্র আশুরা। কারবালার শোকাবহ ঘটনাবহুল এ দিনটি মুসলমানদের কাছে ধর্মীয়ভাবে বিশেষ তাৎপর্যপূর্ণ। মুসলিম বিশ্বে ত্যাগ ও শোকের প্রতীকের পাশাপাশি বিশেষ পবিত্র দিবস হিসেবে দিনটি পালন করা হয়। বাংলাদেশেও আগামীকাল যথাযোগ্য মর্যাদায় পবিত্র আশুরা পালিত হবে। প্রায় এক হাজার ৩৩৪ বছর আগে এই দিনে মহানবী হযরত মুহাম্মদ (সা.)-এর দৌহিত্রRead More\nদেবী দুর্গাকে বিসর্জনের মধ্য দিয়ে সনাতন ধর্মাম্বলীদের ধর্মীয় উৎসব দুর্গাপূজা শেষ হলো\n‘দুর্গতিনাশিনী’ দেবী দুর্গাকে বিসর্জনের মধ্য দিয়ে সনাতন ধর্মাম্বলীদের সবচেয়ে বড় ধর্মীয় উৎসব শারদীয় দুর্গাপূজার আনুষ্ঠানিকতা শেষ হলো। মঙ্গলবার চোখের জলে ‘মা দুর্গাকে’ বিদায় জানানো হয়। মঙ্গলবার রাজধানী ঢাকাসহ সারাদেশে ধর্মীয় রীতি অনুযায়ী বিভিন্ন নদী, খাল, বিল, পুকুর এবং জলাশয়ে প্রতিমা বিসর্জন দেয়া হয়েছে। গত ৭ অক্টোবর মহাষষ্ঠীর মাধ্যমে পাঁচ দিনেরRead More\nকুরবানী: আমল ও ফযিলাত\n__হাবীবুল্লাহ মুহাম্মাদ ইকবাল إن الحمد لله والصلاة والسلام على رسول الله وعلى آله وصحبه أجمعين أما بعد : কুরবানী আল্লাহ রাব্বুল আলামীনের পক্ষ থেকে এক বিশেষ অনুগ্রহ। কেননা বান্দাহ কুরবানীর মাধ্যমে আল্লাহর নিকটবর্তী হতে পারে। কুরবান শব্দটি কুরবুন শব্দ থেকে উৎকলিত। অর্থাৎ নিকটবর্তী হওয়া, সান্নিধ্য লাভ করা। যেহেতু আল্লাহর নৈকট্যRead More\nমুহাম্মদ ছাইফুল্লাহ আল্লাহ তাআলা মানুষকে তাঁর প্রতি আনুগত্য প্রকাশ করার শিক্ষা এভাবে উল্লেখ করেছেন, যা কুরআনে এসেছে, ‘নিশ্চয়ই আমার নামাজ, আমার কুরবানি, আমার জীবন, আমর মৃত্যু সব কিছুই সমগ্র বিশ্বজাহানের প্রভু আল্লাহ তাআলার জন্য।’ কুরআনের শিক্ষার আলোকে ত্যাগ, তিতিক্ষার মাধ্যমে মানুষের সর্বাধিক প্রিয়বস্তু আল্লাহর সন্তুষ্টির উদ্দেশ্যে তাঁর নামে উৎসর্গ করাইRead More\nফ্রান্সসহ ইউরোপের দেশসমূহে ঈদুল আযহা ১২ সেপ্টেম্বর এবং বাংলাদেশে ১৩ সেপ্টেম্বর\nসৌদি আরবসহ মধ্যপ্রাচ্যের দেশগুলো এবং ফ্রান্সসহ ইউরোপের দেশগুলোতে মুসলমানদের অন্যতম বৃহৎ ধর্মীয় উৎসব ঈদুল আযহা পালিত হবে ১২ সেপ্টেম্বর সোমবার। সৌদি আরবের আকাশে আজ ১লা সেপ্টেম্বর বৃহস্পতিবার কোথাও জিলহজ মাসের চাঁদ দেখা যায়নি। তাই জিলকদ মাস ৩০ দিন পূর্ণ হল এবং ১২ সেপ্টেম্বর সৌদি আরবে পালিত হবে ঈদুল আযহা ।Read More


সাতক্ষীরা জেলা ছাত্রলী;গের এক সময়ের দাপু;টে নেতা শেখ মারুফ হাসান মিঠু এখন ধুকে ধুকে মৃ;ত্যুর পথযাত্রী। স্ট্রোক করে শরীরের ডান পাশ প্যারা;লাইজ হয়ে গেছেন তার। এতে করে দিন দিন শুকিয়ে যাচ্ছেন তিনি। সাবেক এই নেতার\nচিকিৎসার জন্য পাশে দাঁড়ি;য়েছেন সাতক্ষীরা জেলা প্রশাসক এস.এম মোস্তফা কামাল। মঙ্গলবার চিকিৎসার জন্য একটি সহায়তার চেকও তুলে দেন তিনি।\nশেখ মারুফ হাসান মিঠু সাতক্ষীরা শহরের সুলতানপুর ঝিলপাড়া এলাকার মৃ;ত শেখ রেদওয়ান আলীর ছেলে। ১৯৯২ থেকে ২০০২ সাল পর্যন্ত ততৃীয় মেয়াদে টানা ১০ বছর সাতক্ষীরা জেলা ছাত্রলীগের সভাপতির দায়িত্ব পালন করেন মি;ঠু। বর্তমানে জেলা স্বেচ্ছাসেবক লীগের সভাপতির দায়িত্ব পালন করছেন।\nসাতক্ষীরার ছাত্রলীগের দুর্দিনে রাজপথে ভূমিকা রেখেছেন। এখন অসুস্থ হয়ে বাড়িতে। তার সুচিকিৎসার জন্য সাবেক স্বাস্থ্যমন্ত্রী সাতক্ষীরা-৩ আসনের সংসদ সদস্য ডা. আ.ফ.ম রুহুল হক স্যার আশ্বস্ত করেছেন। সার্বক্ষণিক খোঁজখবর রাখছেন। ত্যাগী ও পরীক্ষিত এই ছাত্র নেতার চিকিৎসার জন্য প্রধানমন্ত্রীর দৃষ্টি আ;ক;র্ষণ করছি।\nঅসুস্থ হয়ে বাড়িতে থাকা সাবেক ছাত্রলীগ নেতা শেখ মারুফ হাসান মিঠু জানান, নেতাকর্মীরা খোঁজখবর রাখেন। দুই বছর আগে স্ট্রোক করার পর শরীরের ডান পাশ অবস হয়ে পড়ে। এরপর ঢাকা ও ভারতে গিয়ে চিকিৎসা করেছি। তারপর\nকরোনার শুরু হওয়ার পর আর চিকিৎসার জন্য কোথাও যেতে পারিনি। প্রধানমন্ত্রীর কাছে আবেদন দিয়েছি। আশা করছি, আমাদের নেত্রী আমার দিকে তাকাবেন।\nসাতক্ষীরা সদর উপজেলা পরিষদের চেয়ারম্যান ও সাবেক জেলা ছাত্রলীগের সাধারণ সম্পাদক আসাদুজ্জামান বাবু বলেন, ত্যাগী ছাত্র নেতা মিঠু। ১৯৯৬ সালের জেলা ছাত্রলীগের কমিটিতে মিঠু ভাই সভাপতি ছিলেন, আমি\nসাধারণ সম্পাদক ছিলাম। নেতাকর্মী নিয়ে রাজপথ কাঁপিয়েছি একসঙ্গে। এরপর তিনি হঠাৎ অসুস্থ হয়ে পড়েন। অসুস্থ হওয়ার পর তার বাড়িতে গিয়ে খোঁজখবর রাখাসহ সার্বিক সহযোগিতা করছি।\nসাতক্ষীরার জেলা প্রশাসক এস.এম মোস্তফা কামাল জাগো নিউজকে বলেন, শেখ মারুফ হাসান মিঠুর বাড়িতে গিয়েও খোঁজখবর নিয়েছি। সাবেক এই ছাত্রনেতার সুচিকিৎসার জন্য রাজধানীর নিউরোসায়েন্স হাসপাতালের পরিচালক দ্বীন\nমোহাম্মদের সঙ্গেও আলোচনা করেছি। জেলা প্রশাসনের পক্ষ থেকে আর্থিকভাবে সহায়তা করা হয়েছে। তাছাড়া প্রধানমন্ত্রীর কার্যালয়েও সহযোগিতার জন্য আবেদন পাঠানো হয়েছে।\nএ প্রসঙ্গে সাতক্ষীরা-৩ আসনের সংসদ সদস্য সাবেক স্বাস্থ্যমন্ত্রী ডা. আ.ফ.ম রুহুল হক জাগো নিউজকে বলেন, মিঠুকে ঢাকায় আসার জন্য বলেছি অনেক আগেই।\nসাতক্ষীরায় থাকলে সুস্থ হতে পারবে না। চিকিৎসার জন্য সব ধরনের সহযোগিতা করবো। সে এখনও ঢাকায় আসেনি। আমি মনে করি সুচিকিৎসা পেলে তার সুস্থ হওয়া সম্ভব। প্রধানমন্ত্রীর কাছে মিঠুর সহযোগিতার জন্য একটি আবেদনও দেয়া হয়েছে।\nনানাবিধ 164 বাংলাদেশ 605


এই আয়াতে আল্লাহ তাআলা মাত্র একজন ফেরেশতার কথা বলেছেন। অন্য আয়াতে এসেছে, ‘যারা নিজের প্রতি অবিচার করে, ফেরেশতারা তাদের রুহ কবজ করে বলে, তোমরা কী অবস্থায় ছিলে...?’ (সুরা : নিসা, আয়াত : ৯৭)\nএ আয়াতে রুহ কবজকারী ফেরেশতার ক্ষেত্রে বহুবচন ব্যবহার করা হয়েছে। অনুরূপ বহুবচন ব্যবহৃত হয়েছে সুরা মুহাম্মদের ২৭, সুরা আনআমের ৬১ নম্বর আয়াতসহ আরো একাধিক আয়াতে। এর আলোকে বোঝা যায়, জান কবজকারী মালাকুল মাউতের সঙ্গে বহু ফেরেশতা রয়েছেন। বিষয়টি স্পষ্টভাবে এক হাদিসে বর্ণিত হয়েছে, বারা বিন আজেব (রা.) থেকে বর্ণিত। তিনি বলেন, “...মুমিন বান্দা যখন দুনিয়াকে বিদায় দিয়ে আখিরাতের যাত্রী হতে থাকে, তখন উজ্জ্বল চেহারাবিশিষ্ট একদল ফেরেশতা আসমান থেকে তার কাছে আসেন। যাঁদের চেহারা সূর্যের মতো। তাঁদের সঙ্গে বেহেশতের কাফনসমূহের একটি কাফন থাকে। বেহেশতের সুগন্ধিগুলোর একটি তাঁদের সঙ্গে থাকে। তাঁরা সে ব্যক্তি থেকে দৃষ্টির দূরত্ব পরিমাণ দূরে অবস্থান করেন। এরপর মালাকুল মাউত (মৃত্যুর দায়িত্বপ্রাপ্ত ফেরেশতা) আসেন। তিনি তার মাথার কাছে বসেন এবং বলেন, হে পবিত্র আত্মা! বের হয়ে এসো আল্লাহর ক্ষমা ও সন্তুষ্টির দিকে। রাসুল (সা.) বলেন, তখন তার রুহ বের হয়ে আসে যেমনভাবে মশক থেকে পানি বের হয়ে আসে। তখন মৃত্যুর ফেরেশতা তাকে গ্রহণ করেন এবং এক মুহৃর্তের জন্যও ফেরেশতারা তাকে মৃত্যুর ফেরেশতার হাতে থাকতে দেন না; বরং তাঁরা নিজেরাই তাকে গ্রহণ করেন এবং তাকে ওই কাফনের কাপড় ও ওই সুগন্ধির মাঝে রাখেন। ফলে তার থেকে পৃথিবীর সব সুগন্ধির চেয়ে উত্তম মেশকের সুগন্ধ বের হতে থাকে। রাসুল (সা.) বলেন, তাকে নিয়ে ফেরেশতারা ওপরে উঠতে থাকেন...।’


সেনাবাহিনীকে দলীয় স্বার্থে ব্যবহার করতে দেয়া হবে না: সেনাকুঞ্জে প্রধানমন্ত্রী » GoyendaReport.Com\nসেনাবাহিনীকে দলীয় স্বার্থে ব্যবহার করতে দেয়া হবে না: সেনাকুঞ্জে প্রধানমন্ত্রী\nসংবিধান ও গণতান্ত্রিক ধারাবাহিকতা রক্ষা করতে যে কোনো হুমকি মোকাবিলায় সশস্ত্র বাহিনীকে প্রস্তুত থাকার নির্দেশ দিয়েছেন প্রধানমন্ত্রী শেখ হাসিনা। সকালে সেনাকুঞ্জে সশস্ত্র বাহিনীর কর্মকর্তাদের তিনি এ নির্দেশ দেন।\nপ্রধানমন্ত্রী বলেন, আর কোনো অগণতান্ত্রিক শক্তি যেন সশস্ত্র বাহিনীকে ব্যবহার করে ক্ষমতা কুক্ষিগত করতে না পারে তা নিশ্চিত করতে হবে। অতীতে সশস্ত্র বাহিনীর পিঠে সওয়ার হয়ে নিরীহ জনগনের ওপর সামরিক শাসন, স্বৈর-শাসন এবং সন্ত্রাসের খড়্গ নেমে এসেছিল বলেও উল্লেখ করেন তিনি।\nবর্তমান সরকার সশস্ত্র বাহিনীকে কোনো অবস্থাতেই দলীয় স্বার্থে ব্যবহৃত হতে দেবে না বলে কঠোর অবস্থানের কথা জানান প্রধানমন্ত্রী।\nশেখ হাসিনা বলেন, স্বাধীনতা ও সার্বভৌমত্বের প্রতীক সশস্ত্র বাহিনীকে যে কোনো অনাকাঙ্ক্ষিত হস্তক্ষেপের উর্দ্ধে রাখা হবে। সশস্ত্র বাহিনীর সিনিয়র হতে জুনিয়র পর্যন্ত সব সদস্যকে মুক্তিযুদ্ধের চেতনায় গড়ে তুলতে হবে।\nসম্প্রতি বিএনপি-জামায়াতের তাণ্ডবের কথা তুলে ধরে প্রধানমন্ত্রী বলেন, জাতির এই সন্ধিক্ষণে সিদ্ধান্ত নিতে হবে আমরা জঙ্গীবাদী রাষ্ট্র চাই নাকি গণতান্ত্রিক ও প্রগতিশীল রাষ্ট্র চাই।\nপ্রধানমন্ত্রী বলেন, ‘সশস্ত্র বাহিনী আমাদের একটি জাতীয় প্রতিষ্ঠান। এর নিজস্ব ভাবমূর্তিসহ পেশাগত দিক থেকে দক্ষ করে গড়ে তোলার ক্ষেত্রে যা প্রয়োজন, তা আমরা করব। সশস্ত্র বাহিনীর সব কার্যক্রম ও ব্যবস্থাপনার প্রাতিষ্ঠানিক রূপ দেওয়ার স্বার্থে একে রাজনৈতিক প্রভাবমুক্ত রাখা অপরিহার্য।’\nপ্রধানমন্ত্রী আজ সকাল সাড়ে নয়টায় সেনাকুঞ্জে যান। সেখানে সেনাবাহিনী-প্রধান জেনারেল ইকবাল করিম ভূঁইয়া, নৌবাহিনী-প্রধান ভাইস অ্যাডমিরাল এম ফরিদ হাবিব, বিমানবাহিনীর ভারপ্রাপ্ত প্রধান এয়ার ভাইস মার্শাল আবু এসরার, সশস্ত্র বাহিনী বিভাগের পিএসও (প্রিন্সিপাল স্টাফ অফিসার) লে. জেনারেল আবু বেলাল মো. শফিউল হক প্রধানমন্ত্রীকে স্বাগত জানান।\nঅনুষ্ঠানের শুরুতে প্রয়াত রাষ্ট্রপতির প্রতি সম্মান জানাতে এক মিনিট নীরবতা পালন করা হয়। পরে তিন বাহিনীর প্রধানেরা সংক্ষিপ্ত বক্তব্য দেন। অনুষ্ঠানে প্রধানমন্ত্রীর মুখ্য সচিব, সামরিক সচিব, প্রেস সচিব এবং ঢাকা গ্যারিসন এলাকার দায়িত্বশীল ঊর্ধ্বতন কর্মকর্তারা উপস্থিত ছিলেন।\n৩৬ ঘণ্টা হরতালে রাজধানী জুড়ে কড়া নিরাপত্তা বলয় অলিম্পিকে খেলোয়াড়দের উৎসাহ দিতে মাঠে থাকবেন প্রধানমন্ত্রী


স্বাস্থ্যবিধি নিশ্চিত করতে এক স্থানেই ৫৬ গরু কোরবানি - banglanews24.com\nস্বাস্থ্যবিধি নিশ্চিত করতে এক স্থানেই ৫৬ গরু কোরবানি\nআপডেট: ১৮১০ ঘণ্টা, আগস্ট ১, ২০২০\nএক স্থানেই ৫৬ গরু কোরবানি\nবাগেরহাট: সারাবিশ্ব থমকে আছে এক করোনা ভাইরাসে। বৈশ্বিক এই মহামারিতে কে কী করবে, কীভাবে বাঁচবে- এই নিয়ে সবাই চিন্তিত! এর মধ্যে মুসলিম বিশ্বের অন্যতম বৃহত্তম উৎসব ঈদুল আজহা।\nআর ঈদুল আজহার ধর্মীয় নিয়ম হচ্ছে পশু কোরবানি করা।\nকরোনার মধ্যেও থেমে নেই আল্লাহর সন্তুষ্টি অর্জনের জন্য পশু জবাই বা কোরবানি। বাগেরহাটেও হাজার হাজার পশু কোরবানি করেছে ধর্মপ্রাণ মুসলিমরা। করোনা সংক্রমন প্রতিরোধ, পরিবেশ দূষিত না করা ও সঠিকভাবে চামড়া সংরক্ষনের জন্য বাগেরহাট শহরের সরুই মাদরাসা কর্তৃপক্ষ বিশেষ ব্যবস্থা গ্রহণ করেছেন।\nশনিবার (০১ আগস্ট) ঈদের নামাজ শেষে এই মাদরাসা চত্বরেই স্বাস্থ্যবিধি নিশ্চিত করে ৫৬ গরু জবাই করা হয়েছে। বিধিসম্মত সবাই নিজেদের গরু এখানে এনে জবাই করে ভাগ করে মাংস নিয়ে গেছেন। মাদরাসা কর্তৃপক্ষের স্বেচ্ছাসেবকরা পশুর বর্জ্য নির্দিষ্ট পদ্ধতিতে অপসারণ করেছেন দূর্গন্ধ ছড়ানোর আগেই। কোনো ঝামেলা ছাড়া নিজেদের কোরবানির পশু মাদরাসা কর্তৃপক্ষের মাধ্যমে জবাই করতে পেরে খুশি অনেকেই। এলাকাবাসীও খুশি রাস্তায় ও পথে ঘাটে পশুর ময়লা না থাকায়।\nস্বাস্থ্যবিধি মেনে বাগেরহাট শহরের ঐতিহ্যবাহী সরুই মাদ্রাসা চত্ত্বরে পশু কোরবানি দেওয়ার খবর পেয়ে বাগেরহাট জেলা প্রশাসক মো. মামুনুর রশীদ ঘটনাস্থল পরিদর্শন করেন। এ সময় সদর উপজেলা নির্বাহী কর্মকর্তা মুহাম্মদ মুছাব্বেরুল ইসলাম, মাদ্রাসা ব্যবস্থাপনা কমিটির সভাপতি মো. ফিরোজুল ইসলাম, সাধারণ সম্পাদক এ বাকি তালুকদারসহ স্থানীয় গণ্যমান্য ব্যক্তিরা উপস্থিত ছিলেন। এ সময় জেলা প্রশাসক স্বাস্থ্যবিধি মেনে পশু কোরবানি দেওয়ায় সন্তোষ প্রকাশ করেন।\nসরুই মাদ্রাসা ব্যবস্থাপনা কমিটির সভাপতি মো. ফিরোজুল ইসলাম বলেন, শহরের বিভিন্ন পাড়া ও মহল্লায় যারা কোরবানি দেবেন, তাদের সঙ্গে আলোচনা করে আমরা সরকারি নির্দেশ অনুযায়ী স্বাস্থ্যবিধি মেনে মাদ্রাসা চত্ত্বরে কোরবারির ব্যবস্থা করেছি। এবার নির্দিষ্ট এই স্থানে ৫৬ টি পশু (গরু) কোরবানি দেওয়া হয়েছে। এছাড়া বর্জ্য অপসারন ও পরিস্কার পরিচ্ছন্নতারও ব্যবস্থা নেওয়া হয়েছে।\nআগামী কোরবানিতেও একই ব্যবস্থা চালু রাখার আশা ব্যক্ত করেন তিনি। এছাড়া পরিবেশের ভারসাম্য রক্ষা ও সঠিকভাবে চামড়া সংরক্ষনের জন্য প্রত্যেকটি জেলা ও উপজেলা শহরের এই ব্যবস্থা চালুর দাবি জানান সরুই মাদ্রাসা ব্যবস্থাপনা কমিটির সভাপতি ।\nবাংলাদেশ সময়: ১৮১০ ঘণ্টা, আগস্ট ০১, ২০২০


যুক্তরাষ্ট্রে নিউইয়র্ক পুলিশ বাহিনীতে সার্জেন্ট পদে পদোন্নতি পেয়েছেন বাংলাদেশি বংশোদ্ভুত কবি ও লেখক ড. রাজুব ভৌমিক।\nবৃহস্পতিবার (১৮ মার্চ) ড. রাজুব ভৌমিক সার্জেন্ট পদে শপথ গ্রহণ করেন। কুইন্সের পুলিশ একাডেমিতে পুলিশ কমিশনার ডেরমট শে’র উপস্থিতিতে তাকে পদোন্নতি দেওয়া হয়।\nঅনুষ্ঠানে বাংলাদেশি-আমেরিকান পুলিশ অ্যাসোসিয়েশনের (বাপা) নেতৃবৃন্দ উপস্থিত ছিলেন। সার্জেন্ট পদে শপথ নেওয়ার পর রাজুব ভৌমিক বলেন, ‘একজন বাংলাদেশি হিসেবে এই পদে শপথ নিতে পেরে আমি গর্বিত।’\nএর আগে রাজুব ভৌমিক পুলিশ অফিসার হিসেবে নিউইয়র্ক সিটি পুলিশ ডিপার্টমেন্টে (এনওয়াইপিডি) কাউন্টার টেরোরিজম অফিসার হিসেবে আট বছর কর্মরত ছিলেন।\nকবি ও লেখক, অধ্যাপক ড. রাজুব ভৌমিকের জন্ম বাংলাদেশের নোয়াখালী জেলায়। বর্তমানে তিনি নিউইয়র্কে বসবাস করছেন। ড. রাজুব ভৌমিকের বিভিন্ন ভাষায় প্রকাশিত গ্রন্থের সংখ্যা পঁচিশটিরও বেশি। সিটি ইউনিভার্সিটি অব নিউইয়র্কে তার প্রকাশিত তিনটি পাঠ্যপুস্তক নিয়মিত পড়ানো হয়।\nবর্তমানে নিউইয়র্ক পুলিশে দুই শতাধিক বাংলাদেশি-আমেরিকান নিয়মিত অফিসার ও সহস্রাধিক বাংলাদেশি ট্রাফিক এজেন্ট রয়েছেন। ট্রাফিক বিভাগের নির্বাহী কর্মকর্তা ম্যানেজার পদেও দায়িত্ব পালন করছেন বেশ কয়েকজন বাংলাদেশি-আমেরিকান।


'শোককে শক্তিতে পরিণত করে এগিয়ে যেতে চাই'- নোবিপ্রবি উপাচার্য\n❏ শনিবার, আগস্ট ১৫, ২০২০ ☵ শিক্ষাঙ্গন\nএস আহমেদ ফাহিম, নোবিপ্রবি প্রতিনিধিঃ নোয়াখালী বিজ্ঞান ও প্রযুক্তি বিশ্ববিদ্যালয়ে (নোবিপ্রবি) নানা আয়োজনের মধ্য দিয়ে যথাযোগ্য মর্যাদায় জাতির জনক বঙ্গবন্ধু শেখ মুজিবুর রহমানের ৪৫ তম শাহাদাৎ বার্ষিকী ও জাতীয় শোক দিবস পালিত হয়েছে।\nশনিবার (১৫ আগস্ট) সকালে জাতীয় পতাকা অর্ধনমিতকরণ ও কালো পতাকা উত্তোলন শেষে প্রশাসনিক ভবনের সামনে থেকে শোক র‍্যালি শুরু হয়। নোবিপ্রবি উপাচার্য প্রফেসর ড. মো. দিদার উল আলমের নেতৃত্বে শোক র‍্যালিটি বঙ্গবন্ধু শেখ মুজিবুর রহমানের স্মৃতি স্তম্ভে পুষ্পস্তবক অর্পণের মধ্যে দিয়ে শেষ হয়।\nর‍্যালিতে অনুষদসমূহের ডিন, ইনস্টিটিউটসমূহের পরিচালক, রেজিস্ট্রার, বিভিন্ন বিভাগের চেয়ারম্যানবৃন্দ, হলসমূহের প্রভোস্টবৃন্দ, প্রক্টর, দপ্তরসমূহের পরিচালক, শিক্ষক সমিতি ও অফিসার্স এসোসিয়েশনের নেতৃবৃন্দসহ ছাত্র-শিক্ষক, কর্মকর্তা-কর্মচারীবৃন্দ অংশ নেয়।পরবর্তীতে নোবিপ্রবি নীল দল, স্বাধীনতা শিক্ষক পরিষদ নোবিপ্রবি অফিসার্স এসোসিয়েশন, নোবিপ্রবি সাংবাদিক সমিতি সহ বিভিন্ন সংগঠনের পক্ষ থেকে বঙ্গবন্ধুর প্রতিকৃতিতে শ্রদ্ধাঞ্জলি নিবেদন করা হয়।\nবঙ্গবন্ধুর ম্যুরালে পুষ্পার্ঘ অর্পণ শেষে প্রশাসনিক ভবনের সম্মুখে দাঁড়িয়ে সংক্ষিপ্ত বক্তৃতায় বিশ্ববিদ্যালয়ের উপাচার্য প্রফেসর ড. প্রফেসর ড. মো: দিদার-উল-আলম বলেন, “জাতির পিতাকে হারানোর শোককে শক্তিতে পরিণত করে আমরা এগিয়ে যেতে চাই। তিনি আরো বলেন, জননেত্রী শেখ হাসিনার উন্নয়নের রুপকল্প সামনে নিয়ে নোবিপ্রবিকেও নিয়ে যেতে চাই সাফল্যর স্বর্ণ শিখরে।\nএসময় অন্যদের মাঝে আরো বক্তব্য রাখেন, কোষাধ্যক্ষ প্রফেসর ড. মোহাম্মদ ফারুক উদ্দিন, শিক্ষক সমিতির সভাপতি অধ্যাপক ড. নেওয়াজ মোহাম্মদ বাহাদুর, সাধারণ সম্পাদক মো. মজনুর রহমান, অনুজীববিজ্ঞান বিভাগের চেয়ারম্যান ও আব্দুল মালেক উকিল হলের প্রভোস্ট প্রফেসর ড. ফিরোজ আহমেদ।অনুষ্ঠান সঞ্চালনা করেন ছাত্র পরামর্শ ও নির্দেশনা বিভাগের পরিচালক আফসানা মৌসুমি।\nপরবর্তীতে বাদযোহর বিশ্ববিদ্যালয়ের কেন্দ্রীয় মসজিদে ১৫ আগস্টের মিলাদ ও দোয়া অনুষ্ঠান অনুষ্ঠিত হয়।